Yonge，書面語寫央街，係加拿大安大略南部嘅一條街，1794年開始起，本來起嚟運軍事物資，街頭喺多倫多最南篤嘅湖邊，號稱 ｢全世界最長嘅街｣，但係因為喺1997年安省政府將本來路綫重叠嘅央街同安大略11號公路拆開咗，佢喺1999年已經喺健力士世界紀錄大全度除咗名。


喺大學期嘅時候,佢一直用日本足協嘅特殊指定球員身份喺川崎前鋒比賽,2017賽季天皇杯第二輪同仙台維加泰嘅比賽入面,佢梅開二度,入左兩粒幫球隊攞左3分。同一年,佢入選左日本隊,而且參加了當年在台北舉辦嘅2017年夏季世界大學運動會足球比賽,成功拎到冠軍。


吳斌係浙江杭州人，杭州長途客車司機。2012年5月29號中午渣長途客車途中，行至江蘇陽山路段時，畀嚿鐵打中腹部同手臂，令佢肝臟破裂同埋肋骨多處骨折。然而危急關頭，佢忍住劇痛，控制住架車，做好一系列安全措施，疏散好尐乘客。


檳城第二大橋，正式叫蘇丹阿都哈林大橋，係馬來西亞檳城嘅一座跨海大橋，亦係東南亞第二長嘅跨海大橋。2006年8月，馬來西亞聯邦政府以貫徹「第九大馬計劃」批准喺檳城修建第二座跨海大橋。同年11月開始動工，原計劃喺2013年9月竣工。


由2009年開始，趙心童專攻桌球。佢父母好早就買咗波枱，請埋教練，後來拜師伍文忠，所以趙心童嘅進步非常大。佢被認為前途無量，係中國桌球嘅未來之星。2012世界士碌架球員巡迴賽深圳金港站比賽站四強選手。


16世紀初，葡萄牙航海家麥哲倫信得過自己，話一定可以搵到通去南海嘅路，結果喺1519年9月20號帶咗個船隊，從西班牙西維爾出發，開展咗好長時間嘅環球水上探險旅行。到咗南美洲東海岸後跟住海邊去旅行，直到1520年10月21號去到南緯52°位置，發現咗個疑似「海灣」嘅位，重派咗兩部船入去睇下咩事，咁啱撞正橫風橫浪，但佢哋冇停到，而係繼續行。


海峽周邊同入邊嘅天氣好唔穩定。好多時大霧籠罩、潮水多兼流得快、超多海漩渦、逆流同浮冰出現，所以呢頭都係人跡罕至，入去時一定要睇實當地嘅天氣情況。一有風雲突變，馬上返去海灣靠邊停好，因為入面有啲港灣可以停大型船隻。


1896年，利蘭前身Lancashire Steam Motor Company成立，初期係出蒸汽機車，其後公司自行研製出汽油引擎，用喺自己出嘅車道。1907年Lancashire Steam Motor Company收購Preston嘅Coulthards公司之後改名為利蘭。


1969年，英國利蘭汽車公司同國營嘅National Bus Company成立Leyland National公司，喺Workington出同名巴士，雙方各佔一半股權。同年，英國利蘭汽車公司喺Bristol同埋ECW嘅持股量增至一半，並將Park Royal同埋Roe嘅一半股權賣畀National Bus Company。


1975年，針對英國利蘭汽車公司問題而寫嘅Ryder Report發表之後，英國利蘭汽車公司被國有化並改叫英國利蘭，並分成4個部門，利蘭商用車生產部稱為Leyland Truck and Bus。英國利蘭喺1979年再改名為BL，同年利蘭新嘅貨車廠Leyland Assembly Plant啟用。


1986年Leyland Bus宣佈俾管理層收購，股權轉讓喺1987年1月完成，嗰時好多原英國利蘭嘅巴士廠已經執笠或者冇出巴士，只剩返利蘭原本喺Farington間廠同埋Workington廠房。Leyland Bus喺1988年俾富豪車廠收購，1993年中執笠，同年富豪喺蘇格蘭Irvine重開巴士生產線。


杜卜勒效應又叫多普勒效應，係波源同觀察者有相對嘅郁動嗰陣，觀察者接受到波嘅頻率同波源發出嘅頻率唔一樣嘅現象。呢一個現象最初係由奧地利物理學家杜卜勒喺1842年提出來嘅。荷蘭化學家Buys Ballot喺1845年畀一隊喇叭手企喺一架喺荷蘭烏德勒支附近駛過嚟嘅敞篷火車上面吹喇叭，佢喺月臺上面測到音調的改變，確認咗呢個現象。


張悅楷係中國大陸國家一級演員，廣東話劇院嘅話劇演員。佢同劉蘭芳並稱「北劉南張」，廣東地區南派粵語講古代表人物，深受粵語地區電台聽眾嘅喜愛。佢一生多才多藝，除咗話劇舞台之外，仲擅長相聲同講古。喺廣東人民廣播電台講水滸傳、三國演義、楊家將。


軌距係鐵路軌道兩條鋼軌之間嘅距離。國際鐵路協會制定嘅標準軌距係1,435mm，呢個軌距又叫做國際軌距。比標準軌闊嘅叫做寬軌，比標準軌窄嘅叫做窄軌。雙軌距鐵路或者多軌距鐵路舖咗三四條鋼軌，畀唔同軌距嘅列車行。


臺灣喺清佔時期起台灣鐵路嗰時，由英籍工程師建議之下揀咗1,067毫米，咁同日本軌距一樣，令到之後乙未戰爭嗰時日軍一齊將火車頭運到臺灣做軍事用途行駛。台灣日治時期之後軌距都無變過，並陸續起好西部鐵路網。


1958年，中華民國政府喺《鐵路法》入面規定以標準軌1,435毫米做國家標準。但係臺灣早期嘅鐵路網因繼承日治時期嘅規劃，絕大部份都係1,067mm或者係762mm軌距，所以亦都加註「有特別情事，經交通部核准者，不在此限」。


日本嘅鐵路軌距主要係1,067毫米。但亦有部份鐵道用762毫米、1,372毫米同埋1435毫米。早期喺樺太軍用輕便鐵道用600毫米軌距。喺起高速鐵路嗰時就用咗1,435毫米標準軌，以提高行車穩定性，但咁樣令到高速鐵路列車唔可以喺原有嘅路軌上面行，所以而家開發緊軌距可變嘅鐵路車輛。


19世紀嘅俄羅斯用1,524毫米寬軌，一般認為係出於軍事考慮，避免入侵嘅軍隊可以用佢嘅鐵路運輸系統。俄羅斯同屬於前蘇聯嘅國家，同埋蒙古、芬蘭都係用俄國嘅1,520毫米軌距。比1,524毫米窄4毫米，有時兩者嘅車可以互換，而南薩哈林州就採用當時日本佔領南庫頁島時期嘅1,067毫米軌距。


紐西蘭嘅鐵路為咗跨越中部山區地形，用咗1,067mm嘅軌距。為咗克服呢個地形，需要好複雜嘅工程，好似著名嘅Raurimu螺旋。喺唔到4,000公里嘅軌道就有1787座橋同150個隧道。呢條軌道大概有500公里係電氣化嘅。


角一係星官角第一粒星，係佢嘅南星，因為角喺角宿之下，所以又叫角宿一。西洋叫Spica ，係室女座最光嘅星，叫所以叫室女座α星  。粒星係全天第十六光嘅星，光度一等。室女座嘅星都比較暗，唯獨佢係特別光。


角一離地球262光年。因為地球來睇係一等星，推算佢嘅光度係太陽2100倍。實際上，角一係一個雙星系統，係兩粒星嚟嘅，兩粒星好近，夾埋成爲互相圍繞公轉嘅雙星。兩粒星只係相隔0.12天文單位，公轉軌道周期4.


西洋會館又叫西洋會所，係香港一會館。原址喺中環些利街，後尾搬到雪廠街。會所而家重運作緊，只係規模比以前細，以服務餐飲為主。西洋就當時唐人指嘅葡萄牙。入會嘅多數係香港及澳門土生葡人，而家會所仍然堅持入會者要有葡萄牙血統，所以會員人數唔多。


佢係永固紙業有限公司主席，其他職務包括有合興有限公司董事、亞洲金融集團有限公司董事、亞洲保險有限公司董事、金利來集團有限公司董事、商務印書館網上書店有限公司董事。公職方面，佢係第九屆、十屆全國人大代表、香港特別行政區立法會議員功能界別）、香港貿易發展局理事、香港瓦通紙業廠商會榮譽會長及香港出版總會名譽會長。


2003年7月9號，大批市民響香港立法會門外舉行集會，慶祝成功反對基本法23條，集會人數有三萬幾人。當時有支持23條立法嘅議員，響行出立法會大樓時畀示威群眾謾罵，黃宜弘就舉起中指，做出不文手勢向示威群眾還擊。


喺2004年第三屆立法會第一次財委會主席選舉中，黃宜弘以28比30票畀前綫嘅劉慧卿擊敗，有人認為係早餐派所組成嘅「泛聯盟」倒戈相向。當時佢拒絕鄭經翰嘅提名參選財務委員會副主席。佢擔任過政府帳目委員會主席一職。


初步點票結果話納扎爾巴耶夫攞到百分之97.7選票，高過規定要攞到五成以上嘅選票先可以贏出選舉，另外兩個嚟自支持政府陣營嘅候選人就分別只係攞到百分之1.6同0.7。納扎爾巴耶夫話會承諾推行政治改革、提高政府透明度同推動工業化嚟帶動經濟增長。


根據安心出行喺Google Play嘅權限聲明指出，佢需要嘅權限包括使用相機、拍攝相片同影片、裝置同應用程式記錄、擷取執行緊嘅應用程式、接收互聯網資料、控制震動、啟動時執行、防止裝置進入休眠狀態、完整網絡存取權。


特區政府從未公開應用程式嘅原始碼，唔似得多個海外國家，包括英國、德國、加拿大、新西蘭等地方嘅類似嘅app。佢指應用程式由外聘私人公司開發，亦都冇要求對方公開原始碼，唔公開原始碼係要尊重知識產權。資訊科技界選委、數據科學家黃浩華曾經對政府嘅講法覺得奇怪，話App Store同政府網頁已經講到明程式係由資科辦擁有，私人公司只係負責開發，政府有權將佢公開。


自2022年2月24號推行「疫苗通行證」政策開始，進入指定處所嗰陣，當用戶用應用程式掃完處所嘅二維碼，應用程式會顯示疫苗接種紀錄嘅二維碼，再畀處所掃呢個二維碼，確認符合「疫苗通行證」嘅要求，先至可以入去處所。


「安心出行」啱啱推出，東區區議員麥德正就質疑會有幾多人主動用佢。佢指出自反送中運動爆發，民眾越來越唔信政府，民智就一直升緊，大部份市民都唔信「安心出行」，批評政府話就話要防疫，其實係想監察市民。香港資訊科技商會榮譽會長方保僑話，「安心出行」流動應用程式原意係畀用戶收到感染風險通知，屬自願性質，估計下載人數同參與場所唔夠多，唔會幫到相關追蹤工作，又話程式只算「半自動化」，市民每離開一個場所要自己撳離開，喺抗疫疲勞嘅大環境下，成效唔慌理想。


2021年2月18號，政府畀多類處所重新開放，又容許食肆晚市堂食，但交換條件係要求處所嘅所有人客用「安心出行」或者填表留聯絡資料。呢項政策令應用程式下載量喺幾日時間就增長到超過二百萬。期間有網民分析Google Play下載數據，下載排名第一國家包括安提瓜巴布達、百慕達、巴哈馬、伯利茲、維德角、斐濟、密克羅尼西亞、畿內亞比紹、冰島、開曼群島、老撾、尼日爾、巴布亞新畿內亞、所羅門群島、特克斯與凱科斯群島同英屬處女羣島。


2021年11月1號，政府規定市民進入政府大樓或者辦事處，一定要用「安心出行」程式掃完現場嘅二維碼，先至入得去，禁止以登記個人資料作為替代，有別於特區政府曾經表示唔會強制使用「安心出行」，做法被批評係出爾反爾，政策一出就引起一啲憂慮。


有關注露宿者議題嘅社區組織指，得唔夠四分一露宿者有智能電話，但政府冇講露宿者有冇豁免，擔心會影響佢哋用社署、體育館、勞工處等設施，形容「政府正訂立新嘅貧窮線」。另外入食環署街市都要用「安心出行」，有市民明言唔會去食環署街市買嘢，會改去街市出面嘅攤檔或者私人街市買餸，有檔販預計生意會跌兩三成，認為措施對佢哋唔公平。


由於特區政府拒絕公開「安心出行」嘅源碼畀市民檢查程式運作，導致強制市民安裝「安心出行」嘅實際目的受到嚴重質疑，唔少市民擔心程式侵犯私隱同過度收集資訊，所以採取多項措施保護手機資料防止畀「安心出行」竊取，包括預備一部專用嘅手機安裝「安心出行」、唔作其他用途。


由於更新版「安心出行」可能冇得繼續喺現有或者較舊款嘅手機開啟運行，而且亦可能加入更多追踪同監控功能、要求啟用更多權限或者索取更多資料，冇必要就唔應該更新「安心出行」。專用手機須事先清空資料同還原原廠設定，清除自動登入嘅密碼記錄，移除所有社交媒體及同即時通訊軟件，並開設新的Google或Apple賬號註冊，該部手機不需插入SIM卡及記憶卡，關閉所有不使用的權限，包括關閉GPS等定位功能同藍牙等功能，之後先安裝「安心出行」追踪程式，專用手機應長期保持飛行模式，並且唔開啟WiFi，當完成掃描二維碼後可以強制停止「安心出行」追踪程式嘅運作，以避免「安心出行」浪費電力同減損電池壽命，並避免將嗰部手機用喺其他用途，亦可加裝防火牆等反木馬同反間諜程式，阻截有關追踪程式未經批准便上傳資料。


雖然政府聲稱，出行記錄只會被加密儲存響部裝置度最多31日。不過資訊科技界選委、數據科學家黃浩華表示，目前程式唔畀用戶查自己行蹤，但係程式要求准許讀取用戶嘅儲存空間，「佢睇到你啲嘢，但你睇唔到」，做法奇怪，當局亦應該解釋點解程式要讀取電話同程式歷史。


東區區議員麥德正就表示，大部份香港人都唔會主動用「安心出行」應用程式，即使政府要食肆同處所張貼「安心出行」，「貼就即管貼，都係免咗啲政府部門麻煩」，很多商店都唔理會，「覺得無用」。佢指出自從舊年爆發反送中運動，民眾越來越唔信政府，民智就一直升緊，「對於用資訊科技嘅嘢，民眾係非常小心」。


佢指出，香港社會過去一年經歷好多嘢，政府民望好低，大部份市民都唔信「安心出行」，尤其係個程式會套取用戶電話資料，例如上網紀錄、相，而且操作都有問題，唔係個個有智能電話，每次進出處所都要掃二維碼，就算係親政府嘅市民，「都會感到生活不便」，批評政府話就話要防疫，其實係想監察市民。


初頭政府無硬性規定邊啲地方一定要貼「安心出行」嘅二維碼，後尾就強制所有食肆一定要貼。不過香港資訊科技商會榮譽會長方保僑表示，「安心出行」流動應用程式原意係畀用戶收到感染風險通知，屬於自願性質，估計下載人數同參與場所唔夠多，至今都幫唔到相關追蹤工作，話程式只算「半自動化」，市民每離開一個場所要撳離開，喺抗疫疲勞嘅大環境下，成效自然唔理想。


安心出行除咗香港、澳門同中國之外，下載排名第一國家包括安提瓜巴布達、百慕達、巴哈馬、伯利茲、維德角、斐濟、密克羅尼西亞、畿內亞比紹、冰島、開曼群島、老撾、尼日爾、巴布亞新幾內亞、所羅門群島、特克斯、凱科斯同英屬處女島。


多個海外國家，包括英國、德國、加拿大、新西蘭等等嘅地方嘅相似app都會公開原始碼等公眾檢查。而香港資訊科技界人士亦都提出叫政府公開「安心出行」嘅程式原始碼，等坊間驗證。不過政府表明應用程式由外聘私人公司開發，亦都冇要求對方公開原始碼，認為喺尊重知識產權嘅條件底下唔應該公開。


政府表示由2021年11月1號開始，強制市民進入食環署街市必須使用「安心出行」程式，禁止以登記個人資料作為替代。有市民明言唔會去食環署街市買嘢，會改去街市出面嘅攤檔或者私人街市買餸，有檔販表示有客人打電話要求喺街市出面交收貨品，有檔販預計生意會減少兩至三成，認為措施對佢哋唔公平。


油麻地街市枱商聯會主席陳袁輝指執行有困難，依家公共街市人手不足，好難派人喺每個出入口做檢查，導致部分出入口可以自出自入，估計全港需要增加2000名保安，同時擔心市民會減少到街市，寧願選擇光顧街邊小販，批評措施對商戶造成騷擾。


2021年10月2號晚，警方喺尖沙咀寶勒巷搗破一間懷疑無牌賣酒嘅餐廳，同時發現入面有個女客人用咗假「安心出行」而拉咗佢，係頭一單涉及假「安心出行」嘅案件。同年11月1號，即係入政府樓強制用安心出行第一日，警方喺入境事務大樓以行使虛假文書罪拉咗4個用假「安心出行」，同埋1個用「安心出行」截圖呃人嘅人。


植株一般有2米高。葉10～20cm長嘅掌形分裂品種，有5～7個裂片，個個都有硬毛。花直徑4～8cm，花瓣由白到黃，底有紅或紫斑點，生喺主枝嘅葉杈位。果係長形蒴果品種，一般5～6隻角，先端尖，有毛，入面有好多籽。


艾賽尼派主要成員係以農民、牧民同埋一啲社會低下層嘅人為主，雖然佢地喺經濟上屬於低下，不過由於信仰虔誠，而成為馬卡比起義嘅主要動力，但起義勝利之後，佢哋喺經濟上都無乜改善到，反而受到當權者壓迫。之後就開始收埋自己，過一啲隱世同苦修嘅生活。


喺2000年嘅規劃入邊，3號綫支綫喺體育西路北邊分岔，行天河路到華師附中西南邊轉向北行，下穿華師同埋華工，去到天河客運站為止。由於支綫喺體育西路同主綫南段一齊用兼貫通營運，所以主綫北段喺體育西路嘅中間路軌折返。


喺2010年尾、3號綫北延段通車後，原先嘅行車安排好快被證明唔合理。因為北延綫同南段之間嘅通勤需求非常大，而呢啲乘客要喺體育西路全部轉車，令體育西路站啲客流逼到爆。同时，體育西路站中間路軌原先被設計成原嚟嘅機場快綫嘅折返點，道岔離車站好遠，令北延綫行車間隔去到成4分半鐘，好難應對北延綫快速增長嘅客流。


而支綫響市區分岔，重唔可以脫離南段獨立營運，要保證佢嘅行車間隔，就令到北延綫冇辦法開南北貫通嘅班次嚟解決情況，亦嗻係話支綫嘅間隔同北延綫嘅間隔互相牽制咗。由於3號綫客流重喺度不断攀升，運能提升幾乎去到極限，所以後尾規劃就拆走咗支綫兼設計返主綫南北貫通。


尤其喺天河路近體育中心南門地底，嗰度亦係1號綫、18號綫同埋APM、3號綫體育西路到林和西區間嘅隧道必經之地。加上支綫拆畀10號綫之後唔可以用返而家嘅體育西路站，要喺天河路地底新起個車站先至得。即使整出轉車結構，唔單止唔方便，相反轉車效率可能重慢過港鐵嘅中環站同香港站。


2016年1月7號廣州市規劃和自然資源局喺網上公示咗《廣州市新一輪城市軌道交通建設規劃方案》，入邊其中公示嘅10號線，係得起始站點、長度同功能定位等簡述，未有講到過具體站點嘅設置。2017年初，廣州將18號綫同其他9條綫路打包成為第三期建設規劃，經由廣東省發改委提交畀國家發改委審查。


後嚟地鐵方改咗規劃，將路綫由下穿中山大學中軸綫改成從西北向東南下穿，以避開敏感建築，重將原先珠江泳場站向西移到濱江公園附近整車站。不過亦有投訴，話路綫喺中大南門整車站到中大站離得太遠，規劃方案重需要改進。


由廣東省發展改革委員會提交嘅《廣州市城市軌道交通第三期建設規劃》喺獲批公開嘅時候，先至喺《規劃》入邊附上完整嘅線網同站點設置簡圖。而原下穿中大校區段嘅走線，經第一次嘅中大方面嘅輿論壓力而改到去穿西區下方，唔再直穿中軸線。


2017年7月21號，廣州地鐵方公佈咗份新一期嘅地鐵規劃，入面講到10號綫肯定將原先3號綫嘅東北角分岔拆走。雖然揀咗市民建議嘅第二份方案，但喺西南邊啲車站冇公佈到中山大學南門附近搞車站，路線亦改到行東曉路之後向東南插入怡樂路，轉入瑞康路。


其中寺右新馬路站向東移到近住五羊邨站西邊隔籬。早前話因為拆咗六運小區一棟九層樓高嘅住宅同太多地下管線改造、及早前起好嘅3號綫霸咗既有隧道位嘅理由初定喺天河路嗰邊搞嘅天河路站，後嚟俾天河又一城產權方反對地鐵方改成地下轉車通道。


2018年7月30號，廣州地鐵負責設計嘅內部人士話，喺經過體育西路站方面，最好方案係整喺3號綫同13號綫嘅花城廣場北站兩站之間而實現4綫轉乘，但係需要拆走育蕾小區同六運小區入面幾間公屋。即係話10號綫有可能會直接插到原先體育西路站南邊同13號綫花城廣場北站之間嘅轉車通道入面。


到咗2020年10月當局再向外界公佈，為咗建設署前路站，同埋加多條接通東山口站嘅換乘通道，要徵收清拆署前路東側同廟前直街北側嘅建築。由於呢一帶正位處廣州最具歷史文化底蘊嘅東山地方嘅咽喉，有唔少嘅政治遺址、文化名人故居，好快就引起咗市民更多嘅關注同討論。


唔少得知公佈計劃嘅市民都表示咗反對，提出種種疑問，希望政府解釋返地鐵10號線署前路地鐵站嘅選址理由。地鐵方面到咗11月初就宣佈話同市、區嘅部門商討後，決定暫時唔起換乘通道，將東側嘅陳樹人紀念館、越秀區圖書館等剔出徵拆範圍，而廟前北街北側街區仲維持著。


10號綫出天河客運站之後，先用返營運緊嘅3號綫支綫，去到石牌橋之後繼續向西行，喺天河路體育西路口東邊整新嘅天河路站，之後兜入廣州大道中，行到寺右新馬路同金穗路 交界之後轉入五羊新城，沿寺右新馬路同埋廟前直街一直行到東華北路之後轉向南，跟住東湖路海印橋東邊過江，再向南穿中山大學南校區，跟住行瑞康路，之後轉向西南入僑康路，過丫髻沙大橋東南邊，行到東沙開發區，轉向西行嗮成條規劃路之後轉去西北邊，行到西塱為止。


廣州地鐵宣佈咗重新設計署前路站嘅換乘方案後，向外界公佈埋國土擬拆方案，牽涉咗署前路東側同廟前直街北側嘅地皮。呢度係正處廣州最具歷史文化底蘊嘅老東山嘅咽喉處，呢一帶有大批嘅政治遺址、文化名人故居，消息一出好快引起更多市民嘅關注同討論。


據設計部門廣州市交通規劃研究院嘅匿名專家話，新嘅設計方案可以減低一號線同十號線喺體育西路站嘅換乘壓力，兼減低東山口站嘅進出壓力。而規劃、設計部門同時回應新聞機構話，後續會有文化遺產評估，仲唔會咁快發怖正式嘅徵收公告。


經公眾輿論嘅壓力地鐵後尾再宣佈，會擱置換乘通道嘅計劃先，暫將東側嘅建築剔出徵拆計劃，而東段廟前北街北側街區未有劃出範圍。地鐵方面強調冇剔出徵拆計劃嘅建築，都冇被評定做不可移動文物、歷史建築或歷史風貌建築，亦唔屬於當局劃定嘅街區核心保護范圍同建設控制地帶。


喺耶穌被釘嗰陣，佢位於耶路撒冷城郊，喺當時已經棄置咗嘅一個石礦場入面，貎似骷髏頭，上面用來釘死囚，山邊就被居民用咗來挖墳墓葬人，之後喺公元41至42年間羅馬帝國將佢併咗入耶路撒冷，而今屬於耶路撒冷舊城，基督徒區嘅一部分，原址起咗一間教堂，叫聖墓大殿。


湛琪清喺美國加州橙郡出世，8歲時已經做童星，同李連杰拍過荷里活電影《轟天炮4》。喺美國讀完大學之後，湛琪清喺2012年開始返香港拍戲，作品包括《八星抱喜》、《吉星高照2015》、《肥龍過江2020》等。


不過因為有啲用戶濫用直播功能，直播色情內容，引起社會關注，隻程式喺8月底由Google Play落架，到9月底亦由App Store落架，經過整頓之後重新上架，逐漸發展成好多台灣同香港網民用嘅直播平台。


嘉禾望崗站係2號綫同3號綫、14號綫入面，唯一用咗地面站廳嘅車站，免費區有3個出入口畀唔同方向嘅乘客出入站。入面重有商舖、自助服務設施、售票機同埋客服中心。而站廳嘅收費區重有好多部專用𨋢同埋扶手電梯、樓梯嚟去到月台嗰邊。


3號綫去嘉禾車輛段嗰兩條出入軌道都接到入月台北邊嘅正綫，好多時高峰期結束之後，部份列車從機場北站出發，之後一直唔停站，嚟到呢個站3號月台停留一陣就返入嘉禾車輛段，期間月台有廣播提醒乘客唔畀上車。喺每日最後一班車到呢個站時，會直接揀4號月台畀冚唪唥乘客落車，之後直接入嘉禾車輛段。


喺1997年嘅《廣州市城市快速軌道交通線網規劃研究》入面話咗，呢個站係2號綫嘅中途站。後嚟喺2000年嘅近期線網規劃調整方案入面，就將2號綫縮短到呢個站，而另外規劃咗一條新嘅機場快綫經過呢度，重將2號綫嘅北邊總站定咗喺而家呢個站嗰邊。


2008年，路線規劃用咗之前喺2003年放棄咗嘅新華綫東北橛規劃重向西南延長到廣州火車站為止。後嚟為咗方便實施而分開咗一、二期，分界綫攞咗呢個站做界而演變成一期西南邊尾站，重喺2012年1月9號確定咗噉嘅計劃。


喺2號綫方面，由於舊嘅白雲機場喺2004年就搬走咗，而白雲新城就喺2007年先至搞掂嗮。條綫嘅北延段經過政府批准，終於喺2008年正式開始逳手起。而3號綫方面就率先喺2007年5月14號開始逳手起，足足比2號綫早咗1年。


尤其係14號綫一期主綫通車嘅第一日，因為有好多喺從化及378省道嘅九佛到新和一帶住啲村民嚟試下搭地鐵落廣州，當日晏晝到嗰年大除夕期間，呢個站亦實施咗客流控制，令14號綫到咗呢個站轉2號綫或3號綫啲客流，需要出去站廳嘅免費區同排隊出站轉車都有。


客流量甚至激增到41.6萬人次，成為繼體育西路站同珠江新城站之後第三客流大嘅車站。喺2019年元旦假期後，雖然車站轉車秩序恢復正常，但每逢晚高峰同節假日期間有好多乘客喺呢個站轉車到白雲區東北邊到從化一帶。


雖然開通期間，由於21號綫亦有部份喺增城一帶啲街坊，唔知廣州市區嘅地理同快捷轉車方法，加上亦出現咗嘉鎮快車，試過往返搭地鐵嚟呢個站轉車，令車站客流一直居高不下。但係喺21號綫淨低嗰橛喺2019年12月20號開通同嘉鎮快車永久停運之後，部份出入增城地區啲街坊已經唔再揀呢個站轉車，客流亦有明顯回落。


2011年10月27號，米侯·奧希堅當選愛爾蘭共和國第9任總統，同年11月11號履新，發表就職演講，同時辭去下議院職務。上任總統之後無耐，奧希堅就寫信畀公共開支及改革部，要求將自己嘅人工由每年32萬5千歐元降到去25萬歐元左右。


米侯·奧希堅個老婆係演員薩碧娜·哥彥。薩碧娜喺加列維郡古盧恩蘭長大，有四個姊妹同兩個兄弟。奧希堅同薩碧娜係喺1969年，喺一個記者瑪麗·堅尼嘅派對上面識嘅。奧希堅喺1973年聖誕節向薩碧娜求咗婚，第二年佢等就結咗婚。


伊利沙伯中學係香港第一間政府男女英文中學，響香港九龍旺角洗衣街同太子道西交界嘅細山上面，隔籬係新世紀廣場、中華基督教會協和小學同香港布廠商會公學。搞學校嘅構思係響1953年諗嘅，嗰時伊利沙伯二世登基。


劉朝健，係尼日利亞、香港混血兒，生於香港。而家喺一個叫MiHK嘅YouTube頻道做幕前工作，亦有自己嘅YouTube頻道Gordon Lau。佢響2018年上映嘅電影《大師兄》入面飾演一位熱愛音樂嘅南亞裔學生。


深井古村係廣州保存得比較好嘅古村落之一，村入面保存咗好多有歷史嘅建築，有大量古民居、宗祠同塔等，延續咗嶺南建築嘅風格。同西關大屋唔同，深井嘅建築吸收咗客家嘅碉樓同西洋石柱、門樓、花紋圖等建築特色。而家重有好多村民住喺百年老宅入面，一到挨晚，出咗去啲人返咗嚟，之後木門緊鎖。


十三歲去香港讀書，十九歲跟老頭經營米業。之後佢喺安南東京同西貢開米業公司，又開碾米加工廠，重買咗艘千幾噸位嘅貨船，名黃石公號，運越南米到香港賣，生意好好。主持香港、越南各米舖米廠。之後又開正心有限公司，經營地產。


一九一四年，陳瑞祺鄉下氏族械鬥，焚燒屋千間，數千鄉親流離失所，無家可歸。佢父子聯絡本鄉旅外僑胞，帶頭出錢出力，搭葵棚，置鄉親，捐巨資安排生活，恢復生產。一九一五年， 廣東珠江三角洲大水，波及省城鄰縣，災民數百萬。


一九二七年，陳瑞祺家鄉陳涌，起咗澄波第一小學，翌年，又喺陳涌山嘴村，起澄波第二小學，免收學費，負擔學校經常費用。一九三二到三四年，撥款十幾萬，擴建兩校舍。廣州、佛山、江門、香港、澳門、新會等地，起澄波義學廿幾間，皆免學費。


老頭陳澄波，見唐字難寫，研究改革切音字。佢自任道字總社社長，仔陳經邦任副社長，改良文字，一九三三年發明道字，拼音字母一種。出版《道漢字音》字典。陳瑞祺嘗試推廣道字，一九三八年，日軍攻入侵華南先停，受教學生幾十萬人。


聖柏德歷節係愛爾蘭共和國實際上嘅國慶節，同時又係北愛爾蘭嘅法定假日。另外，雖然聖柏德歷節最初係愛爾蘭人嘅宗教節日，但係由於愛爾蘭人大流散將慶祝活動帶到好多地方，如今已經演變成全球最多國家有人慶祝嘅國慶節。


不過，由於清朝將香港割讓畀英國之後，香港跟著英國奉行習慣法，而喺無其他法例可供參考嘅情況下，《大清律例》裡面嘅部分法例繼續成為唯一嘅參考對象。因此，伊啲做參考對象嘅條例，喺清朝滅亡之後依然繼續喺香港生效。


1970年代，港英政府開始著手將所有參照《大清律例》嘅案例重新編寫成成文法，借伊個機會來利用合適嘅法例來取代過時嘅舊法。例如1971年頒布嘅《婚姻法》就正式結束香港男人用《大清律例》做擋箭牌來為自己納妾同休妻嘅歷史。


金錢主義又叫拜金主義，係一種「金錢至上」嘅價值觀。金錢主義者往往覺得「無錢萬萬不能」，呢種價值觀被認為起源於資本主義鼓勵人類追求自我物質利益嘅思想主張，而好多廣告，同埋部分流行歌曲、小說亦被認為有助長社會整體拜金主義風氣嘅作用。


拜金主義經常引起社會上唔同嘅批評，尤其係被保守派人士抨擊成造成現代社會物欲橫流、道德淪喪嘅象徵之一。批評者認為，拜金主義者太過強調金錢嘅重要性，以致拜金主義者變得唯利是圖、對好多事物經常只係睇到表面，但係睇唔到內涵、精神層面亦極為空虛。


相反，亦有人認為，追求更好、更富裕嘅生活係所有人類嘅本性，而拜金主義只不過喺現代資本主義社會風氣入面，人類呢種本性一種反映嚟啫。呢點由「有錢能使鬼推磨」、「人為財死，鳥為食亡」、「瞎子見錢眼也開」同「有錢一條龍，無錢一條蟲」等諺語即可略見一斑。


拜金女係指崇拜金錢、將金錢價值作為最高價值、一切價值都要服從喺金錢價值思想觀念同行為嘅女人。拜金女喺結婚時普遍希望同一個有錢男友結婚，因為佢可以依賴男友嘅金錢去買名牌、食好嘢以及其他日常生活各項開支。


阿比西尼亞帝國，係1270年到1974年期間，非洲東邊嘅一個國家，亦係今日東非國家埃塞俄比亞嘅前身。喺帝國主義瓜分非洲嘅浪潮裡面，阿比西尼亞帝國同利比里亞並列，成為僅有嘅兩個保持住獨立地位嘅國家，直到1936年畀意大利武力佔領。


陸建華上海出世，江蘇高郵人。中國共產黨員。1963年喺揚州師範學院中文系畢業。1982年喺復旦大學畢業，1987年南開大學碩士，1992年得到中國社會科學院社會科學博士，又曾經擔任該院嘅公共政策研究中心副主任。


1959年開始發表作品。1991年加入中國作家協會。著有文藝評論集《文壇絮語》、《全國獲獎愛情短篇小說選評》、《陸建華文學評論自選集》，傳記文學《汪曾祺傳》，散文集《不老的歌》、《家鄉雪》，主編《江蘇青年作家論》、《汪曾祺文集》。


2022年2月24號，因為電視城多人確診新冠肺炎，TVB宣布由即日起到2月28號暫停所有劇集拍攝。3月1號，TVB宣布所有劇集拍攝會繼續暫停。4月27號劇組復工。6月1號，黃智雯返到香港補拍剩低嘅戲分。


莊子喬同張心月係兒時朋友，因為佢哋爸爸犯咗法，佢哋走上截然唔同嘅道路。月喺爸爸入獄之後改名換姓，希望重過新生，就算結婚生女，都絕口唔提自己嘅過去。喬就當爸爸做反面教材，發誓唔會重蹈上一代嘅覆轍，選擇咗保險調查員呢個職業。


兩個人好耐無見，因為一份一千萬嘅人壽保險而重遇。月嘅老公殷昊然意外死咗，然喺幾個月之前增加保額，而意外發生前又知道咗月嘅身世，令喬懷疑呢單唔係一單意外……然嘅媽媽亦懷疑月，所以搵女警楊忻曉幫手，曉揭發月同喬嘅身世，原來曉係當年案件嘅其中一個受害者。


李寶珊小學讀香港道教聯合會純陽小學，中學讀馬鞍山聖若瑟中學，大專就先後讀香港專業教育學院觀塘分校平面設計課程同埋香港知專設計學院展覽設計學高級文憑課程。佢2017年喺無綫節目《#後生仔傾吓偈》做節目主持而開始出名，綽號「細孖」，2019年7月退出。


嘉禾大廈大火係香港2008年8月10號一宗大火，地點喺九龍旺角，彌敦道西側嘅嘉禾大廈。消防處喺中午12點16分將火警升做五級。大火4死55傷，死者包括兩名殉職嘅消防員。呢宗大火係香港21世紀第一單五級大火，對上一次係1996年嘉利大廈大火。


大火源於旺角彌敦道687號，嘉禾大廈閣樓一間夜總會。喺香港時間2008年8月10號，上晝9點20分突然起火，大量濃煙，沿著大廈裏便樓梯，湧上高層單位，即係產生煙囪效應。加上大廈通道狹窄，內部聚熱難耐，難以救援。


正午12點，署理九龍副消防總長劉志豪話救出咗60人，其中18人要送院，嗰時重有人致電求救。消防處喺12點派出200名消防員，同埋40架消防車撲救。由於現場溫度好高，撲救困難，消防處喺中午12點16分，將火警升為五級。


下晝1點，消防員動用咗三條消防喉，同五隊煙帽隊繼續撲救。消防出動多架救護車，分別將47名傷者送咗去三間醫院治理，之前昏迷嘅兩名消防員，送院證實死亡。一點半，保安局局長李少光同消防處處長盧振雄親身到火場視察。


消防處當日下令全港消防局下半旗致哀，而三名受傷消防員已全部出院。另外，消防處職工總會會繼續跟進消防員死後事宜，為兩個死者設立慰問金戶口，同埋發短訊畀員工，希望佢哋收拾心情。消防處，初步知道兩個殉職消防員事發時，用晒身上所有安全裝備，真正死因，有待部門成立專責小組，調查防煙門同其因素。


消防處處長盧振雄，喺大火當日下晝3時話發表初步調查，認為火警無可疑。消防員搶救時，發現夜總會防煙門畀人鎖咗。火警主要發生喺閣樓舞廳，同1字樓卡拉OK，而嗰度並無防煙門，煙同熱力由缺口漫延至上層。現正研究消防裝置，係咪畀人改過以至失效。


2018年1月11號晏晝，民進黨高雄市長黨內初選競爭激烈，五個參選人之一嘅立法委員劉世芳，突然宣布退選，外界都嚇咗一跳，過去外界一直認為佢係現任市長陳菊嘅接班人，表態要選初選以來陳菊多次幫佢公開站台，私底下亦成日陪佢周圍走，不過就響陳菊出書之後書入面嘅事實不符嘅爭議，引來黨友窮追猛打，加埋劉世芳嘅民調，唔理係出面定黨入面，始終唔見起色，最後只能選擇退選。


1964年7月6號，喺九龍油麻地志和街嘅「百老匯酒店」502號房，少新權同其它梨園子弟鄧偉凡、何驚凡、蕭仲坤、林蛟、蘇少棠、陳錦棠、白龍珠同埋羅家權等組成長期性嘅「先生俱樂部」，性質係聯絡感情同守望相助，談古說今，研究傳統藝術同埋打蔴雀。


1965年12月27號入咗伊利沙伯醫院留醫，到1966年1月6號轉到九龍醫院。3月22號凌晨3點，喺九龍醫院因高血壓症病逝，享年62歲3月23號下晝3時，喺九龍殯儀館舉殯，遺體葬九龍長沙灣天主教墳場。


路易斯·菲聶皮·史高拉利，巴西嗰邊叫菲利砲，英文界又叫菲爾·史高拿利或大菲爾，廣州媒體一般簡稱做史高拿利 ，香港媒體一般簡稱做史高拉利，係巴西嘅一位足球教練，曾經帶過巴西隊攞過2002年FIFA世界盃冠軍同2013年洲際國家盃冠軍。


德芬莫雷拉係巴西律師同政治人，第十任巴西總統，米納吉拉斯州嘅克里斯蒂娜市出世。佢喺1914年至1918年期間出任米納吉拉斯州長。喺1918年當選副總統。由於當選總統羅德列基斯艾維斯病咗，佢喺1918年11月15號代任總統，但莫雷拉都有心理健康問題，權力下放畀佢嘅部長。


西冷喺2010年嗰時嘅人口普查入面，調查過呢個城市有576,961人，重係成個萬丹省入面，第三大人口嘅城市。根據2014年1月份嘅人口普查數據入面，西冷嘅人口數量有643,101人。西冷重係座落有大概15km嘅雅茂德丹勿嘅邊界，而且有時俾人睇成大雅加達嘅一部分。


瑞寶章，日本勳章一類，家下日本寫為瑞宝章。一八八八年，明治廿一年設立。章初分八等，以數字表示，一等至大。自二〇〇三年，平成十五年打後，榮典制度改制，取消七八等，只分六等，兼且換上新名，依次為瑞寶大綬章、瑞寶重光章、瑞寶中綬章、瑞寶小綬章、瑞寶雙光章、瑞寶單光章。


日本勳章之中，瑞寶章至常頒。以勲章授與基準，頒畀成就傑出嘅人，按事難易繁簡、責任大細而分等。領域包括學校做研究、健康護理、社會福祉、從事危險業務、從事極大勞苦業務，以及改善傷殘人生活等等。另外亦包括國與地方管治及公共團體長年功績者。


據喺12世紀初葉成書嘅冰島歷史文獻《冰島人之書》仲有《定居者之書》嘅記載，喺「定居者時代」，由870年去到930年，隨著冰島移民潮而定居嘅維京移民增加，傳統嘅武鬥方式經已唔再適宜解決族群嘅爭拗。借鑒返北歐氏族社會間一路有嘅成年男性聚會、商討重要議題嘅風俗，冰島嘅維京人就喺920年模仿挪威律法，制定咗冰島第一部法典《灰雁法典》。


跟著嘅會議固定每年一次，主要嘅工作就係制定法律、宣判刑事案件，一次會期係兩個禮拜。議會嘅活動一路係持續到1798年。呢個期間冰島喺1262年臣屬挪威，兩個地方到1380年再同歸丹麥管治。冰島議會呢段時間入邊，係慢慢失去咗立法權，而喺1800年俾人撤銷咗。


到咗1845年冰島議會作為丹麥國王嘅咨詢議會得以重建，1874年後又攞到咗部分立法權同財政權。1918年冰島同丹麥簽訂咗聯邦法，約定咗冰島升格做主權國家，但外交事務仲係由丹麥揸fit。到1944年6月16號丹麥聯盟宣佈解散咗，跟著第二日獨立後嘅冰島就頒布咗第一部憲法，宣告冰島共和國嘅成立，冰島議會就實施兩院制，每屆新議會會選出三分一議員組成上院，另外三分二就組成下院，舉行聯席會議就稱呼係聯合院。


最初嘅議會最有標誌性嘅，就係位處巨大山壁嘅包圍，發言者可以企上議會石/法律石度，利用山壁嘅擴音效果，畀參會人都聽得清發言嘅說話。由於早期嘅維京人民風彪悍，即使進行著議會，都係時有發生流血衝突，或根據議會嘅仲裁進行處刑。


每到冰島議會召開嘅時候，就係維京人社群度最鬧熱嘅場合。各「庭」嘅頭領，會帶埋屋企人同扈從一齊參會。由於會議有一種節日氣氛，商販、細路、詩人各色人等都會聚埋呢度。啲商人會帶返啲外埠嘅小道消息過去，會利用埋集會嘅機會賣嘢兜生意，仲會開埋商鋪。


最初議會所制訂嘅《灰雁法典》，就為古冰島各級權力機關嘅組成訂立咗一系列嘅規例。按照《法典》全島可劃分成多個「庭」，唔係一個確切嘅地理單位，而係一個統計固定數農民嘅計量單位，所以全島「庭」嘅總數會成日浮動嘅，一般係36個，有時就會係39或48個。


現代嘅冰島議會，每屆議會就會分4個年會，年會開始前啲議員就會抽籤決定自己嘅座位，而各黨議員係分開坐嘅。每個年會由10月1號開幕，到第年5月休會。有特殊情況嘅時候休會期間亦可召集會議。而議長同6名副議長會組成常務委員會，商討重大事務。


經同內閣同議會黨團嘅商討，常務委員會先至會定返年會嘅主要日程。每禮拜嘅日程亦由常務委員會提出，交由議長一錘定音。現代議會啲會議亦保持對公眾開放，媒體可以全程報導。而議會黨團限定黨團成員至少有兩人，而每位議員唔可以隸屬超過1個以上嘅黨團，黨團可以選舉出1名主席。


古議會開嘅時候就似嘉年華咁，啲人都會藉機相互認識、相約、結盟或建立友誼。 議會開陣時亦係安排終生大事嘅絕佳時機，當地唔少浪漫嘅愛情故事據話都係由呢度開始。喺冰島最出色嘅中世紀文學作品尼亞爾薩迦度，精細描繪咗冰島 960 年到 1020 年間嘅古仔，其中描述嘅冰島英雄人物 Gunnar 同佢太太，第一次相遇就係喺呢個議會場地嘅一帶。


《島嶼協奏曲》係香港MakerVille製作嘅電視劇，由鄧麗欣、邱士縉、毛曄穎、何洛瑤主演。套劇主要喺臺灣拍攝，故仔環繞三個香港女仔各自因為唔同原因去臺灣展開新生活。套劇預計喺2024年喺ViuTV首播。


響1959年，美智子正式同明仁結婚。1960年生咗大仔德仁、1965年生咗二仔文仁、1969年生咗大囡清子，三個小朋友都係皇居宮內廳醫院出世。響1989年，昭和天皇死咗，明仁繼位，美智子亦由太子妃升做皇后。


勾陳係星官之一，喺紫微垣之下。勾陳恆星有六，最出名係正妃，即勾陳一，皆因今日亦叫北極星，至近北極。所以勾陳係最近天球北極嘅星官。勾陳排到好似勾咁，勾身嘅勾陳一二三四，喺西洋天文嘅小熊座內，而勾頭嘅勾陳五六，喺仙王座內。


大清時儀象考成有編號。勾陳一係西洋天文來講，正妃，係小態座α星。勾陳二係小態座δ星，勾陳三係小態座ε星，勾陳四係小態座ξ星。勾陳五六係仙王座嘅暗星，勾陳五係HD 5848，勾陳六係HD 217382。


葵青劇院，塊地原本係葵涌對出嘅垃圾灣，卽係海來嘅，有水上人聚居。二十世紀六十年代，垃圾灣填海，是爲葵涌新區。而葵青劇院笪地，連同家下新都會廣場、葵涌廣場兩笪地，曾經係葵泰臨時房屋區所在地。葵泰拆咗之後，先後落成葵涌廣場、新都會廣場，而葵青劇院笪地，就一直丟空。


喺新界人口眾多嘅行政區之中，都有大會堂、民娛中心等，唯獨葵青區無文藝表演場地。最尾區域市政局決定起葵青劇院。劇院於一九九六年動工，耗資約莫四億七千萬港元。到咗一九九九年十一月十八號，由臨時區域市政局主席劉皇發主持開幕。


葵青劇院家下係康樂及文化事務署之下，新界五個主要演藝場地之一。劇院外表，由幾個弧形組成，牆有曲有直，以圓滑夾埋一個建築。咁嘅外觀，標誌本土藝術多元。劇院主要表演場地，有演藝廳，是爲中型表演場地。此外有展覽場地、排演同埋演講室，種種設施，迎合藝術工作者嘅需要。


差館上街係香港上環一條路，佢一半係馬路一半係行人小路，由醫院道開始，經過普興坊，穿過卜公花園，再經過舊吉昌街口同太平山街，去到荷李活道，途經有天主教總堂區學校、中西區聖安多尼學校、英皇書院同學會小學第二校同差館上街休憩處。


國際培幼會喺1937年成立，總部喺英國，係全球其中一個規模最大嘅國際兒童慈善機構。國際培幼會兒童發展計劃遍及非洲、亞洲、美洲、大洋洲共56個發展中國家，並喺21個國家設立捐款辦事處。計劃主要集中喺兒童健康、教育、環境、生計方面等，持久長遠地改善細路嘅生活質素。


香港辦事處喺1959年至1973年期間，以國際培幼會名義，喺香港提供服務。當時，接近12,000名香港兒童同佢哋嘅屋企人度過困苦艱辛歲月。2009年6月18號，相隔50年之後，再開設香港分部籌款辦事處，延續佢哋嘅慈善事業。


潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意，強行訂立嘅《港版國安法》，同埋會計妹有份贊助無綫電視劇集《陀槍師姐2021》，所以有啲黃色經濟圈支持者會將會計妹視為『藍店』。


而家大部份CPU插座用PGA架構，即針腳喺晒處理器度，裝嗰時要將處理器嘅針腳插到落插座，通常插座都有ZIF以便安裝。另外，而家部份同將來推出嘅處理器就用LGA，即針腳喺主機板度，而唔係處理器。而CPU插槽就係將處理器固定喺一個類似擴充槽嘅插槽上，家下極之少用。


1956年，英國雙層巴士嘅長度限制由27呎放寬至30呎，利蘭就喺同年嘅商用車展展出一架Atlantean樣辦車。架車同之前嘅兩架後置引擎雙層巴士樣辦一樣係用一體化設計，不過前輪跨加長咗，令車門可以擺喺架車嘅最前面。


最初期嘅量產型Atlantean型號係PDR1/1，佢改以傳統嘅底盤形式出現，而引擎室就獨立喺車身之外。引擎重係利蘭O.600，不過亦有得揀利蘭O.680。至於尾軸就唔再係U形設計，而改為較傳統嘅直驅動軸。


不過條直驅動軸令到配矮車身嘅Atlantean PDR1/1要喺上層車尾左邊整一條凹落去嘅車廂通道，而通道右邊就係幾排4人座椅，結果造就以U形尾軸為標準嘅丹拿Fleetline打入市場。1964年利蘭推出配U形尾軸同埋丹拿Daimatic款式波箱嘅Atlantean PDR1/2，1967年再以配U形尾軸同埋Pneumocyclic波箱嘅Atlantean PDR1/3取代PDR1/2。


至於PDR1/1就喺1962年改良成PDR1/1 MkII，到1967年再改良成PDR1A/1，並一直出到1973年。另外隨住英國雙層巴士嘅長度限制進一步放寬，利蘭喺1967年推出33呎嘅Atlantean PDR2/1，並一直出到1971年。


1972年利蘭推出新一代嘅Atlantean AN68，並作出多項改良，利蘭O.680引擎成為標準，同樣有右軚同埋左軚版。後來隨住引擎同埋波箱規格嘅轉變，先後衍生出AN68A、AN68B、AN68C同埋AN68D版本。


利蘭Atlantean喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，利蘭Atlantean等後置引擎巴士更將英國所有前置引擎巴士淘汰。


自1970年代開始，利蘭已經開始研製新嘅後置引擎雙層巴士去取代旗下嘅Atlantean、丹拿Fleetline同埋Bristol VRT。初頭利蘭整咗隻泰坦，但都係達唔到呢個目的，其後利蘭再整咗隻奧林比安。


粵語區嘅兩廣、香港同澳門，各自有規矩，只准指定嘅一至幾檔嘢開賭。因此，機舖同埋非法賭檔入面擺嘅機器，都無直接賭錢嘅功能。正式賭場所用嘅跑馬機、老虎機同輪盤等等，以貨幣計輸贏，而其他舖頭所用嘅品種就只會計積分。


兑分仔做嗰啲「反常」嘢，就係將客人嘅積分換成現錢，令到積分就好似賭場籌碼噉樣，可以同現錢雙向兑換，即係有得變相賭錢。喺呢啲積分嘅買賣過程之中，渠哋有佣抽。而呢種中間人嘅另一個用處，係幫舖頭東主逃避法律責任。


不漏洞拉，音譯自越南話「Bắt đầu từ nay／抔頭自𠉞」，又譯做「北漏洞拉」，係1988年香港政府向越南船民播出嘅越南話宣傳聲帶開頭嗰四個音節，係「由而家開始」嘅意思。呢段廣播講番港府對越南船民已經實施咗甄別政策，由公營廣播嘅香港電台負責播出。


北漏杜拉，木精塞改，夜團進越喃，奶劣執行大含禁，盜奶夜獸，忍團印越濫，煙執入緊行禁，哀訓笨湧薈最反微搵來震底，捨被蓋瀨忍耐入緊肥忽，拿忍耐入緊肥忽，話可寫禁歌捉賊弄鬧，且律秘乘貢，大碌竹霸，話可寫被監禁，叻樣艾瀨埋越南


北逗隊奶，木精失買耶團潤熱腩打啄執痕大紅貢。隊奶耶哨，膶團潤熱腩兼吉入緊紅貢。偎盾奮膶回意蛋兒膶地近爹寫鼻蓋啦膶回入緊非法，啦膶回入緊非法，賀寫襟歌捉卡能錨。嗲啄地頓句大匿推霸，華賀寫被蔭㩒嗲聚危曳維域腩。


因為嗰段廣播會喺夜晚電台每個鐘頭整點新聞報道後嘅華南天氣報告播出後播放，次數好密，加上嗰段廣播有唔少漢字詞彙，佢哋嘅發音亦都同粵語好接近，所以唔少香港人就算完全唔識越南話，都可以好完整咁背晒成段廣播。


開始自此，一政策新關於船人越南，已經執行喺香港，自此之後，眾船人越南搵路入境香港，以身份眾人移散為問題經濟，將被視為眾人入境非法，係眾人入境非法，佢哋將冇點可能任何去定居喺國第三，同佢哋將被監禁等日解回越南。


周芷慧，藝名阿杰，係香港女歌手，香港樂隊Cooper主音。佢2018年憑住參予ViuTV搞嘅真人騷選秀《Good Night Show 廣告女皇》而出名，2021年再度參加ViuTV搞嘅真人騷選秀《全民造星IV》。


周芷慧喺2018年參予ViuTV搞嘅真人騷選秀《Good Night Show 廣告女皇》，入到十四強後止步。佢2021年再度參加ViuTV搞嘅真人騷選秀《全民造星IV》，成功通過海選入圍初賽，但40強止步。


霑益渠境內忌馬雄山就係珠江忌源頭。霑益東面係富源縣，南面麒麟區同馬龍區，西面係會澤縣同昆明市忌尋甸縣，而北面係宣威市。喺2020年尾，全區轄下有龍華、西平、金龍、花山4個街道，盤江、白水2個鎮，德澤、菱角、炎方、播樂、大坡5個鄉。


《飛虎》，係香港無綫電視製作嘅時裝電視劇，由馬德鐘、宣萱、梁烈唯、羅仲謙、王浩信、黃智雯、袁偉豪、翟威廉、胡炯龍、李嘉、曾偉權、曾守明、鄧健泓、苟芸慧、張嘉兒、馬國明、賈曉晨、黃德斌主演，監製林志華。


大衛·麥彥尼斯喺1973年12月12號喺威斯康星州綠灣出世，細個時先後喺安提高同夏威夷檀香山住過，25歲時喺電影《傷到深處》出鏡做恐怖犯罪分子嘅角色而出道。2001～2003年期間退出娛樂界，去到SK電訊屬下分公司做嘢。


助產士，職業一種，專門幫婦女接生，亦幫手產前檢查、產後護理，照顧蘇蝦，指導新為人母。助產士有專業訓練同法定地位，以別於傳統執媽。助產士當初上門接生，如今多數喺醫院產房做，亦有出來私人執業開留產所。現今推廣母乳，亦都係助產士其中一種工作。


英文助產士叫midwife。中古英文以mid解為with，有陪之意。wife則中古解為woman，即女人。midwife，有陪住人母嘅女人嘅意思。助產士絕大多數係女人。男人做助產士，都叫做widwife。


李澤鉅，花名「小超人」，係香港首富李嘉誠嘅大囝，李澤楷嘅大佬，揸住加拿大國籍。李澤鉅喺1985年大學畢業，同一年加入長江實業，依家係長江實業主席同埋集團聯席董事總經理。李澤鉅嘅總資產值有7.3億加元。


時鐘酒店係一啲段鐘頭收租金嘅出租房，佢叫自己做酒店，其實規模可大可小，又或者由日租酒店或者私人住宅轉營嘅賓館，由於香港地少人多，大部份人都同屋企人同住，所以情侶需要便宜又划算嘅親密時間一般會去到時鐘酒店入住。


怡閣苑係香港嘅一個居者有其屋屋苑，喺九龍深水埗長沙灣道329－343號，一共有7座樓，1981年入伙。呢個屋苑喺居者有其屋第三期甲、第五期甲開賣，嗰時嘅開賣價介乎港幣$279,900 － $375,900。


後貝加爾站係鋪東淸鐵路時起嘅，最初有中文名，叫做十八里小站，意思係離滿洲里站有十八華里嘅細站。而家由俄羅斯鐵路後貝加爾鐵路局管轄。呢個站係西伯利亞鐵路同中國嘅邊境站，俄國列車會喺呢度換軌，再駛入中國境內。


帝豪閣係香港島西半山干德道62G 嘅三幢住宅，C座高43層，A同B座高7層，單位呎吋1280平方呎以上，由恆基兆業地產開發起好，嚮1995年入伙，有住客會所，室內多層停車場。高層北望到西環海景，向南望薄扶林郊野公園同埋扯旗山。


學校亦可以再細分，大學、中學、小學，甚至幼稚園，都可以有名校。幼稚園睇係咪升到好小學。小學睇，係咪升到好中學。中學睇，係咪升到好大學。大學畢業生，係社會有乜成就，大學學者，又有乜成就。都會成為名校因素。


歌羅西書係保羅寫畀歌羅西教會嘅書信。歌羅西係亞細亞省以弗所東邊嘅一個市鎮。呢間教會唔係保羅創立嘅，不過保羅對呢個地區嘅教會覺得負有相當責任，因為佢曾經喺以弗所打發同工去嗰度工作。保羅聽見歌羅西教會出現假教師，佢哋堅持人若要認識上帝，獲得完全嘅拯救，一定要崇拜一種「靈界嘅首領同權威」。


保羅根據福音嘅信息寫信反對呢種教訓。佢認為耶穌基督有完全嘅救恩，其他嘅理論或方法反而將人引入歧途，離開基督。上帝藉基督創造世界，亦透過基督使世界歸返佢。只有同基督連結，世界致獲得拯救嘅希望。最後保羅講明呢個重要教訓喺信徒生活上嘅意義。


課室、言語治療室、物理治療室、職業治療室、家居室、音樂室、圖書館、視藝室、護士室、飯堂、多媒體製作中心、情境學習教室、感覺統合室、多感官學習室、暖水按摩池、樂活中心暨甘茶軒、魚菜共生系統、日廣場、天台種植區、綠化區、香草園。


喺全盛時期，佢以毀滅性嘅風格多次擊敗多個著名嘅對手，一度係最具威脅性嘅拳擊手之一。但係佢嘅事業前途卻因為個人問題、缺乏訓練同兩次收押而中斷。喺監獄佢曾經企圖恢復職業生涯，但係喺同知名對手比賽都有贏過。


泰臣喺紐約市出世，年輕嘅時候入過少年拘留中心，因此俾高中趕出校。後嚟迪亞文圖睇到泰臣嘅潛力，然後對佢進行訓練。迪亞文圖扮演住亦師亦父嘅角色，但佢喺1985年去世。唔少人推測，若果迪亞文圖能夠長命一啲，泰臣就唔會出現後嚟先至有嘅個人同拳擊上嘅問題，但係呢啲已經無法驗證。


《炮仔聲》係2018至2020年喺三立台灣台星期一到五嘅八點檔大戲。套戲講一個平民女子認識一個富二代最後同佢成為夫妻，同埋依套都有講啲角色有婆媳問題、外遇、家族鬥爭、出面有私生子或者私生女，平輩變長輩，自己個仔或者個女唔係親生等等狗血劇情。


2015年8月正式向大法官遞交釋憲聲請，喺2017年2月20號大法官會議正式受理釋憲聲請，3月24號司法院召開言詞辯論庭，5月24號下晝司法院秘書長公布《司法院釋字第748號解釋》。解釋結果表示《民法》冇畀同性有親密性同排他性嘅永久結合關係，違反《中華民國憲法》第7條平等權同第22條保障人民婚姻自由，要求有關機構必須喺2年內完成相關嘅修法或係制，呢次釋憲，中華民國成為亞洲第一個可以同性永久結合關係嘅國家。


高雲地利喺1967年升上舊英格蘭甲組聯賽後，喺頂級聯賽角逐超過三十年，係英超創始成員，1986/87年球季攞過英格蘭足總盃賽事錦標。2001年高雲地利護級失敗降班當時第二級嘅英甲聯賽，到2011/12年球季一直受到財困困擾，最終降班到第三級嘅英格蘭甲組足球聯賽作賽。


2019/20年度英甲聯賽，因受武漢肺炎疫情影響，喺2020年3月中旬開始暫停，並喺2020年6月決定腰斬球季，各球隊以停賽前每場比賽嘅平均得分決定排名。喺停賽時位處英甲榜首嘅高雲地利，因此成為本季英甲聯賽冠軍，來季升上英冠比賽。


諸葛豐開頭因為好叻經學而做琅邪郡文學，後來御史大夫貢禹徵命諸葛豐做佢嘅屬官，後又舉薦佢做侍御史。漢元帝嗰陣，升諸葛豐做司隸校尉。因為諸葛豐執法嚴謹，同犯罪嘅權貴對抗，得到當時長安人嘅讚賞，漢元帝亦為佢增至光祿大夫秩以作褒賞。


當時侍中許章因為外戚身份而攞到寵信，做嘢驕橫唔守法度，重縱容門客犯事。諸葛豐因而彈劾許章，要奉上奏章嗰陣，咁啱見到許章出門口，諸葛豐因而以司隸校尉嘅符節要許章落車，重要捉鬼住佢。許章搭車逃走，同諸葛豐追逐，許章最後走到去皇宮向元帝報告，諸葛豐亦向元帝上奏有關許章嘅事。


元帝相信許章，貶黜諸葛豐，重沒收佢嘅符節。之後俾人話佢審案犯法，名望少咗好多。跟住諸葛豐又告大夫周堪、張猛，但係元帝認為諸葛豐之前大讚佢哋，依家反而告佢兩個，目的係想攞功勳，所以元帝將呢三個人都一齊廢黜，最後喺屋企病死。


李曉峰係中國內地退咗役嘅電子競技玩家，河南平頂山汝州市人，喺網絡入面成日俾網友話佢係SKY。佢之前因為玩魔獸先至出咗名，成日用人族比較多。佢從2004年3月份開始先至變咗職業玩家，佢以操作精準性比較高而出名，每分鐘操作數可以超過250。


自由式係游水比賽嘅其中一個項目，規則由國際泳聯總會制定。自由式嚴格嚟講唔係一種游水方式，自由式競賽嘅規則幾乎係冇任何限制。大多數運動員喺自由式比賽都係用捷泳，因為呢種泳式阻力細、速度均勻同游得快。好多人都成日將「自由式」同「捷泳」搞亂，自由式嘅意思係參賽者可以用「任何方式」。


香港天線有限公司，簡稱香港天線係一間執咗笠嘅香港上市公司，創辦人係陳普芬同樂秀章，呢間公司宣稱經營研究同發展電視天線業務，1973年香港股災急跌，被認為係一隻泡沫股。由於股價喺上市大概六星期就上升29倍，因此被當時嘅股民稱為「香港黐線」。


香港天線股票嘅招股價係每股1港元，同年12月5日上市。上市第一日最高報3.2元，收市報2.522元。大概六星期後嘅1973年1月23日，香港天線已升到30元嘅歷史最高位。但股民呢個時候發現現實中只要喺大廈頂層豎一枝鐵線，都可以接收電視信號，並唔涉及科技研究，事件更加變成國際笑話。


公元1069年，遼朝係會寧縣附近落腳。公元1115年，佢喺女真族定居點既中心，起金朝既首府。當時轄區係松花江、牡丹江、長白山一帶。公元1124年金朝將首府改名做會寧府，公元1138年會寧府改名做上京惠寧府。


都城係由南北兩座長方形土城組成。北城既城牆南北距離大約係1.9公里，東西長距離大約1.5公里。北城既南面係南城，南城城牆既南北距離大約1.5公里，東西距離大約2.0公里。兩座城整體成L形，南北長，東西短。


吳怡農，台灣政治人物，係民進黨嘅新人，本身係財經人士，曾經做過高盛集團嘅亞洲投資管理。響2020年中華民國立法委員選舉因為同代表國民黨嘅蔣萬安對決而爆紅，仲畀人叫做「雙帥對決」，不過最後都係以一萬票左右輸咗畀蔣萬安。


德黑蘭屬半乾旱氣候，氣候好大程度受地理位置影響，厄爾布爾士山脈喺德黑蘭北面，荒漠喺南面。城內各地區海拔高度唔同，北部山丘地帶嘅氣候通常比南部嘅平原涼爽。夏季炎熱、乾旱、少雨，相對濕度比較低，晚間天氣清涼。


白飯魚係帆布鞋嘅一種，係香港對白布鞋嘅俗稱，佢形同色似白飯魚，所以有咁嘅名。白飯魚通常喺中國大陸出產，用帆布做鞋身，橡膠做鞋底，底部大部份都係綠色或者黑色。通常包裝上便都寫住網球鞋。因為夠平，唔怕整污糟，所以做三行都會着住來做嘢。


白飯魚曾經係唔少香港中小學體育堂指定嘅運動鞋，但係後嚟物理治療師發現白飯魚結構單薄，除咗唔能夠對腳部提供足夠嘅保護之外，重可能因此引致受傷，要求學校唔好強逼學生着白飯魚，之後大部份學校都改為全白運動鞋。


國家英雄紀念碑係一個為咗紀念第二次世界大戰同喺馬來亞緊急狀態殉職嘅軍人而建立嘅雕像。佢喺馬來西亞首都吉隆坡馬來西亞國會大廈附近，亦係世界上最高嘅獨立青銅雕塑品。每年8月31號國家紀念日，馬來西亞最高元首、首相以及軍方同警方領袖都會嚟敬獻花環，向逝去嘅英雄表達敬意。


邂逅是指兩個人，偶然既一次相遇，原意可以係舊友相逢，或者已經識識哋既人喺偶然既情況下相遇，依家可以係兩個陌生人既第一次見面。尤其係喺香港同埋受香港影響既粵語社群，因為受到廣告、歌曲、電影、電視等既影響，「邂逅」好多時都係用喺兩個陌生人的偶遇。


《生化危機之殲滅生還者》係一部2004年嘅動作恐怖電影，由Alexander Witt第一次做導演，Paul W. S. Anderson編劇，粗略改編同名遊戲《生化危機》，係《生化危機之變種生還者》嘅續集，而且係「生化危機電影系列」嘅第二套作品。


《號外》，係本香港雜誌，係本月刊，一九七六年開始發行。佢由陳冠中，同丘世文、鄧小宇及胡君毅創辦。本雜誌講生活潮流，內容有時裝、餐飲、家居、建築、設計、美藝、環保、視像、音樂、閱讀、文化及藝術等範疇。雜誌印刷精美，注重視覺表現手法，雜誌紙張，大過其他雜誌，有廿九厘米闊，卅九厘米高。


二十世紀八十年代，《號外》曾連載小說，描述美國長春藤大學，由雜誌所引入的生活品味，塑造香港中產階級共同形象，象徵八十年代香港戰後中產階級冒起。九十年代來臨，新式雜誌湧現，紛紛以唔同手法包裝中產生活品味，《號外》雜誌日漸式微。


中原時區係舊時一個中國時區，喺1912年到1949年用，等同UTC+8。因為係首都南京用嘅時區，所以又叫中原標準時區。範圍包括江蘇、安徽、浙江、福建、江西、湖北、湖南、廣東、河北、河南、山東、山西、熱河、察哈爾、遼寧等省，南京、上海、北平、天津、青島等市，威海衛行政區，黑龍江嘅龍江、嫩江、璦琿等縣同佢以西各地，蒙古嘅車臣汗部等地。


，堂號心和，亦叫紅祠堂，喺廣州市海珠區瀝滘村西街大街，係番禺瀝滘衞氏御史房十五世嘅祠堂，亦係清朝康熙三十六年建築。坐東朝西。一正一偏三沓格局。磚木石結構。總面闊25.6米，總進深30.4米，佔地面積778.


中路頭門面闊三間10.6米，進深九架夾埋4.2米。硬山頂，鑊耳封火山牆，灰塑龍船脊，有舉折、升起，素瓦當，滴水剪邊。木雕係如意封簷板。牆體青磚紅砂岩石腳。前、後簷柱都係鹹水石八角柱，有石柱礎，前簷柱出斗栱托簷。


中堂面闊三間，進深三間6.8米。前、後簷柱係鹹水石八角柱，有石柱礎。兩金柱係圓木柱，高石柱礎，有柱質。明間前有木額枋，兩次間建磚牆，牆中砌磚雕通花。兩天井都有4.5米咁深，兩便係卷棚頂廊，碌筒瓦面，兩級臺階上後堂。


趙C，中國江西鷹潭人，男，老頭趙志榮係律師，用一個英文字母「C」做個仔個名，係希望個仔學好漢語同時都要學好英文，而且「中國」嘅英文'China'係C開頭，而且以'C'開頭嘅單詞最多，寓意「人丁興旺」，於是改個噉嘅名。


相關部門不嬲接受爾個名，2005年愛唻申請第一代身份證得咗，但係到2006年8月換第二代身份證就畀有關部門拒絕。2009年1月，趙C狀告鷹潭市公安局月湖分局，一審勝訴，但係公安局上訴。2009年2月27號法庭宣佈雙方庭外和解，趙C決定改個中文名。


香港大酒店有限公司喺1866年3月2號創辦，旗下嘅香港大酒店喺1890年代開始，由猶太人嘉道理家族擁有。到1922年，香港大酒店同上海大酒店合併咗，所以改咗名成爲依家嘅香港上海大酒店。旗下嘅半島酒店品牌，喺世界各地管理一系列嘅豪華酒店，而最早開嘅就係位於香港尖沙咀嘅半島酒店。


2009年1月20號，香港上海大酒店向卡塔爾投資局買入巴黎嘅 Majestic 酒店項目嘅20%股權，之後，嗰間酒店被重新發展為“巴黎半島酒店”。總代價係 1.5億歐元，等於大約15.36億港元，而公司並且擁有30年嘅管理權。


2013年4月18號，大酒店同祐瑪戰略控股有限公司就有關緬甸仰光嘅酒店發展建議項目，訂立無約束力嘅框架協議。跟據協議，大酒店已經同意咗會認購祐瑪同指定聯屬公司所成立嘅合營企業，佔70%嘅大部分權益，嚟共同重新發展酒店為一間半島酒店。


德尼士·穆葵基係剛果民主共和國一名婦科醫生，1999年喺剛果布卡胡創建彭芝醫院，主力為喺第二次剛果戰爭以及之後嘅武裝衝突期間慘遭輪姦嘅女性提供醫療協助。2014年，穆葵基獲得歐洲議會頒發嘅薩哈羅夫獎。


消息最初係喺《Cosmopolitan》雜誌入面社，當中提到理由係現今太陽喺黃道上通過嘅星座同以前已經好唔同，地球軸心位置已經改變。消息之後得到《紐約每日新聞報》同《基督教科學箴言報》報導，後來仲有好多媒體跟進。


由於事件引起唔少騷動，美國太空總署之後要澄清，話地球軸心變動嘅說法冇錯，但唔代表大家過去一直認為嘅星座有錯。而天文學同占星學唔同，因為「占星學」唔係科學，天文學上嘅認定唔會影響占星學，而佢哋只係專注科學。


北京市曲藝團第一科學員，師承佟大方先生。復跟住架冬瓜先生學習滑稽大鼓。退休後同郭德綱搭檔表演傳統相聲，重同郭德綱、李菁一齊發起創建北京德雲相聲藝術研習社，之後改名做北京德雲社。德雲社早期好多相聲作品都得益喺佢嘅挖掘同整理。


「i·UniQ 譽都」係「i·UniQ」第一個項目，喺香港筲箕灣筲箕灣道305號，總共有117伙，建築面積由398到622呎，包括一房，兩房單位，樓底大概高3.5米。分層單位就有24層，成幢樓大概高120米。


「i·UniQ 譽·東」係「i·UniQ」品牌下第二個物業，喺香港筲箕灣筲箕灣道157號，有79伙，分層單位就有22層，有Studio Flat、一房到四房嘅則。標準單位建築面積由420呎到850呎。


正式編號軌道器105號嘅奮進號，係美國一系列穿梭機入面，第一架用公開徵名比賽嘅方法來改名嘅，由美國嘅中小學生決定穿梭機個名之後，再由布殊總統喺1989年正式宣佈。跟番美國穿梭機嘅命名原則，奮進號個名係由一艘早年嘅研究調查船而嚟。


某種角度嚟講，奮進號係一艘「拼裝穿梭機」，佢係用發現號同亞特蘭提斯號建造合約入面一批同時生產嘅備用結構零件做基礎，額外拼出嚟嘅，做番挑戰者號爆咗之後留低嘅任務。但係咁唔代表奮進號嘅性能無咁勁，而係相反，事實上因為係最新嘅一艘穿梭機，奮進號喺建造過程汲取咗好多前輩嘅教訓，有更多新開發嘅硬體裝備。


奮進號曾經嚮1996年，喺加州棕櫚谷進行過一個8個月長嘅Orbiter Maintenance Down Period，OMDP，喺呢段時間穿梭機改裝咗用嚟接駁國際太空站嘅External Air Lock，令到太空站嚮1997年開始起之後，可以幫太空站補給運輸。


梁素琴，原名梁之素，粵劇二幫花旦同香港電影女明星，有「藝壇才女」嘅美譽，佢除咗中國文學，琴、棋、書、畫都有一定技巧。 1938年「武狀元」陳錦棠自資組成「錦添花劇團」時代，梁素琴已拜佢為師傅，學習花旦臺步同武打技能。


1928年3月30號，梁素琴喺廣州嘅粵劇世家出世，阿爸係粵樂同粵曲名家梁以忠，繼母係粵曲伶人瓊仙。梁素琴喺5歲時同雙親一齊去香港定居，6歲時梁素琴首次喺電台公開演唱中州話古腔子喉獨唱曲《罵玉郎》。小學畢業後，梁素琴一家就因香港淪陷而離港避難，13歲隨父赴湛江市廣州灣加入由薛覺先組成嘅「覺先聲劇團」，並獲薛覺先同夫人唐雪卿賞識收為其門下弟子。


梁素琴從阿爸同好友所改嘅兩個藝名「綺琴」同「素琴」中揀咗後者，就咁正式開展梨園藝壇生涯。梁素琴喺中國大陸演出回港後，曾跟隨京劇名宿鄒來儀習唱，自是學得梅派的唱腔風格。梁素琴之後聲名日噪，經常到中國大陸、越南、新加坡同馬來西亞等地走埠登台。


1949年，梁素琴首次參與電影演出，於由薛覺先、周坤玲等人主演嘅粵劇片《孟麗君》初次亮相，並獲薛覺先推薦出演皇后一角。呢件事之後，直至1969年，梁先後拍攝50幾部電影。1961年同香港電影從業者李香琴、任冰兒、金影憐、黎坤蓮、朱日紅、許卿卿、英麗梨同譚倩紅結義成金蘭姊妹，合稱「九大姐」。


1964年梁素琴擔任正印花旦同副團長，同梁醒波、何驚凡、尤聲普、白文彪、顧青鋒、梁翠芬、賽麒麟、陳雪艷等30位伶人，組成「香港粵劇團」前往中華民國臺灣省參加雙十節勞軍、金門前線勞軍同公開演出30日粵劇。


佢喺一次接受中國媒體訪問嘅時候提到，自己19歲創業開服裝店，2010年生意失敗之後，轉地盤同裝修，去到2013年又創辦咗「The Pangs彭記洋服」，而佢自己亦受到黎偉業嘅影響，視黎為心靈導師。彭心喺一啲獅子會嘅活動入面甚至被形容為「黎偉業獅伯徒弟」。


佢係親中派嘅成員，不時喺Facebook 分享政見，支持就基本法第23條立法同所謂「愛國者治港」原則，又形容香港反送中運動為「黑暴」。喺七二一元朗襲擊事件發生後，佢亦被連登網民指有份煽動黑社會襲擊反送中運動嘅示威者。


就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月開審。其中報稱S.P.C.青創家協會理事嘅范功健就被指有份策劃喺法院門外組織「排隊黨」，阻止想旁聽嘅公眾入場，之後有媒體訪問身為S.


《開飯喇！》係香港食肆消費指南同食評搜尋器，上載資料由讀者助人自助，寫飲食資訊同餐廳優惠，又可以貼食肆食品嘅相上去。佢個討論區係個食評發表觀點嘅平台。網站啲資料同評分都係會員個人意見提供，間食肆好食唔好食只係個人經歷。


馬甸尼成個球員生涯都係打AC米蘭，喺1990年代佢相當威水。嗰陣時佢唔但只成日贏意甲，重贏咗幾個歐洲聯賽冠軍盃冠軍。因為佢打後衛，每季入球都好少，大概兩、三球咁上下。多數評論都集中佢嘅防守功夫，話佢嘅防守以至佢嘅組織能力，喺意甲數一數二。


喺國家隊佢贏過1994年FIFA世界盃亞軍。不過打咗國家隊咁多年，始終攞唔到冠軍，連歐洲國家盃都係。2000年喺荷蘭舉行嘅嗰屆佢搏盡老命打入咗決賽，但最後輸咗畀法國。喺2002年FIFA世界盃之後佢退出國家隊，但係成日都有人叫佢復出國際賽。


切爾諾貝爾核電廠核災，喺台灣叫車諾比核電廠核災，喺大陸叫切爾諾貝利核事故，係1986年4月26號附近喺蘇聯嘅切爾諾貝爾核電廠引發嘅核災。呢次事故被認為係史上最嚴重嘅核災，亦都係國際核事件分級表入面第一個評為第七級嘅核災。


1986年4月26號凌晨1點23分切爾諾貝爾核電廠四號反應堆爆炸，輻射大洩，31人即刻死咗，60萬人受核輻射，4千人因為呢個原因而患癌死咗。兩日之後莫斯科電台話出事，無講傷亡損毀，四日後海外傳媒大肆報道。


姚琰欣曾改名為姚紫茵，係香港女演員、模特兒同DJ，2012年開始客串演出電影同電視劇，2015年喺電影《有客到》飾演一個畀人姦屍嘅女仔而開始畀人留意，2016年出咗頭一本個人寫真集Bonnie First Fantasy  。


陳芷澄係香港女子哥爾夫球員。佢喺香港出世，自細喺屯門區大，8歲開始喺屯門高爾夫球中心打哥爾夫，之後被香港高爾夫球總會發掘，14歲始代表香港參加國家級女子業餘隊際賽。佢中學讀拔萃女書院，大學升讀南加州大學。


間嘢既係中國大陸最大嘅賽馬場，又係中國大陸六大賽馬場當中唯一有國際標準設計嘅馬場。曾經喺2007年嘅第八屆全國少數民族傳統運動會同埋2010亞運期間辦過任何形式嘅馬術比賽。2010年亞運閉幕後，香港賽馬會攞咗佢做馬匹同騎師嘅50年訓練基地使用權，重喺2015年9月21號搞改造，2018年8月28號搞掂嗮改造兼開幕，叫做香港賽馬會從化馬場。


係中國大陸一條冇咗嘅數碼3D電視頻道，中國中央電視台、北京電視台、天津廣播電視台、上海廣播電視台、江蘇省廣播電視總台、深圳廣播電影電視集團旗下嘅電視頻道。2012年1月23號開播，2018年7月30號停播。


夏天奧林匹克運動會等奧運賽事都會安排有3D訊號轉播。2018年7月30號半夜零時，頻道終止播映，播映嘅最後一個電視節目係由深圳廣播電影電視集團製作嘅《精彩星之夢》。中國3D電視試驗頻道嚮2018年10月置換為中央廣播電視總台4K超高清頻道。


血淚之路係隻術語着攞來描述驅逐美洲原住民跟美國東南部啲肥沃林地到而今啲印地安土地，啲貧瘠好多、喺奧克拉何馬州嘅。驅逐印第安部落件事代表到隻歷史轉折點，隻標誌到隻低谷畀土著人民戥美國政府之間嘅關係嘅。 進行驅逐行動嘅背景係，喺1800年以後，歐洲殖民者嘅需求對於土地不斷噉增加、北美邊境土地亦都因此擴張。


種重新安置影響到嘅部族有 Muskogee , Cherokee, Chickasaw, Choctaw 同埋 Seminole人，啲人由於有適應到啲殖民者嘅生活方式，着喊做「五大文明部族」。就美國印第安人政策來講，立法上包含到種驅逐行為係透過份《印第安人遷移法》，份得到通過喺1830年嘅，來達成嘅。


安置工作係着分批組織在美國軍隊嘅陪同下，並跟到嘸同嘅路線向西行。在前往印第安人新保留地嘅過程中，超過四分之一嘅流離失所人士同埋跟到行嘅美國非洲裔奴隸死喺疾病、疲癐、凍冷以及飢餓下。影響畀啲原住民係毀滅性嘅，並且一路延續到20世紀下半葉。


儘管啲印第安人啲受流離失所影響嘅提出過要求，但美國政府都未採取任何立場對於參與驅逐行動以及造成嘅相關後果。之不過，兩條路線畀Cherokee Trail of Tears喺1987年得到列入美國國家行人道系統來紀念受害者。


加利化提供咗一個途徑嚟到將一個接受幾個輸入值嘅函數應用喺啲淨係收一個輸入值嘅架構度。例如，有啲分析技巧淨係可以喺收一個輸入值嘅先至用到，但係實用嘅函數通常都會收多個一個函數。Frege呢就話揾到單輸入值呢個個案嘅答案就已經夠，因為一個收幾個輸入值嘅函數可以畀人轉換成一串單輸入值函數。


英文「Currying」呢個稱呼係由Christopher Strachey喺1967年起嘅，個稱呼係源於哈士𠵇·加利呢個邏輯學家嘅名。以前都有提倡過要跟Moses Schönfinkel嘅名去叫「Schönfinkelisation」。


奧義書，古印度經書一類，有成二百幾本，成書年代好散，斷估公元前七世紀到公元十五世紀。奧義書梵文為उपनिषद्，拼寫Upaniṣad，英文Upanishads，解為近坐，意謂坐近師旁傳授，即親傳祕傳之意。


至古老五部，歌者奧義書、廣林奧義書、愛達羅氏奧義書、海螺氏奧義書、鷓鴣氏奧義書，視為印度教正典。古時好多哲學家，都興以奧義書為名，甚至同印度教無關。中古哲學家商羯羅，揀咗一百零七本，加上自己嗰一本，是為主要奧義書。


術語「感受野」亦都用喺人工神經網絡領域，好多時跟卷積神經網絡有𪐀褦。喺呢種語境當中，感受野定義為輸入裏便某笪區域嘅大細，當中生成相應特徵嘅。基本上，感受野係攞嚟度量某𤗲輸出要素同輸入區域之間關聯嘅，個概念適用於啲本地操作似摺積、池化之類。


人工神經網絡個「感受野」容易令人聯想到實際生物神經系統嘅感受野。的確，CNN個架構係特登模仿啲人認爲真實動物大腦係點樣運作嘅。唔似類似多層感知機當中每一𤗲每粒神經元都連嗮下一𤗲啲神經元，CNN裏頭啲神經元成三維結構噉排，照顧到唔同神經元相對於原始數據嘅空間關係。


由於CNN主要用於電腦視覺領域，所以啲神經元代表嘅數據好多時係圖像。每粒輸入神經元代表緊原始圖像嘅一粒像素，啲輸入神經元就組成第一𤗲。後一𤗲啲神經元都駁到啲輸入神經元嘅連接，但唔似MLP抑或其他傳統神經網絡入便噉駁嗮，而CNN用類似感受野嘅佈局，入便每粒神經元僅衹同前一𤗲神經元嘅子集連接。


較低𤗲入便一粒神經元個感受野僅衹包含到圖像嘅一部份，而後便𤗲一粒神經元嘅感受野組合自低過佢嘅一啲神經元個感受野。即，較高𤗲啲神經元「睇」得到圖像嘅部份大過較低𤗲嘅。噉樣逐𤗲逐𤗲落去每𤗲都從幅原始圖像度學到愈嚟愈多嘅抽象特徵。


2019年，潘任惠珍獲香港特區政府頒銅紫荊星章。同年嘅第6屆香港區議會選舉，潘太畀民主派賴俊文批評冇喺8月24號嘅燃點香港全民覺醒遊行現身，加上佢嘅處事風格、對警察執法嘅言論同處理警民衝突嘅手法都受泛民中人嫌棄，雖然潘太獲民主派區選聯盟推薦並以65%票數贏到議席，但民主派未有因為佢嘅資歷而支持佢做主席。


東涌小炮台係香港以前嘅一個炮台陣地，喺新界離島區大嶼山東涌碼頭左近，喺1983年被評為香港法定古蹟。喺舊時，東涌小炮台同東涌炮台係互相呼應，更同屯門隔岸相對，把守住大嶼山嘅北岸，保衛珠江口岸一帶，不過赤鱲角喺1990年起咗香港國際機場之後，呢座炮台已經好難同屯門直接相對。


2011年6月17號，6號綫二期工程正式喐手起，雖然站廳同月台起得好順利，但有3個出入口同1組風亭都係由於附近村落嘅拆遷征地問題而一直冇辦法起好，即使係2016年12月28號嘅6號綫二期開通都唔例外。


呢個站嘅主要客流都係畀附近嘅柯木塱當地村民同去火爐山森林公園北門、東北門啲乘客有用。所以除咗上落班高峰期同節假日比較多人上落之外，其它時段都比較少人上落。喺呢個站開通之前，啲乘客多數都揀龍洞站上落跟住行成公里嘅路先至到。


《陽關道》係馬來西亞Astro投資拍嘅香港電視劇，亦係佢進軍海外嘅頭一套粵語電視劇。套劇由王貽興同劉翁自編自導自演，其他領銜主演演員包括陳國邦、詹瑞文、艾威、江若琳同楊淇，唔少班底源自viuTV劇集《VR驅魔人》，亦有唔少viuTV藝員參演。


反對修訂引渡條例遊行，又叫民陣第一次反逃犯條例修訂遊行，係民間人權陣線响2019年3月31號搞嘅第一次反對逃犯條例修訂草案公眾遊行，由灣仔盧押道行去金鐘公民廣場。呢次遊行主辦單位宣稱有1.2萬人參加，警方就話高峰期有5,200人。


《散後》，係套港產片，由吳海昕、柯煒林、馮海銳、陳烈文、蔡頌思主演，陳哲民執導同編劇，邱禮濤監製。佢喺2016年10月22號開拍，歷時3年幾後期製作，2020年1月11號喺「香港獨立電影節2020」首映，但一路未有安排正式公映。


張永歆，真名張凱婷，係臺灣女藝人兼模特兒，因為有34E級胸圍，所以啲人叫佢「臺灣乳神」或者「E神」。2014年FIFA世界盃期間，佢做過足球寶貝撐德國隊而開始多人識。2015年佢推出寫真集，香港都有得賣。


何國輝，綽號魔童，係香港傳媒界人士，先後做過做壹傳媒嘅市場及營業總監同星島新聞集團雜誌集團行政總裁，之後做過《信報》同香港數碼廣播有限公司行政總裁。2012年香港數碼廣播有限公司爆發股東爭拗後，佢同林旭華、鄭經翰另起爐灶搞咗個D100數碼電台。


國立臺南大學附屬高級中學，中文簡稱為南大附中或南附，喺臺灣臺南市永康區嘅高級中學，係間喺日佔時期創立嘅學校，前身係臺南州立臺南農業學校，佢設校嘅目的係為咗解決嗰時二戰農業基礎人才急需嘅情況，直到進入工業化時代後漸漸式微。


尹昶重做過《文化日報》評論員。2012年12月成為總統職務交接委員會發言人，之後兼做埋青瓦台發言人，做咗136日。2013年5月尹昶重跟總統朴槿惠官式訪問美國華盛頓。嚮訪美期間，尹昶重因為性騷擾韓國駐美大使館女實習生，俾人炒咗，即刻返南韓。


Renault Trucks嘅前身係Renault Véhicules Industriels，喺1978年由Saviem公司同埋雷諾喺1975年由米芝蓮收購得嚟嘅Berliet公司合併而成，出貨車同埋巴士。


朱嘉文係美國華裔政治人。1978年喺美國洛杉磯出世，父母祖籍廣東台山，1970年代父母喺香港移民去咗美國，2000年畢業於西方學院公共政策專業，2003年畢業於柏克萊加州大學公共政策專業，兩次都攞到榮譽獎學金。


尋人啟事係張貼喺報刊、雜誌、網路或公告欄等等公眾區域用嚟請大家幫手搵人嘅公開聲明。入面講啲嘢因為同公眾嘅關係唔係咁密切，主要係出文條友諗住搵返指定人物而引人哋關注而唔對公眾造成影響，所以啟事用嘅一種聲明。


係一種上海混合西方同吳越特色嘅建築風格，亦都係以前上海人居住嘅主要形式。呢種樓最早喺 1860 年代出現，最興嗰陣，上海一共有九千幢石庫門形式嘅樓。而家，大部分上海人轉咗去住公寓，所以石庫門數量變得少咗。


呢種樓原本係上海人嘗試混合西洋排屋嘅特徵入原有嘅屋宇。一八四三年，上海變咗個商埠，因此吸引咗好多其他省份嘅工人去上海打工。一八五三年太平天國之亂完咗之後，更多人打算移民到去上海。突然間要多咁多間屋，啲新樓爲咗慳錢，全部都用木起，而樓名後面全部加咗個「里」字。


雖然起新嘅石庫門冇以前啲木樓咁平，佢哋都冇傳統嘅庭院住院咁大。呢啲新石庫門最早係喺上海英租界裡面起嘅，但係喺華人區裡面變得好興，而且喺呢個時代裡面變咗上海最普遍嘅住宅。1910 年代，石庫門爲咗社會變化，加咗好多唔同嘅變遷，例如汽車車道、闊啲嘅弄堂，同埋古羅馬型式嘅裝飾。


一二三紅綠燈係種細路玩嘅集體遊戲。遊戲需要一個人扮紅綠燈，其餘人扮行人，各企一邊。基本玩法係當行人聽到紅綠燈講「一二三紅綠燈過馬路要小心」期間可以行前，講完就一定要停止動作，如果唔係嗰位行人就輸，當所有人輪晒，或者所有未輸嘅人都成功行到另一邊，遊戲就玩完。


二聖宮係喺香港新界元朗區橫洲東頭圍嘅一間廟。嗰度係一條雜姓嘅村，間廟就大約喺康熙五十七年由「橫洲六村」嘅村民合力夾錢起嘅，廟裏面有一口康熙戊戌年製造嘅古鐘，因而估計呢間廟就喺呢一年起好嘅。裏面供奉嘅「二聖」係洪聖爺同車公元帥，分別係南海嘅守護神同埋驅除瘟疫嘅神。


呢樖樹可以生到30米高，樹冠圓錐形，細枝同芽都有鏽色嘅柔毛響度。塊葉係長橢圓形嘅厚革質葉，長大約10～20cm，表面有光澤，葉背有鏽柔毛，葉邊稍微卷起。花白，花瓣6～9嚿，直徑約莫有20－30cm，幾乎有蓮花咁大。


呢隻詞據講嚟自百越人嘅語言嘅，但到咗家吓，已經幾乎冇人仲會用嚟指蝴蝶，但係就俾人攞咗嚟指第樣嘢－大良崩紗。大良崩紗簡稱崩紗，由大良人梁成章喺 1788 年喺佢嗰間「成記」油炸店創製。呢種小食嘅整法係用糖同鹽將麵團製成片，折卷之後就切同捏成蝴蝶噉嘅形狀，再用油炸。


靈糧堂劉梅軒中學喺1998年由香港靈糧堂向政府申辦，最初係叫做「大埔靈糧中學」。到咗第二年，學校用咗大埔區一間小學開始運作，喺嗰一年嘅8月16號正式接收校舍。由於學校開辦費用係由劉梅軒長老捐贈，所以正式校名亦改為「靈糧堂劉梅軒中學」。


苑裡鎮，係中華民國苗栗縣西南角嘅鎮，南鄰大安溪北岸同臺中市大甲區相鄰，東依火炎山同三義鄉為鄰，北靠通霄鎮，西濱臺灣海峽，係苗栗縣開發最早嘅鄉鎮之一，喺苑裡鎮內水坡里有出產砂糖橘。有「苗栗穀倉」、「苗栗米倉」美譽。


歐陽琳跟孫文護法運動，其後任永豐艦長，永豐艦係廣州政府嘅主力。孫文病死，永豐艦改名中山艦，改名儀式由佢主持。一九二六年二月，海軍局長斯米諾夫囘蘇聯，佢代任爲海軍局長。三月十號，因局勢不明，有謠言對佢不利，自行離職到港，入住香港大酒店，李之龍代其職。


公民黨支持外傭居港權謠言，係指喺2011年唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。縱然公民黨已經否認並提出有關黨員只係依照《大律師行為守則》行事，但由於事件臨近2011年香港區議會選舉，謠言仍然被一啲唔支持公民黨嘅人，或者一啲親中陣營嘅炒作。


公民黨嘅回應同觀點，主要喺當時嘅黨魁梁家傑撰寫《申請權不等同居港權》一文中搵到，大致分為政策同現行法律嘅詮釋，同埋大律師專業操守方面。另一成員余若薇亦喺同年11月發表文章，話呢單官司係原訴人申請法援成功之後，獲派擅長憲法嘅李志喜做代表。


梁家傑喺《申請權不等同居港權》一文同埋其他唔同嘅場合，都提到只要花一至兩分鐘去了解《基本法》同《入境條例》，就會知道就算喺香港居住咗7 年以上，外傭都只係獲得「居港權」嘅「申請權」，之後申請人仲要證明自己喺香港有無慣常住所、家庭主要成員係咪喺香港、收入可唔可以維持生活，同埋有無按照法例交稅。


梁家傑喺《申請權不等同居港權》一文，提到《大律師行為守則》入面亦有一條類似「的士司機唔可以拒載」嘅規定，指大律師唔能夠因為個人喜好或者案件唔受公眾歡迎而拒絕接案，咁樣係為咗確保所有人都可以獲得法律代表嘅機會。


親中陣營立法會議員梁美芬喺2012年7月派發立法會工作報告，被指借呢個謠言攻擊公民黨，結果引起有人發起聯署向香港大律師公會投訴，指責梁美芬身為大律師，熟悉的士站原則，但係刻意誤導公眾。梁其後向有關聯署網站發出律師信，警告佢哋，要求佢哋關閉有關聯署，但最終仍有人將投訴遞交畀大律師公會。


其實喺清朝嗰陣，呢條馬路冇幾遠就係廣州府署衙門嘅後院。喺20世紀20年代嗰陣，廣州市政府就拆咗城墻嚟起咗條馬路，而呢條馬路同廣衛路、廣大路一齊，都係用咗個「廣」字嚟改名。主要係附近冇幾遠有間廣州市政府喺度先至改咗噉嘅名。


旺角綜合大樓係香港一棟市政大廈，喺九龍油尖旺區旺角上海街557號，主要地產發展商係市區重建局，喺2004年10月竣工。旺角綜合大樓同朗豪坊同香港康得思酒店一齊做咗一組地產發展項目，以行人天橋同朗豪坊連接，鄰近新填地街同亞皆老街等。


獅子洋係中國珠江一段，原爲一洋，因沙坭沖積收窄成水道。省城一段珠江，西向東流，去到廟頭附近，轉而由北而南。由此轉流處，南到虎門，是爲獅子洋。獅子洋中段，西有蓮花山，山上有浮蓮塔，又因山有獅形石，又叫獅子塔。


2021年大西洋颶風季指喺2021年嘅任何時間，喺大西洋水域產生嘅熱帶氣旋。大西洋颶風季嘅編號係AL取L一字，大西洋嘅氣旋命名機構係美國國家颶風中心。下面熱帶氣旋嘅資訊係以熱帶氣旋存在期間嘅最強形態為準。


香港單車徑主要出現喺新界，原因係規劃新市鎮嘅時候已經連帶規劃同起埋單車徑設施，希望大衆可以唔好揸咁多私家車。其中沙田區嘅單車徑網絡係最完善，至於香港島同九龍就因問題，所以規劃嘅時候無考慮單車作爲運輸工具。


陳映影細個住將軍澳，喺基督教宣道會宣基中學畢業，之後喺香港大學修讀創意產業課程。2021年頭「熊仔頭」為新作品《第三者故事》招募演員試鏡，陳映影就主動拍一條自薦片段，雖然「熊仔頭」覺得佢演技普通，但欣賞佢肯不斷嘗試，最後決定選用佢做女主角。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


難波係日本大阪市嘅一笪埞。難波係大阪兩大繁華街之一，位於大阪嘅「南」，政區上分屬中央區、浪速區。難波係大阪市中南部主要嘅鐵路上落埞，有西日本旅客鐵道、近畿日本鐵道、南海電氣鐵道、大阪市營地下鐵嘅三條綫。


大阪嘅「南」係指從心齋橋站一帶到難波站附近呢咁大笪嘅地區，其中嘅「難波」一般係指道頓堀以南、千日前以西嘅地方，不過有啲時候，呢個地名亦包埋道頓堀、千日前、湊町、日本橋。難波嘅舊舖、高檔店口多過心齋橋，「南」以花樣多嘅舖頭做特色嘅玄關口亦位於難波。


喺難波道頓堀週邊有大阪最出名嘅兩大景觀之一固力果霓虹告白，同時蟹道樂嘅總店亦喺呢度，門口上面隻巨蟹亦係當地地標。難波亦係大阪有名嘅遊樂街區，有好多嘅居酒屋、飯店、夜店、遊戲室、彈珠機室。同時難波亦係大阪出名嘅購物中心，高島屋百貨公司、難波CITY商場都喺呢度。


難波公園，係新開嘅高層複合設施，由120間舖、空中花園、以及叫做「公園塔」嘅寫字樓組成。第二到第五層係商業區，第六層係餐飲區，有好多種類嘅餐廳，比如韓國菜、日本菜、意大利菜。而個空中花園整來畀啲遊客休息娛樂，來調制返市中心嘅環境。


《新聞透視》係香港電視廣播有限公司新聞及資訊部公共事務科製作嘅一個新聞雜誌電視節目，每個禮拜專題報道多段香港以至國際嘅矚目新聞，聚焦香港人最關心嘅民生話題，並邀請各界人士、學者、專家，一同深入探討箇中來龍去脈。


《新聞透視》係全年播放嘅長壽節目，自1981年啟播到今日，大部份時間都維持每個禮拜播一集。曾經喺1990年代中期變陣改為禮拜一至禮拜五播，節目形式改為評論即日新聞時事話題，但係呢種形式只維持咗一段短時間，最後都係改返每個禮拜一集、每集半個鐘嘅舊陣。


相對於同樣都係無綫電視新聞及資訊部製作嘅專題探討節目《檔案系列》嚟講，《新聞透視》內容較著重新聞時事性，而《檔案系列》就較傾向探討軟性故事。而《新聞透視》嘅探討論議題手法，經常以批判性嘅角度，畀觀眾對某項議題嘅固有諗法作出反思，例如會做街頭訪問、科學測試等，請專家提出意見或坊間傳言作出鮮明嘅對比。


喺2009年，佢自製娛樂公司網頁同經理人合約，虛構一間名為「星輝娛樂」嘅公司，喺網上訛稱招募網絡歌手同埋偶像選拔比賽，藉此騙財，之後被控兩項企圖以欺騙手段取得財產罪，被判處一年感化令。裁判官斥責被告行為，反令他人永遠得唔到夢想。


2009年8月16號，港鐵公司西鐵綫延綫通車，唔少傳媒都有頭班車通車嘅過程，而練家俊聲稱自己係前九鐵職員，身穿九鐵制服連名牌成為傳媒採訪焦點，但因為九鐵制服屬於鐵路公司資產，結果佢喺柯士甸站被港鐵職員沒收恤衫、肩章同埋名牌。


喺2014年雨遮運動期間，佢經常喺示威區域流連曾經聲稱喺旺角被軍裝警員強行拉出帳篷拖行兩米拳打腳踢，被警棍打到頭破血流，最終證實佢老屈警察。另外，網上有流傳，指練家俊曾經出賣粉筆少女私隱，利用粉筆少女對佢嘅信任，將粉筆少女嘅照片放上親中派愛港之聲嘅討論區，結果令粉筆少女被好多親中派人士跟蹤同騷擾。


另外，佢曾經易服打扮成女人，出現喺立法會綜合大樓，聲稱自己係記者，引起一啲媒體嘅關注。其中，喺2014年尾，佢曾經喺金鐘踢凹咗立法會大樓外鋼造嘅防煙門，被警方以涉嫌刑事毀壞罪拘捕。另外，佢扮女人嘅行徑，亦令有啲女記者擔心，佢會唔會入女廁，搞到人人自危。


楊乃武與小白菜係喺清朝同治、光緒年間發生喺浙江省一單案。小白菜畀人懷疑通姦殺夫，實際上佢老公只係病死，但係縣令劉錫彤就屈佢同楊乃武通姦謀殺，重施酷刑逼供，屈打成招。之後佢哋係咁上訴，加上朝廷內部又咁啱有啲政治鬥爭，最後終於拎返個公道。


五十年不變，係指中華人民共和國中央軍事委員會主席鄧小平喺1984年提出嘅方針。根據「五十年不變」方針，香港、澳門特別行政區承諾回歸後保持原有制度唔變嘅時間分別去到2047年6月30號、2049年12月19號，所以衍生出「2047年香港前途問題」同「2049年澳門前途問題」。


2010年10月19號，青海省黃南藏族自治州同仁縣幾千個中學生上街示威。10月20號，青海省海南藏族自治州共和縣四間學校過千個學生示威。10月21號，青海省果洛藏族自治州瑪沁縣藏族學生抗議示威。10月23號，北京中央民族大學過百個藏族學生喺校內抗議。


10月29號，青海省人民政府聲稱呢啲事件係藏人對青海嘅教育政策上有誤解，重申「加強同改進『雙語』教育工作嘅指導思想同基本原則係完全正確嘅」同「國家喺推廣普通話同規範漢字嘅同時，亦都充份尊重同保護少數民族使用本民族語言文字嘅權利」。


山葵）係一種屬於十字花科嘅植物，又叫做「山嵛菜」，為綠色植物，味道極其強烈。佢嘅辛辣同辣椒唔同，辣椒嘅辣味刺激條脷，而山葵嘅辣味係刺激鼻竇。山葵常見於日本山谷河流旁邊，其他品種包括 W. koreana 同 W.


喺市面賣嘅所謂「山葵」，產品有糊狀，有粉狀。糊狀嘅山葵通常用牙膏筒狀嘅管裝住。粉狀嘅產品有袋裝同罐裝產品，可以用水開成糊。但呢啲產品大部分係用類似蘿蔔嘅十字花科植物辣根同綠色食用色素生產嘅仿製品。部分日本生產嘅糊狀產品含有真正山葵，喺包裝上有字樣加以區別，「本わさび使用」係含有50%或以上山葵，「本わさび入り」係含有50%以下嘅產品。


但真正山葵實際上以葉同莖為主。真正嘅山葵根有一定嘅甜味，同呢啲代用品嘅味道唔同，但係乾咗之後，味道同香辣味就會唔見咗，因為咁，真正嘅山葵係唔啱加工做粉狀產品。喺美國或中國幾乎所有壽司店，同日本大部分壽司店，都用仿製山葵，因為真正嘅山葵非常昂貴。


山葵糊睇嚟好似美國或墨西哥好興嘅牛油果醬。俾人整蠱或者唔熟日本料理嘅人，有時會一次食好多山葵，好彩山葵嘅辣味感無辣椒嘅辣味感咁長。山葵可以放響豆腐上面食，或者同凍蕎麥麵一齊食。小量嘅山葵啱搽壽司或者魚生。


由於其中一名股東陳貝兒嘅親中政治立場同埋為中共宣傳嘅工作， 而且亦有贊助無綫電視多名藝人為其產品宣傳，又進駐咗無綫旗下bigbigshop嘅銷售平台，所以有啲黃色經濟圈支持者會將Green Common視為「藍店」。


郵票簿，簿一本，專收郵票，集郵常用。可以收藏，又有得展示。有自製，有成品，有當成文具咁買。自一八四〇年有郵票，集郵一早就有，但要放入簿，至早一八六二年代至有。有啲好似活頁簿咁，自行聯埋集成一冊。又有啲專用簿，固定版數成冊。


佢既係苗栗縣嘅緊要轉車站之一，又係入咗臺灣中部後第一個大站，亦係竹南、頭份、三灣同造橋鄉對外嘅緊要門戶。喺臺灣地區有「臺鐵版山海關」嘅稱呼。尤其係西站，之前係竹南鎮中心地帶，東站靠住頭份市，每年法定假期都有大量返鄉人口返嚟。


澳洲中國留學生，又叫中國在澳留學生，一般係指由中國大陸去澳洲讀書嘅學生。根據2020年上半年嘅統計數據，澳洲共有17萬來自中國嘅留學生持學生簽證，佔留學生總數超過四分之一。亦因為呢排群體幾龐大，從而引申咗唔少嘅議題同商機。


有部份人覺得，中國內地留學生喺澳洲講中文、睇中文節目，成為咗佢哋融入本地社會嘅絆腳石。有啲中國內地留學生甚至唔會同本地學生來往。有啲中國內地生接受就話，自己唔鍾意逃離個舒適區，格硬融入只會係妥協，或者自己差一啲勇氣。


不過，澳洲廣播公司喺2019年12月嘅一篇報道，就睇到更多呢啲寫手，其實係中國內地嘅學生，好多都唔屬於任何機構，而係直接同顧客學生接觸。一啲澳洲大學嘅廁格入面，會見到唔少論文代寫嘅中文小廣告貼喺門上面。


喺澳洲雪梨大學，2022年進行咗內部調查，發現有啲250名準學生或者讀緊書嘅學生，喺提交入學申請嗰陣，做咗學歷同英文試嘅成績造假。特別係嚟自中國嘅學生係主要嘅。而家校方考慮對中國學生，搞更加嚴格嘅學歷文件審查。


由於中國內地學生同澳洲喺一啲價值觀嘅唔同，所以同本地人有時會發生衝突，部分中國内地學生甚至會對本地人同埋其他群體圍堵襲擊。2020年11月，一份由澳洲商業議會亞洲學會、普華永道會計師樓同雪梨大學合作完成嘅報告就指中國留學生過多，阻礙自由辯論同埋學術誠信。


喺2017年8月，紐卡素大學一名印度裔講師被指喺課堂同埋測驗入面，將台灣同香港稱為國家，引起中國留學生不滿，事件亦被今日傳媒集團旗下嘅今日悉尼大篇幅煽動，同埋引起咗澳洲其他媒體對於呢啲中國留學生同埋中國大使館損害校園言論自由嘅關注。


喺香港反送中運動期間，有一啲當地嘅香港人同埋本地人都喺澳洲舉行咗唔少聲援活動，但係中國內地學生對運動就普遍持負面態度。例如喺2019年7月24號，昆士蘭大學就有學生舉行集會靜坐聲援香港人，要求香港政府撤回修訂條例、成立獨立委員會調查六至七月期間香港警方處理集會示威嘅手法，譴責元朗襲擊事件，又要求北京政府唔好再打壓新疆維吾爾族人權。


另外，喺2020年7月，新南威爾斯大學喺佢哋嘅 Twitter 發表一篇批評中國對香港政策嘅文章，結果引來唔少親中共嘅中國留學生抗議。就算校方之後刪除咗篇文章，中國國有嘅《環球時報》仍然唔滿意，甚至聲稱同校方談判，要求道歉。


2020年11月，澳洲SBS同《澳大利亞人報》報道，雪梨大學收到唔少有組織進行嘅聯署投訴，就學科同埋評核作業過程投訴教職員。報道提及，有啲公司刊登中文廣告，聲稱可協助利用「群眾力量」推翻唔合格嘅成績。


喺武漢肺炎期間，全球好多國家都實施咗唔同嘅入境限制措施。喺2020年2月，澳洲宣布唔畀從中國飛抵澳洲嘅人入境，而呢個禁令之後一直延長，但由於多數大學已經喺二月中陸續開學，令到好多喺假期返咗中國嘅在澳留學生深受影響，對澳洲政府抗議。


佢哋關注，好多學術網站會因為中國政府進行網絡審查而實施嘅防火長城，令佢哋需要翻牆先上到，部分學科仲有好多實驗，無可能單用視頻遠程教學進行。有啲學生仲批評，澳洲對佢哋種族歧視，又話自己向澳洲政府貢獻好多錢，覺得自己被背叛。


喺2020年12月，雪梨大學有人揭發，有多過一科嘅考試收到少量用中文作答嘅試卷。校方聲稱有啲同學瀏覽器上嘅翻譯軟件自動將英文答案翻譯為中文，為咗確保校內所有學生唔會因為武漢肺炎疫情，喺學業上處於不利，將啲答案翻譯返做英文而評分，但就有學生批評呢個做法匪夷所思，對嗰啲英文唔好但係仍然用英文作答嘅同學唔公平。


澳洲國會針對「外國政府干預大學領域」嘅調查期間，人權觀察組織向調查委員會咗一份證據，顯示身處澳洲嘅中國留學生因為驚中國政府，而越來越唔敢喺政治敏感議題上發聲。佢哋表示曾經採訪約50名來自香港同中國大陸嘅學生，當中有一部份人遭受過騷擾同恐嚇。


黃明志喺佢個人社交平台發表兩篇文章，語帶粗口咁抨擊馬來西亞政府，並針對相關人士只會日日報疫情確診人數，但係無抗疫表現，行動管制令嘅政策變嚟變去等，導致武漢肺炎疫情再次大爆發，佢更加將矛頭指向大馬政府喺病毒喺中國大陸爆發初期，未阻止中國遊客入境，又指宗教大集會係疫情第一次大爆發嘅主因，「第二次大爆發就係因為政客玩選舉，叫選民去排隊投票吸病毒吸嚟吸去根本就係無腦」，「一個細細嘅國家畀相關人士嘅政策不利，害到到一日四千幾宗確診病例，如果係我早就自動落台匿喺房唔敢出嚟」。


接住嘅大馬媒體紛紛報道後亦進一步表示，農曆新年嘅來臨亦因為疫情爆發，海外回國者需要強制隔離14日，14日嘅隔離費影響到好多人唔能夠返屋企過年，包括佢自己。多少公司因為疫情爆發倒閉，失業率增加亦係佢抨擊嘅論點。


黃明志2021年8月20號喺微博發表「給塔利班的八條建議」，暗諷塔利班同中共嘅極權統治如出一轍，以反諷嘅視角提出塔利班要重奪阿富汗政權需要採取嘅措施，涉及內容同中國共產黨極權統治手法接近，導致佢嘅微博帳號被迅速封鎖。


英文名artificial pond，指明人工。然而英文pond示身已暗示人工，不過後來亦包括一啲天然，或者年代已久，以為天然都有。如英國中世紀教會會截涌水溪水為池，養魚供食。後世融為天然，為眾多禽獸棲息地，地名仍保留至今。


造池原因好多。古時蓄水養魚好常見，主要食用。池亦可以用供水，食用又好，耕田又好。另外亦有園林內建池，一來景色，二來有魚同水禽。另外起池亦有防守之用，城牆之外多層保障，所謂城池。現今亦有刻意郊外建池，令野外多啲唔同生物，水生動植物，水禽之類。


嚮一班遊戲參加者中間，先揀一個成員出嚟做估，叫佢行開一陣。期間，其他成員趁阿甲唔知嘅情況下揀一個領袖。之後，由阿乙帶頭做動作，例如拍拍手、跳一吓、舉手一吓之類，其他成員照跟阿乙嘅動作，等阿甲返嚟估邊個係帶頭大哥。


三截並不相接，亦唔相關。東向西數，第一截中西區海濱長廊中環段，喺中環金鐘一帶。第二截中西區海濱長廊上環段，喺上環西營盤一帶。第三截中西區海濱長廊西區副食品批發市場段，喺西區副食品批發市場，喺西營盤石塘嘴一帶。


三截名近而實異，各有緣由，並非同一項目。至先上環段，二〇〇九年落成，純粹要起上環雨水泵房，順帶起埋公園。 其後中環段，二〇一三年完工，皆因起中環及灣仔繞道，有笪新填地，順勢起埋公園。再來西區副食品批發市場段，二〇一八年起好，為梁振英時，中西區區議會所揀社區重點項目，西區副食品批發市場海邊窄地同碼頭，重新利用，改成公園。


《說文解字》係漢時寫，到清時經已過千七年，當中有遺失，亦有後人修改，而文句亦可能抄錯。古時篆字，到後來楷字，都有唔同。《說文解字》解釋太短，亦都唔係咁易曉。漢以後有大唐李陽冰竄改，大唐徐鉉、徐鍇整理。


段玉裁係戴震弟子，而戴震就將古韻分九類廿五部嘅人，所以段玉裁亦精於古音研究，分古音十七部。佢校正《說文解字》，按《說文解字》體例、同大宋以前著作引《說文解字》字句，逐條改正。《說文解字注》到至嘉慶十二年，用咗卅多年寫好。


《說文解字注》有缺點，段玉裁太自信，勇於改篆字從己，又無充分證據。馮桂芬曾著有《說文解字段注考正》，王紹蘭亦著有《說文解字段注訂補》。史學家唐德剛，喺大學時期，曾指出《說文解字注》有錯，文中「縣」解釋為「縣者懸也，懸于郡也」，而唐認「縣者懸也。


二人限聚係香港商業電台叱咤903嘅節目，連埋廣告每集係六十分鐘。主持係歪歪同埋阿酸。係2021年2月1號至2021年9月17號星期一至五晚上八點至九點播放，2021年9月20號起星期一至五晚上十點至十一點播放。


Bouba Kiki 現象，又叫 Bouba Kiki 效應，係種涉及到人嘅語言同其他感覺之間嘅聯繫嘅測試。當睇到呢兩張圖嗰陣，大多數人覺得左邊嘅圖案係 kiki，右邊係 bouba。而當畀人問到點解右邊係 bouba，左邊係 kiki 嗰陣，有 90% 以上嘅人會話比較圓碌碌嘅形狀聽落去就似 bouba，尖尖哋嘅形狀就似 kiki。


呢種現象响唔同語言以及唔同文字嘅群體當中都可以觀察得到。廿一世紀初已經有多份研究顯示，傳統上唔係講印歐語言嘅人群或者唔係用羅馬字寫嘢嘅人群，都會出現煲巴奇奇現象所講嘅傾向。有研究就試過喺講標準官話同用漢字嘅人群當中睇到煲巴奇奇現象。


三山國王廟係一座香港三級歷史建築，喺九龍平山嘅坪石邨側邊，近觀塘道。廟中供奉嘅三山國王，係廣東揭陽嘅3位山神。亦有傳說話三山國王本來係山賊，盤據潮州境內嘅3座山頭，專門劫富濟貧，之後被朝廷降伏咗，然後封咗做將軍，死後更被追封做咗國王。


揚州因為係喺長江下游，古時叫江南，所以喺唐朝之後就開始發達。隋朝嗰陣起咗京杭大運河，流經咗揚州。自此揚州就成為江南經濟最發達嘅地方。明清嗰陣，運送北京嘅物資，差唔多都經揚州。直到十九世紀末，江南物資改為經上海送到北京，後尾起鐵路，但經上海唔經揚州，結果揚州經濟就一落千丈。


間嘢喺大明時期搞過次擴建，大清光緒二年重修過。1992年11月27號有政府級相關人員將呢間祠堂搞過考古調查，重喺1994年6月16號公佈成黃埔區文物。2002年9月被列入廣州市登記保護文物，直到2015年8月19號升級成廣州市文物。


首歌內容主要反映喺武漢肺炎期間，居民因為武漢封城而相繼逃亡嘅恐慌。另外，歌詞亦提到武漢華南海鮮批發市場入面有唔同嘅動物而當地人乜都食，同埋中國中央政府最初講到好安全無問題，瞌埋眼唔重視情況，仲話啲人喺度散播流言，但其後終於搞到大爆發，好多人冇命。


全國不分區及僑居國外國民選舉區，簡稱不分區、全國不分區，選票俗稱政黨票。自2008年中華民國第七屆立法委員選舉開始設立，呢個選區採用比例代表制最大餘額法黑爾數額選出，門檻5%，總共選出34席立法委員。


臺20乙線而家擴闊緊，長度約3.6公里，斥資逾8億元，分為2標，左鎮段最為棘手嘅自來水管線埋設問題，已協調喺2018年2月底解決，最快2019年初完工，而靠近南化端嘅部分，將新闢外環道，坡地嘅水土保持最關鍵，亦正全力施工。


1978年首次主演科幻影片《超人》嘅男主角「超人」，並一炮而紅。1995年佢喺參加一次馬術比賽時發生意外，脊椎嚴重受傷，全身癱瘓。之後，佢投身於社會公益事業，致力於推動幹細胞研究事務，並經常舉辦巡迴演講。


《別叫我賭神》，拍嗰陣叫《驕陽歲月》，係2023年上畫嘅港產片，由潘耀明執導，周潤發、袁詠儀領銜主演，方中信、廖啟智、安志杰、黃德斌、白只、蔡一智、盧慧敏、柯煒林主演。套戲早喺2019年開拍，到2023年先至上畫。


人和站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅西邊條人行通道入面。而收費區有扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。


呢個站有三個出入口，分別係B、C1同埋C2。從2017年11月14號開始實行嚴格安檢制度之後，除咗往返C1同C2出入口之間毋須接受安檢之外，其他是旦一個出入口之間當成過街通道往返嘅話，都要接受人過安全門、物過X光機、液體過檢測儀嘅制度。


喺1997年嘅《廣州市城市快速軌道交通線網規劃研究》入面話咗喺106國道嘅人和墟地區嗰邊整個站出嚟，嗰時係2號綫嘅一個站。後嚟喺2000年嘅近期線網規劃調整方案話咗，將2號綫縮短到廣州體育館而另外規劃咗一條新嘅機場快綫經過呢度。


喺2007年5月14號，3號綫北延段正式開始逳手起。原先話喺出咗嘉禾望崗站之後嘅北邊嗰橛，冚唪唥係高架站，但因為話要拆好多間房屋同改嗮啲高壓線路，地鐵公司就唔想喺高架線路附近搞出個災難性嘅影響，加上有人喺開始逳手起之前俾人猛咁整蠱個工地，結果佢哋將規劃話嘅高架地鐵冚嘭唥都改嗮喺地下。


廣州市政府就決定加10億蚊嘅投資入去改成地下嘅地鐵，結果搞到落成時間一拖再拖，喺2009年5月15號，車站南邊到龍歸站嘅區間搞出單大頭佛，啲盾構施工人員喺開艙做檢查時遇到不明氣體造成三人死亡。而施工一直到2010年7月份先至起好。


人和站喺白雲區106國道嘅人和地區入面，佢係白雲區人和鎮嘅一個重要嘅樞紐站。由於附近有好多商舖同城中村嘅住宅都喺埋度，加上有去附近白雲區嘅村入面啲巴士同埋花都嗰頭嘅巴士都喺呢度做總站，所以呢個站嘅人流都好多下。


羅渣士中心，普通話又有叫羅傑斯中心，原名天虹體育館，係加拿大安大略省多倫多嘅一間體育館，喺1989年6月3號開幕，位置喺藍鳥路1號。而家係美國職業棒球大聯盟嘅多倫多藍鳥同加拿大足球聯賽嘅多倫多淘金嘅主場。


間體育館嘅名 ｢SkyDome｣ 係喺1987年由全國15萬個提議當中揀出來，揀淨四個名，最後抽籤決定，中文譯 ｢天虹體育館｣，2004年羅渣士通訊用2500萬買咗個館之後，唔理球迷反對，改咗個名做羅渣士中心。


... 等等。除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，一間公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。


陳靜喺1986年入中國國家隊，1988年攞到1988年夏季奧林匹克運動會乒乓波女子單打冠軍、雙打亞軍。1991年10月去到臺灣訓練乒乓波，1992年正式定居臺灣，1996年幫中華台北攞到1996年夏季奧林匹克運動會乒乓波女子單打亞軍，2000年夏季奧林匹克運動會攞到乒乓波女單銅牌。


係中國廣東廣州嘅一間古建築大樓，19世紀中葉起好，位置喺荔灣區和平東路50號。間嘢喺19世紀中葉到1970年代間刮過僑批熱潮，2005年9月被列為廣州市登記文物，重喺2008年12月19號昇格成市級文物。


繆艮，又叫繆蓮仙，字兼山，號蓮仙子，稱火蓮道人。大清作家，浙江武林人。兄弟三人，佢排第三。艮取自《易經》，有「少男」之象。艮有二山相疊，故字兼山。而號蓮仙子，則暗慕青蓮居士李白。卒年各說紛紜，應該喺鴉片戰爭前已死。


寫過書有《文章遊戲》、《嚶求集尺牘》、《塗說》、《沈秀英傳》、《夢筆生花》、《泛湖偶記》、《中外群英會録》、《霍山志》、《壓線編尺牘》、《四書對語》、《天和閣聯語》、《徐娘自述詩記》、《香艷叢書》等。


支機生寫《珠江名花小傳》，疑支機生即繆艮。省城前珠江多花艇，繆艮亦曾流連，曲詞詩詞皆寫。《中外群英會録》，講佢款待越南使節於花艇之上，整夜詩詞對和。而南音《客途秋恨》一曲，亦有佢個名，甚至有話係佢自述。


1996年俄羅斯總統選舉，久加諾夫以好小距離輸咗畀葉利欽，1999年俄羅斯國家杜馬選舉俄共又失咗好多議席，自此俄共開始衰落。2000年俄羅斯總統選舉久加諾夫大敗畀普京，2004年久加諾夫重冇參選，但係佢表示會喺2008年捲土重來，但係最後都係慘敗畀普京支持嘅梅德韋傑夫。


路易馬盧同其他20世紀出名嘅法國電影導演如尚盧高達、杜魯福、查布洛同期，卻比呢批新浪潮導演更早出名，而且唔似呢班電影導演咁推崇「作者論」。佢唔止題材多變，風格客觀收歛，而且技巧圓熟。1970年代後期，佢移居美國，佳作依然源源不絕。


東便有幾個私人屋苑，亦有佛寺幾間，北靠禁山，雅名錦山。東南有馬窩山，高約六十四米，有桃源洞村。山南隔吐露港公路有碗窰，山西隔達運路有運頭塘邨同德雅苑。馬窩路一頭駁達運路，通去大埔墟火車站，另一頭駁泮涌路，通去泮涌。


西便山村為主，只能行山往來。馬窩高處有馬路，駁通石蓮路，可去蓮坳、石屋仔、半春園、石鼓壟、錦石新村、錦山村同大埔墟。馬路亦係衞奕信徑第八段一部份，馬路盡頭為集水設施，有山徑來往碗窰，亦係衞奕信徑中一段。


玩家要控制唔同色水嘅雀，幫佢哋由邪惡嘅綠色豬手上搶番啲蛋。每關啲綠色豬會匿喺用木、冰、石頭等等起嘅建築，而遊戲目的係打低所有豬。玩家要用丫叉射啲雀出去打啲豬，又或者破壞啲建築去令啲豬磧死。有啲關亦會有岩石同埋收埋炸藥嘅木箱幫手打啲豬。


香港早晨算係無綫電視其中一個最長壽嘅節目，所以香港早晨嘅主題音樂喺唔同香港人之間亦算係深入民心。喺2018年9月，高登音樂台就推出改編之香港早晨主題音樂嘅《香港早抖》，歌詞講述香港打工仔喺經歷超強颱風山竹襲港之後，之後點樣照常返工同埋相應嘅交通大混亂現象，以及批評行政長官林鄭月娥對情況冷漠嘅表現，首歌至今已經超過百萬點擊。


彈性速度係涉及音樂嘅表演藝術上嘅一個概念。根據呢個諗頭，人冇可能做到長時間完美噉跟住一個特定音樂速度打拍子，所以做指揮或者獨唱嘅人大可以响一段音樂或者舞蹈表演途中係噉咦改變音樂嘅速度，變完一陣然後再返去原本嗰個速度。


2012年喺大埔官立中學畢業，在學時期已經參與不同廣告商嘅拍攝，其後開始發展演藝生涯。2016年上過中國大陸發展演藝事業，拍攝電影，曾擔任電影舞可能男主角，2017年回流香港參加第29期無綫電視藝員訓練班。


如賽力諾庫比契克係巴西醫生同政治人，東歐裔，巴西米納吉拉斯州嘅迪亞曼蒂納出世。佢喺1940年至1945年間出任比路賀利桑特市長，1951年至1955年期間出任米納吉拉斯州長。喺1956年至1961年期間擔任巴西總統。


個橋喺大明時期起好，早期曾經係燕京小八景之一。北京市人民政府曾經喺1984年將佢嘅橋面、欄板同望柱亦改成漢代白玉材質結構。1989年8月1號俾西城區人民政府公佈做西城區嘅文物。1990年5月亦翻新過兼改成混凝土建築。


劉思美，係香港女模特兒，而家係Model Genesis嘅全職模特兒，被叫做「Amanda S. 師妹」。皆因佢有啲似前香港小姐冠軍譚小環，所以又被叫做「嫩版小環」。佢喺2018年開始參演 ViuTV 世界盃節目而為人關注。


地鐵方初期考慮到有好多人帶住行李去白雲機場搭飛機而整咗闊閘機出嚟。曾經喺2010年10月30號到2016年2月4號間係廣州地鐵唯一有闊閘機嘅車站。2016年2月5號，由於二維碼入閘坐車嘅方便性大大增加，加上亦喺客流大嘅車站整咗帶嘟二維碼出入閘啲闊閘機功能，所以闊閘機已經推廣到廣州地鐵系統部分啲大客流車站入面，唔再限制喺呢個站出現。


呢個站一共有2層樓嘅地下區域。其中地面係站廳，地下一樓係3號綫嘅月台。同大多數嘅3號綫車站一樣，站廳嘅免費區入面有整到休息室同廁所，佢重係3號綫唯一兩個有休息室嘅車站。而廁所喺站廳免費區西南角近住時光隧道隔籬。


呢個站嘅站廳喺廣州白雲國際機場嘅1號航站樓出發廳嘅地下1樓，喺2000年起緊白雲國際機場嗰陣就事先留低咗起地鐵站嘅位出嚟。而收費區喺站廳嘅南北兩邊，中間係機場嘅人行通道，而站廳嘅收費區有好多座扶手電梯、專用𨋢同樓梯同月台接埋一齊。


另外，喺車站北邊有條交叉渡綫響度。從2010年10月25號嘅3號綫北延段通車營運直到2018年4月13號晚黑尾班車到站收車為止，啲車到呢個站喺2月台攆嗮客走之後，跟住入嗮渡綫，之後返轉頭到1月台附近上客。


2018年4月14號，因機場北站附近嘅二號航站樓開始搞營運前演練同調試，冚唪唥啲車除突發情況外，其它時間都唔再喺北邊條存車綫調頭，而係直接去到機場北站為止，但列車到呢個站後重係要攆客走直到2018年4月25號嗰日尾班車收車為止。


呢個站凈係得2個出入口，但佢哋都係直接整喺廣州白雲國際機場嘅一號航站樓大廳嘅地底，所以唔似其它普通車站噉整個單獨通道嘅出入口，而係乘客通過扶梯同𨋢嚟出站，不過出咗閘之後就可以直接到達航站樓嘅地面1樓嚟接駁航空同埋地鐵。


喺1997年嘅《廣州市城市快速軌道交通線網規劃研究》入面就確定咗喺廣州白雲國際機場嗰邊整咗個站係2號綫嘅終點站，嗰時係嗌「新國際機場站」嘅名。後嚟喺2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度。


機場南站開工嗰陣同埋一號航站樓一齊起，期間機場好快喺2004年8月25號啟用，而地下一樓亦事先留正嚟起地鐵站。廣州地鐵方喺2008年喐手起3號綫北延段時，用咗機場事先留正嘅結構而搞，直到2010年底完工兼通過驗收。


2010年11月30號晏晝，因3號綫北延段開通，原先地下一樓嘅地鐵站預留區域亦同步開放。開通之後曾經一度淪落成為機場特殊收費段，令出入站啲乘客要喺行程收費嘅票價基礎上加收CNY￥5嘅機場特別費。後嚟物價局考慮到市民嘅出行經濟而喺2011年10月31號先至宣佈，將實行咗336日嘅機場特別費取消咗。


2018年4月14號，受到白雲機場二號航站樓搞開通前大演練嘅影響，呢個站雖然降級成中途站，但嗰時喺呢個站入站去機場北落車啲人必須要係地鐵工作人員、機場內部工作人員、特警同埋媒體記者、安保人員、空姐、機場醫護人員呢七種人士範圍內先至畀上車。


2018年3月29號，廣州市民政局開始向全社會徵集14號綫主綫及21號綫啲站名時，有好多人反映到呢個站嘅站名唔知係講緊邊隻航站樓。地鐵方考慮到噉嘅事之後，同年4月11號先至決定喺廣州地鐵冚唪唥啲路線牌凡係帶「機場」字樣啲站，加咗「」、「」啲字樣嚟搞清楚係邊隻航站樓。


由於廣州地鐵3號線唔係白雲國際機場嘅唯一交通工具，而機場出面重有好多嘅地面公共交通服務。由於機場嘅設計原因，所以來往機場出發同埋到達都唔係好方便。重有3號綫凈係普通嘅地鐵綫，所以重有好多嘅乘客繼續搭機場快線同埋其它地面交通到市區，而呢個站客流麻麻地。


喺機場1號航站樓嘅出站大廳跟住入去地鐵站嘅話，同地鐵1號綫轉6號綫差唔多，大概凈係要3～5分鐘，而乘客一出咗站之後坐一層樓嘅𨋢就可以去到機場入面嘅商業圈。嗰度有好多檔次嘅餐飲檔、衫褲檔，重有萬寧、電影院仔、書吧、化妝舖、䤵髮舖同茶苑等呢啲休息娛樂嘅場所。


喺呢個站出站到白雲機場搭飛機啲乘客，機票寫嘅都係去「1號航站樓」或「T1航站樓」呢啲字樣，屆時要睇清楚機票寫嘅係去邊個航站樓再去指定航站樓嘅車站落車。若果喺準備搭飛機之前唔小心出錯航站樓嘅車站嘅話，都會有免費列車接駁，但必須要入去免費通道先至得。


喺上面幅圖入面，左邊嘅碳陽離子係二級嘅，但係隔離嘅碳直接連住四個碳，冇氫原子提供。所以，佢只可以提供烷基。咁樣甲基帶埋自己同碳共用嘅電子對，搬去帶正電嘅二級碳上面。於是，嗰粒碳冇咗正電，而正電搬咗去左邊嘅碳上面。


入面主要係個覆蓋全路線網嘅全自動計程計時收費系統，用嘅係非接觸式IC卡等做車飛媒介，入面冚唪唥設備有齊點處理非接觸式IC卡車飛嘅能力。佢嘅處理能力同儲存容量都夠嗮路線網個遠期設計客流需求同喺地鐵各路線間嘅收費區轉車需求，重同其他巴士系統實現「一卡通」。


三菱Aero King係喺1983年嘅東京車展發表嘅其中一款雙層客車，1984年開始賣。佢嘅設計類似當年日本進口嘅雙層客車，都係後置引擎去行中軸，行李櫃喺上層車廂同埋中、尾軸之間，至於巴士高度受到日本法例限制而只得3.


Aero King喺2005年因為廢氣排放等問題而一度停產，但去到2008年三菱Fuso再推出新嘅Aero King 'Highway Liner'長途客車。不過喺2010年6月，由於日本推行新嘅廢氣排放標準所牽涉嘅開發成本問題，三菱Fuso宣佈Aero King喺2010年8月正式停產，日本製造嘅雙層巴士從此成為歷史。


基督教正生書院係香港一間由基督徒搞嘅私立中學，係全亞洲唯一嘅戒毒學校。學校喺大嶼山芝麻灣半島嘅下徑。2009年大約有110個學生。學校係由而家嘅校長陳兆焯博士喺1998年創辦，校監係創立正生會嘅林希聖先生。


正生分級為中一至中六，已獲批新高中學制/三三四課程，今年亦有20名學生合資格報考新高中文憑試，亦有報導話呢間係特殊學校。雖然正生比起一般學校嘅模式特殊，但呢種說法係唔受到教育局規範。香港而家有60間資助特殊學校，根據教育局嘅網頁，正生唔屬於資助特殊學校，而係一間私立群育中學。


正生書院芝麻灣校址，因為2007年青少年濫藥問題嚴重，學生人數突然增加近三倍，令到住宿床位唔夠、設施及資源嚴重缺乏，加上成日有大石碌落嚟，土力工程署評定校址為危險地帶，勸喻佢哋搬，因此正生申請搬去梅窩原本係新界鄉議局南約區中學嘅空置校舍，但受到部分當地嘅居民反對，並遊行抗議遷入。


2009年6月21號，香港電台城市論壇喺正生書院舉行，並邀請相關官員同地方人士，討論正生書院搬校問題，同埋共同商討各種可能嘅多贏方案。專欄作家梁啟智諷刺指有人提出「為何不把正生搬到特首辦」。陳兆焯校長後來表示曾經睇過鄉議局所畀嘅6個選址分別為荃灣、元朗、西貢、上水同屯門的廢置校舍都無一個合適，表示對梅窩居民仍然有信心，同埋認為梅窩係最佳嘅選擇。


2009年壹週刊報導話基督教正生會喺福建武夷山開咗一間叫「武夷山正生旅遊開發有限公司」既旅遊公司，但旅遊公司係一間集夜總會、卡拉OK、足浴、色情按摩於一身嘅淫竇。另外正生會喺國內嘅投資有成三千萬港元，佢啲資金主要來自香港正生書院嘅學費住宿收入。


彼得後書係寫畀早期嘅信徒，主要目的係糾正假教師嘅言論同佢哋喺教會裏面造成嘅腐敗現象。要解決呢啲問題一定要根據對上帝同對主耶穌基督有真正嘅認識，呢種知識係嗰啲曾經親眼睇見耶穌同聽聞佢教訓嘅人所傳授嘅。作者特別指出，嗰啲認為基督唔會再來嘅言論係錯嘅，基督之所以遲遲未來係因為上帝「唔願意一人沉淪，乃係要人人離棄佢哋嘅罪惡。


2014年，無綫電視解散咗兒童組。亞洲電視冇咗免費電視牌照，香港電台接手咗亞視嘅電視頻道，設立港台電視31頻道。港台事隔30年之後重新製作兒童節目，《Harry哥哥好鄰居》成為港台電視31第一個兒童節目。


第二季開始之前，節目組喺節目嘅facebook專頁上載申請表招募現場觀眾，三日之內就有過千個申請。2017年搬到舞台，喺暑期大型音樂節「國際綜藝合家歡」舞台節目演出魔法音樂劇《鄰居，你好嗎？》，結合魔術、布公仔、歌舞同歡樂，後嚟因為爆滿，加場演出。


《Harry哥哥好鄰居》以1976年聯合國發表嘅「生命價值教育計劃」為藍本，共13種生命價值，每星期一個主題，有和平、尊重、愛、快樂、謙遜、合作、寬容、責任、團結、慶祝、誠實、率真、自由。節目元素有布偶、魔法、兒歌，第二季加入外景同現場觀眾。


喺節目裏面，小朋友嘗試、跌倒、做唔同嘅事，每集都有新嘅感覺。角度唔係放喺點做，而係睇小朋友嘅反應。Harry哥哥話真實嘅嘢總係好有感染力。命名為《Harry哥哥好鄰居》，係想重建人與人嘅關係，一齊玩。


麥哥利1973年5月17號喺美國西徹斯特出世，喺美國懷德納大學讀法律系。佢嘅身高有7呎6吋同對腳有29½碼咁大。當佢五歲幼稚園畢業時經已1.5米。麥哥利擁有健力士世界紀錄大獎，分別係「最長嘅腳趾」，「最高嘅演員」等。


諾斯底主義，又或者意譯做靈知派，係公元1世紀尾開始興起嘅一套宗教主義，融合咗公元 1 世紀後期猶太教同早期基督教嘅思想同體系，所以亦都被視為係嗰時基督教嘅其中一個異端，亦有部分嘅靈知派信徒係來自遠古嘅波斯摩尼教及同曼達安教。


諾斯底主義強調個人精神知識高於「正統」基督教嘅教義、傳統同宗教機構嘅權威。由於，基督教諾斯底主義者主張造物主喺次等神嚟嘅，只有耶穌先係主神「無名之神」所派落來嘅，基督被視為一種有神性嘅存在，佢來到世界受死，喺為咗引導人類重新認識自己嘅神性。


由於對基督嘅理解相近，諾斯底主義喺兩世紀左右喺地中海世界嘅某啲基督教團體中蓬勃發展。但係，由於諾斯底主義嘅信徒根本就唔認同福音派個套講法，所以經常都有矛盾出現，例如早期教會嘅福音派教父都已經譴責呢啲思想喺異端。


有研究愛任紐嘅學者認為，將「gnostikos」係形容緊異端。 但有另一部分學者認為愛任紐有時會使用 gnostikos 來簡單咁表示「知識分子」， 但「諾斯底主義」呢隻單字並冇出現喺古代嘅文獻入邊，反映都係唔可以直接反映佢話緊靈知派基督徒。


較大嘅改變發生喺1945 年發現埃及嘅拿戈瑪第經集。由於發現該第經集收藏咗罕見嘅早期基督教同諾斯底教文獻，現代人對諾斯替教重新產生咗興趣，唔同嘅學者都開始對呢批文獻進行分析，比較有代表性嘅喺 Elaine Pagels 注意到來自希臘化猶太教、瑣羅亞斯德教同柏拉圖主義嘅資料對 拿戈瑪第經集 嘅影響。


所謂認識神性係一種內在嘅「知道」，同 普羅提諾 所鼓勵嘅相媲美，並且唔同原始正統基督教嘅觀點。 諾斯底派係一班「信奉知識同個人理解，並以此為人生導向」嘅人，佢哋主要會用感知同學習嘅模式為佢地嘅生活模式。


普遍嘅諾斯底派人會認為，人地摩西問你叫咩名，換作係一個正常嘅人，都知道要答自己嘅名，而耶和華神係度答埋咩「我是自有永有的」簡直係牛頭唔答馬嘴，根本唔合邏輯。但如果用翻希伯來文來諗，再解密翻，就可以發現其實個時神答緊嘅係Asherah，就顯得合理好多。


商餘，又叫同餘運算或者模數，係一範涉及整數嘅算術。一般英文係叫「mod」，中文音譯係「模」，廣東讀音係「莫」嚟表示商餘。商餘主要係一套計算餘數嘅計算系統。商餘亦係奧數入面其中一個重要嘅概念。日常生活例子有時鐘，十二小時進制同廿四小時進制都係商餘嘅例子。


2010年，澳洲有一個19歲嘅橄欖球球員Sam Ballard，接受朋友嘅挑戰，生吞活嘅蛞蝓之後，感染咗「廣東住血線蟲」。呢種寄生蟲喺囓齒動物身上發現，但蝸牛或者蛞蝓喺食咗老鼠屎嘅時侯都會做咗中間宿主。


2024年中華民國總統選舉，即係中華民國第16任總統、副總統選舉，會喺2024年1月（民國113年) 13號舉行，預計會同2024年中華民國立法委員選舉共同構成「2024年中華民國中央公職人員選舉」，呢次選舉係中華民國第8次正、副總統公民直選，將會採用普通、直接、平等、無記名、單記、相對多數嘅投票制度。


2024年1月9號，台灣國安官員喺簡報會披露，中國大陸嘅國安部第一次利用大量生成嘅「AI虛擬主播」針對台灣總統蔡英文展開大規模抹黑謾罵攻擊，短短3日之內就炮製幾百條片，喺YouTube以及Facebook出現。


嬴子楚，秦王，戰國時人，死後謚號莊襄王，所以又叫秦莊襄王、秦莊王、秦襄王。戰國策話佢原名子異、異人。秦王嬴柱同夏姬之子，早年送去趙國做人質，備受冷落。商人呂不諱話奇貨可居，送趙姬畀佢，帶佢返秦國。華陽夫人為秦王正室，無仔，呂不諱說服夫人，納子楚為繼子，等佢有名份成為太子。


亮賢居喺香港大角咀詩歌舞街83號，發展商係恆基兆業同埋香港小輪，管理公司係偉邦物業管理有限公司，管理費係平均平方呎建築面積約莫$1.98，2009年11月21號入伙。部份單位有維多利亞港海港景色或者深水埗景色同埋獅子山景，中低層單位就望到大角咀工廠景同埋西九龍走廊。


屋苑用展翅式嘅規劃設計，高60層，有348個單位。標準樓層每層有8戶，當中6伙係兩房戶型，但係面積就超過700平方呎。標準3房單位，全部係1,100平方呎設計，除咗主人套房之外，廚房裏面都有多用途房。


物業最高幾層作為「行政樓層」，單位用料同配套較低層單位高級之外，重有1,600至2,100方呎嘅相連大戶。呢批特色大戶嘅樓底有成11呎5吋至到15呎7吋高。「亮全城」複式大戶喺頂層59、60樓，面積有成3,431至到4,445平方呎，重有佔地950至到1,200平方呎嘅私家天台花園同按摩浴池。


重有，屋苑選用嘅廚櫃家電系列，係恒基系樓盤之冠，成本至少高過嘉亨灣40%。當中智能家居設備總投資約莫5,000萬至到6,000萬蚊，普通單位每戶設施投資總共約莫15萬蚊，行政樓層每戶超過30萬蚊。亮賢居示範單位就喺尖沙咀美麗華商場3樓。


亮賢居入口係酒店式設計，樓底高超過16呎，並且為住客度身訂造「巨星級」嘅管理服務，包括24小時禮賓服務、預訂五星級酒店到會、安排水療同美容服務、天才兒童培訓計劃同埋點對點中港專車接送等等，打造出精品豪宅概念。


Demo係某啲音樂人製作嘅一種唔公開流通嘅音樂樣本。例如，唱作人嘅 Demo 通常係一首歌嘅模。或者一隊樂隊可能會整條 Demo 出嚟，示範佢哋可以演奏啲乜嘢音樂，又或者水準係點等等，等客人決定係咪用佢哋嗰陣有依據。


臺灣牌除咗特別在打十六張牌，又保留咗老章嘅冧莊制度，即係指莊家如果贏咗一鋪，可以再做多次莊，臺灣叫噉做「連莊」。另外，自摸同其他蔴雀都係贏三家，但係其他蔴雀都係由三家攤分，但臺灣牌就要每一家畀足，而唔係好似香港牌噉×1.


5倍，換言之自摸就會贏三倍，於是形成有啲人出銃都唔食糊，寧願等自摸，為咗針對呢個問題，又定咗「過水」呢條例出嚟。臺灣牌又有一炮多響，即係指出銃如果有幾個人一齊食糊，噉出銃者就要輸晒幾家，可以算係咁多種蔴雀之中最大鑊嘅輸法。


另外又有「眼牌」，當叫緊糊嘅時候，你可以行去每一家後面，睇人哋做緊乜嘢牌。不過如果眼牌嗰陣有其他人食糊，噉眼牌條友就係唔係都要輸一番畀食糊者，當做「觀光費」。而臺灣牌計分或者籌碼，唔係按臺逐倍遞增，而係有一個基數，幾多番就跟返個基數計分或者計籌碼咁。


亦無限定要幾多番先可以食糊，只要食到糊總有一個最低基數可以贏，呢啲無番嘅糊叫做「大雞糊」或者叫「屁胡」。形成臺灣牌以鬥快食糊為目的但係由於打十六張牌，加上番種多，即使鬥快食糊，仍然可以有好多變化。呢啲都係臺灣牌嘅特點。


每人輪流行牌，咁叫做「一手」或者「一個打序」。四家行牌一周為之「一巡」。砌牌到食糊或荒局為之「一盤」，第一盤四人每輪流做莊下莊一回為之一圈。每四圈為之一將「」。三張相連嘅序數牌叫做「順子」，三張相同嘅牌叫做「坎子」或「刻子」。


第一圈開始之前四個人隨意入座，拎東南西北四張牌任意疊起，由是但一個人掟三粒骰，所得點數由掟骰嗰個人計逆時針序輪點，點到嗰個位就定為東座位，由點到者起依次序喺疊起嗰東南西北四張牌拎一張，根你拎得個位以東南西北逆時針序重新入座，第二圈起每將喺原座位搬風，由前一將最後一盤糊牌個人掟骰，用同樣方法更換座位，四人新座位之間順序唔可以同之前一圈相同，唔係要重搬。


每圈第一盤由東家掟三骰子，所得點數根同樣方法輪點，點到個位就定為莊家位，亦即係呢圈嘅莊位。圈風器固定擺喺起莊位左桌角。莊家如果糊或嗰盤荒局就連莊，唔係就依逆時針序各家輪流做莊。每次輪到起莊位就叫做「一風圈」開始，圈風器就要遞轉一序。


君士坦丁堡淪陷，或者叫君士坦丁堡陷落，係指1453年5月29號拜占庭帝國首都君士坦丁堡畀鄂圖曼帝國嘅軍隊攻陷，唔單只代表拜占庭帝國嘅滅亡，更代表歐洲中世紀時期嘅終結。君士坦丁堡淪陷後，鄂圖曼帝國遷都到呢座城。


第2屆澳門立法會選舉響2001年9月23號舉行，呢次選舉直接選舉就會選十個議員出嚟，社團間選亦選出十個議員出嚟。剩底嘅七個議員就由行政長官收到選舉總結算嘅十五日內委任。全體議員喺10月15號宣誓就職。


唔理係直接定間接選舉，都係用「改良」漢狄法嚟選，即係一組人入面攞到嘅票數除一畀第一個候選人，除二畀第二個候選人，除四畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。


陳敏爾，浙江諸暨人，中國共產黨員，第19屆中央政治局委員，喺紹興師範專科學校畢業。畢業後喺浙江做紹興市委宣傳部副部長、紹興縣委副書記、縣長、縣委書記，寧波市副市長，市委副書記、常務副市長、2000年1月做《浙江日報》社社長，2007年做浙江省副省長。


2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞嘅馬路，跳到「東北大馬路/廣華」站之後續返原線嚟行，維持返之後嘅班次穩定。


2016年12月10號，調整外港碼頭嘅一段行程，去關閘方向，響「高美士/馬六甲街停車場」站之後，唔停「外港碼頭」站同「友誼馬路/行車天橋」站，加停「回力」站，經友誼大馬路之後按原線嚟行。為咗加快巴士效率，頭班車起改行祐漢第六街、拱形馬路之後直接去巴波沙大馬路，唔停「長壽馬路」站同「看台街/騎士馬路」站，加停新整嘅「祐漢第六街」站。


2009年9月26號，澳巴10B一架五洲龍FDG6920G型巴士，懷疑跟車太貼，響外港客運碼頭發財巴停泊區對開撞到一架新福利3號大巴。肇事澳巴車頭凹咗，右邊擋風玻璃爛咗，而新福利巴士車尾亦都凹咗。事故入面，澳巴車上一個女乘客口部受傷。


顏射，係人類性行為方式之一，指一個男人響性高潮射精嗰陣，將自己嘅精液射響性交對象嘅臉或者唇上面。顏射可以多個人一齊射精向同一個人，或者係一個人將精液射響多個人臉上，而且無性傾向之分。英文俚語將顏射叫做「Facial」、「Cumshot」或者「Money shot」，中文顏射一詞係源於日文嘅用法，隨住日本色情片而廣為引用。


1997年，Berkhof集團改名叫Berkhof Jonckheere集團，集團喺1998年俾VDL集團收購。2003年Jonckheere改名叫VDL Jonckheere Bus & Coach N.


韋氏音標泛指《韋氏字典》用嘅音標，特別設計畀英文用，可以分新舊韋氏音標兩大類。舊式韋氏音標喺中文圈曾經流行，喺英漢字典常見，好多時可以用變音符號直接喺字上面標音，而同國際音標一樣好大分別嘅係表示重音嘅音標係擺喺重音音節嘅右面，而且係斜撇向左。


黎振燁，用過藝名黎柏麟、黎栢倫，係香港無綫電視藝員。佢喺香港出世，2009年讀第23期無綫電視藝員訓練班而入行，演出過唔少電視劇，2012年，離開無綫轉投香港電視網絡拍劇，2014年改行做模特兒，到2016年參選無綫電視香港先生選舉攞到冠軍，再返返無綫電視，再喺2016年演藝進修班做旁聽生。


1958年，當選高雄市議員，曾經擔任高雄市喺省轄市時期嘅第4屆到第7屆嘅市議員，並於第7屆擔任議長。高雄市改制為直轄市後，又再度獲選為高雄市議員，並連任咗4屆嘅議長。係高雄市議會歷史上任期最長嘅一位，亦曾經係得票最高嘅一位。


呢個景區之所以出名，係因為入面有樖生咗超過成15個世紀嘅榕樹響度。嗰樖嘢相傳喺大晉時期種，植株高17m，樹圍7.05m，樹冠覆蓋面積有成2畝咁大，有好多氣根同盤根響度。其中，中國大陸電影《劉三姐》試過揀咗呢度拍過。


《前傳》本身係香港電視娛樂2018年製作嘅真人騷選秀節目《Good Night Show 全民造星》嘅主題曲，後尾變成歷屆「全民造星系列」節目嘅主題曲。首歌由李拾壹、CMGroovy作曲，李拾壹填詞，係李拾壹最出名嘅作品之一。


呢首歌喺2018年6月17號發佈，由《Good Night Show 全民造星》參賽者主唱同參與MV演出。之後2019年嘅《全民造星II》、2020年嘅《全民造星III》、2021年嘅《全民造星IV》同2023年嘅《全民造星V》，都有製作自己嘅版本，由嗰屆參賽者主唱同參與MV演出。


做珠寶生意嘅富商巢老爺臨終時將佢所有遺產交畀喺法國留學嘅女兒巢飛飛，並將呢件事託付畀細佬巢二爺。但係巢老爺嘅不孝仔同巢二爺嘅兒子大傻都覬覦這份財產。大傻捉住咗靠行騙盜竊為生嘅古惑仔幸運星，叫佢去幫佢偷遺囑。


巢老爺個仔就搵咗以執垃圾為生嘅垃圾鳳冒充妹妹巢飛飛去呃遺囑。幸運星潛入巢宅偷野嘅時候被發現，急中生智話係想同巢飛飛見面。假扮巢飛飛嘅垃圾鳳不知內情，擔心穿煲就認咗。於是幸運星同大傻將計就計，想呃「巢飛飛」佢結婚，分佢身家。


等呼係中國傳統音韻學嘅術語。等呼嘅原始定義係韻圖嘅等，喺等韻圖，喺一幅圖中按照四聲分成四格，再喺呢四格內每格打豎分四行，呢四行就代表四個等呼。由上到下分別係一等、二等、三等、四等嘅呼。呢個等叫做韻圖等。


因爲韻圖出現遲過反切，後來啲人研究反切，得出反切等，即係聲韻嘅搭配關係。一個韻母屬於某個等，而聲母就會同特定嘅等相拼。喺中古漢語拼音，三等韻用i、y表示介音或者主元音，二等韻用r表示介音，其餘都係一、四等，其中四等嘅主元音都係e。


三十三號可以話係氹仔「線王」，因為會行到市中心新馬路、主要旅遊區等人口密度高嘅地區，加上氹仔人口增加，巴士需求量上升。喺朝早繁忙時間，班次就去到三分鐘一班，係全澳最密班次嘅巴士線，喺繁忙時間一般有好多等住去氹仔返工返學嘅乘客。


無伴奏合唱意思即係「冇樂器伴奏嘅純人聲合唱」，源自中世紀嘅宗教音樂。今時今日，無伴奏合唱已經發展到唔同嘅音樂領域，包括流行曲、古典音樂、爵士樂同搖滾樂等。無伴奏合唱唔係真係冇伴奏，而係用人聲代替樂器嘅伴奏，唱出主音以外嘅聲部，例如低音、和音、人聲敲擊等。


，係中華民國福建省連江縣所轄嘅一個鄉，轄區主要由東引島、西引島兩島組成，兩個島中間起咗條橋，將兩個島連住，東引島面積 3.22 km2、西引島 1.13 km2，含附屬無人島礁全鄉面積 4.4 km2。


《Life Is Like A Dream》係由香港歌手張學友喺2004年4月20號推出嘅粵語唱片，唱片監製係張學友同歐丁玉。唱片分做香港版同大陸版本，專輯全部歌曲都係由張學友作曲、監製，同埋4首歌詞都由佢親自填寫，主打歌曲分別係《講你知》同《給朋友》。


成張唱片歌曲都係由張學友親自作曲，意味住佢開始咗真正意義上嘅轉型成爲一名創作型歌手，其中主打歌《講你知》係寫畀佢老婆羅美薇，《給朋友》就係寫畀喺上一年遭遇不幸嘅好友張國榮、梅艷芳同埋柯受良，另外一首歌曲就係寫畀自己個女，歌名叫《搖瑤》，歌聲充滿咗濃郁嘅父愛。


《講你知》係唱片《Life Is Like A Dream》嘅第一主打歌，亦係第一首派台歌曲。歌曲由張學友親自作曲同填詞，藉以抒發同表達自己對老婆羅美薇嘅情感。呢個係佢公開唱畀羅美薇嘅第2首歌，第1首歌係由佢嘅好友李偲菘作曲、林夕填詞嘅名曲《妳的名字 我的姓氏》。


呢張創作唱片喺2004年度爲已經淡出香港音樂頒獎禮嘅佢拎到一啲獎項，包括叱吒樂壇嘅「唱作人金獎」。專輯中包括3首香港本地嘅冠軍歌曲，《講妳知》都不出意外成為四台冠軍歌曲。唱片亦得到明報周刊演藝動力大獎嘅年度最突出唱片獎。


俄羅斯戰艦，屌你係一句喺2022年2月24號俄羅斯入侵烏克蘭蛇島戰役中，駐守蛇島嘅烏克蘭邊防人員對俄羅斯莫斯科號飛彈巡洋艦招降嘅回應。呢一句話被視為大膽嘅表現，喺網上廣傳，成為烏克蘭支持者同埋反戰嘅人嘅口號，亦係像徵烏克蘭反對俄羅斯入侵嘅鬥爭標誌之一。


咸台永，號松岩，字子卿，係南韓嘅獨立運動家兼基督敎長老教會牧師，自由主義者政治人，亦係南韓外交官咸秉春亞爸同江原大學校創辦人咸仁燮亞爺，大朝鮮國咸鏡北道茂山郡人。曾經喺1919年南韓3.1萬世運動時，因為搞過獨立萬歲宣言文印刷同埋配布先至出名。


佢亦試過喺大韓帝國教過近代法官學，1896年之後做過京畿道同漢城府嘅裁判所、及高等裁判所嘅審判員、平理院檢察長、大韓帝國法務部法律基礎委員同大法院嘅審判員直到1910年10月2號韓日合併而辭職為止。1921年以後，佢爲牧師幫手宣傳基督敎。


1995年9月一場英格蘭足球代表隊對哥倫比亞足球代表隊嘅友誼賽入面，英格蘭中場列納離門25碼一記笠射，當個波飛向龍門之際，希基達竟然跳起，將成個人倒轉，再用雙腳擋出個波，呢個動作震驚全球，更因為似蝎子擺尾嘅動作而畀人叫做「蝎子式救波」。


驗屍，驗下條屍咁解，以確定點樣死，查出死因。有人死得不明不白，就要睇下係咪畀人殺死，進而睇下點樣殺死，從而查案判案。有時又出於追究責任，例如醫院中病人無端死咗，睇下有無醫死。又或純粹教學用研究用，檢查病死傷重而死。


科興控股生物技術有限公司係中國一間生物技術同疫苗生產公司，喺1999年成立，總部位於北京市海淀區，喺美國上過市。公司通過全資子公司科興控股有限公司，擁有北京科興生物製品有限公司、科興疫苗技術有限公司、北京科興中維生物技術有限公司同埋北京科興中益生物醫藥有限公司四間企業。


香港警察之後拘捕咗一啲進行起底活動嘅網民，涉及罪名包括「有犯罪或不誠實意圖而取用電腦」、「披露未經資料使用者同意而取得的個人資料」。香港警察又喺2020年1月接受傳媒查詢嗰陣話，互聯網世界並非無法可依犯法同樣需要承擔法律後果。


青敬路係香港嘅一條街道，響新界青衣島北部，連接擔桿山交匯處同楓樹窩路交匯處，係青衣島一條重要街道。呢條路上面起咗多項重要設施，包括港鐵青衣站、青衣公園、青衣綜合大樓、青衣運動場同青衣游泳池。而且青衣有多個大型屋苑都起響呢條路兩邊。


呢卷書係撒母耳記上嘅續篇，記述大衛做王嘅歷史，由佢統治南方嘅猶大開始，到佢統治全國，包括北方嘅以色列。書裏面詳細描述大衛為擴展自己嘅王國，鞏固佢嘅地位，同國內嘅敵人同四圍嘅外敵爭戰。大衛係一個信心充足、敬畏上帝嘅人，佢亦贏得人民嘅擁戴。


節目主持係王宗堯、譚淇淇、梁穎瑜、陳安立、黃奕晨、鄭穎翹、鄧洢玲、張嘉殷。運動主持就有謝德謙、陳偉豪、紀嘉文、黃曉盈、劉知名、劉慕裳、余翠怡、施寶盛、仇多明、黃耀富、陸俊彥、蘇伊俊、呂麗瑤、Hiddy Bobo、吳天麗、何顥麟。


而去到2019新型冠狀病毒肺炎香港疫情期間，佢哋喺2020年獲政府批出安心出行流動應用程式合約，但應用程式之後被發現有唔少問題，應用程式有漏洞，私隱安全無保障。問題更加因為政府用行政手段強行要市民使用引起唔少風波，亦有市民因應創奇思中資背景而擔心個人資料會被送中，去到2022年更加被傳直社揭發喺推出初期第一版已經有本身功能上唔需要嘅人臉識別功能，又出現錯誤刪除市民打針紀錄，影響市民外出嘅活動。


目前嘅英國國籍法主要基於《1981年英國國籍法令》，喺1983年1月1日起生效，並喺之後經歷多次修訂。英國就住昔日嘅殖民地、保護地、託管地等歷史問題，制訂一套複雜嘅國籍系統，訂立多個國籍類別，遠遠繁複過其他國家。


喺國籍立法出現，國民身份係以效忠制度維繫。封建領主會要求當地居民對自己效忠，而領主就會效忠君主。隨著君主制權力增加，效忠君主嘅概念擴大到效忠王室，效忠王室嘅人就被視為王室臣民，而普通法習慣將王室臣民嘅身份賦予畀王室領土內出生嘅人。


《1707年聯合法案》後，英格蘭與蘇格蘭合併，英籍人士取代咗英格蘭臣民， 非英籍人士就係外國人。1708年前，出生時未成為英籍人士者，只能喺國會特別批准下歸化入籍。直至《1975年James Hugh Maxwell法令》，國會批准嘅方式間中都有採用。


隨住英國嘅貿易喺19世紀蓬勃起來，為咗吸引外商定居英國同埋方便英國人出外經商，《1844年歸化法令》容許內政部授予外國人歸化嘅權利，並允許英籍男士嘅外籍妻子歸化。1844年法令函蓋所有王室領土，呢項措施被質疑函蓋範圍過大，所以1847年法令將歸化分成帝國歸化同本地歸化，本地歸化即係只歸化於特定嘅殖民地，呢項法令標誌住英國本土同殖民地嘅國籍開始被區分。


19世紀下旬，英國開始給予保護地同保護國土著受英國保護人士嘅身份，係透過土著管治者嘅效忠而取得，不過呢身份並唔係由法例賦予，而係由皇家特許。受英國保護人士可以喺大英帝國外享有英國保護，但喺境內仍然被視為外國人。


1914年法令限制世襲成為英籍人士只適用於父系相傳一代。因應第一次世界大戰，1918年法令放寬因父親服役而喺海外出生嘅世襲限制。唯英國社會對世襲限制有好大嘅反對聲音，所以1922年法令允許父系世代相傳國籍。


《1948年英國國籍法令》首度為英國引入公民身份，英國本土、殖民地、保護國、保護地、託管地嘅國民成為英國與殖民地公民，而包括英國與殖民地公民在內嘅所有英聯邦國家嘅公民，就共同享有英籍人士嘅身份。部份英籍人士喺殖民地獨立後未能成為當地公民，而且又唔合資格成為英國與殖民地公民，淪為無公民身份之英籍人士。


第二次世界大戰之後，大量殖民地同前殖民地嘅英聯邦公民移民到英國本土，英國着手限制英聯邦公民到英國定居嘅權利，例如《1962年英聯邦移民法令》將英國與殖民地公民區分成英國護照持有人同殖民地護照持有人，《1971年移民法令》引入居留權嘅概念。


1984年，中英政府簽署《中英聯合聲明》，同意香港主權會喺1997年由英國轉移至中國。到時，香港人嘅英國屬地公民身份會喪失。英國為咗保留香港人與英國嘅連繫，就通過《1985年香港法令》同《1986年香港令》，畀呢班人登記成為英國國民。


喺英國列島出生而出生時父或母係英國公民或定居於當地，就會憑出生成為英國公民。唔合資格人士只要喺當地出生並居住至10歲，仍然會憑出生成為英國公民。喺英國列島之外出生而出生時父或母憑非世襲成為英國公民，就會憑世襲成為英國公民。


福克蘭戰爭爆發後，英國堅持福克蘭人應該以民族自決嘅方式決定福克蘭嘅前途，而1981年法令嘅推出亦被指英國無意繼續管理屬地。英國戰勝後，隨即通過《1983年英國國籍法令》，自動賦予福克蘭人英國公民身份，以顯示英國對福克蘭羣島嘅態度，同埋挽回當地民意。


《中英聯合聲明》簽訂後，香港人對香港前途失去信心，引發移民潮，六四事件刺激更大規模嘅移民潮。英國為咗減少人材流失，就推出英國國籍甄選計劃，提供50000個名額，容許合資格人士申請成為英國公民，當中以專業人士為主，畀佢哋同家人隨時搬去英國定居，等佢哋安心留喺香港。


成為英國海外領土公民嘅方法同成為英國公民大致相同，例如喺英國海外領土出生而出生時父或母係英國海外領土公民或定居於當地，喺英國海外領土之外出生而出生時父或母憑非世襲成為英國海外領土公民。即使當事人出生嘅領土同與父母有連繫嘅領土唔同，仍然可以憑世襲成為英國海外領土公民。


英國海外領土公民本身並唔賦予任何居留權利。每個海外領土有各自嘅入境政策，一般情況下都要有某領土嘅本地人身份，先享有該領土嘅公民權。部份英國海外領土公民會因為無法取得本地人身份而變成實則上嘅無國籍人士。


《1981年法令》將原來嘅英國及殖民地公民劃分成三類，唔合資格成為英國公民或英國海外領土公民嘅人士就成為英國海外公民，得到呢個身份嘅人多數都係同前殖民地有連繫。英國海外公民並唔能夠世襲，但喺當事人出生時無其他國籍嘅前題下，仍然可以憑藉父母嘅連繫登記成為英國海外公民。


根據《1986年香港令》，因香港主權移交而變成無國籍人士就會成英國海外公民，但如果已登記成為英國國民就無法入籍。移交後出生而出生時父或母係英國國民或英國海外公民，且未能加入其他國籍者，亦會成為英國海外公民。


英籍人士嘅定義喺歷史上經過多次修改，1949年至1982年期間，與英聯邦公民同義。《1981年法令》生效時已成為英籍人士，且無其他國籍者，其身份可以保留。法令生效起出生，而出生時父或母為英籍人士，且無其他國籍者，可以登記成為英籍人士。


受英國保護人士係就住英國嘅前域外管轄地而設嘅特殊國籍。《1981年法令》生效前與前英國保護國、保護地或託管地有連繫嘅無國籍人士，就可以成為受英國保護人士。法令生效起出生，而出生時父或母為受英國保護人士，且無法取得其他國籍，亦可以成為受英國保護人士。


自從播道會恩福堂成立以嚟，會眾人數不斷增長。為咗裝備同建立教會領袖，恩福堂喺2001年成立恩福聖經學院。學院嘅辦學宗旨係裝備蒙召全職事奉嘅信徒去牧養教會同去到有需要嘅工場做宣教士，另一方面係培育平信徒領袖，畀有志喺教會服事嘅信徒獲得完整嘅聖經同系統神學裝備，分擔牧養同教導嘅工作。


OneDrive，全名Microsoft OneDrive，原本叫Windows Live SkyDrive，喺微軟所推出嘅網絡硬碟以及雲端服務。使用者可以上傳佢哋嘅檔案去到伺服器上面，並且可以透過網絡瀏覽器去瀏覽嗰啲檔案。


Office 365訂閱用戶可以獲得1TB嘅儲存空間，免費用戶可以獲得5GB儲存空間，用戶可選擇付款擴充容量。OneDrive而家支援10GB嘅檔案。另外，微軟亦提供以Silverlight同HTML5為基礎嘅檔案上傳功能，使用者淨係要透過「拖拉」嘅方式就可以將檔案上傳。


九七機場和你塞行動，又叫「和你飛3.0」，係2019年9月7號反逃犯條例修訂運動中喺北大嶼山東涌、欣澳、大陰頂同赤鱲角香港國際機場進行嘅一次示威。示威者繼對上嗰個禮拜日嘅「和你塞」後，再次冇理到禁制令發起多一次「和你塞」。


蔣萬安原本叫章萬安，響台北市出世，係蔣孝嚴唯一嘅仔，而佢自稱個名「萬安」係由佢爺爺蔣經國改嘅，響2005年先至改返名叫蔣萬安。佢響臺北市立建國高級中學同埋國立政治大學畢業，後嚟出外國讀書，攻讀美國賓夕凡尼亞大學法律博士同埋法學碩士，成功畢業之後響加利福尼亞州做持牌律師，重響2011年同人響三藩市開事務所叫萬澤國際法律事務所。


但係響2015年佢突然宣佈參選臺北市第三選舉區，重放棄埋美國綠卡。佢以55.376%得票率贏咗羅淑蕾嘅44.624%成功當選，由於佢老豆蔣孝嚴響2010年、響同一個選區，輸咗畀羅淑蕾，所以爾次選舉畀人叫做「王子復仇記」。


2020年中華民國立法委員選舉，佢響同一個選區爭取連任，點知對手、民進黨「新人」吳怡農竟然係個靚仔，所以蔣萬安又一次爆紅，重畀人話佢有連任危機。不過到最後，蔣萬安都係以一萬票左右贏咗吳怡農。兩個人爾次對決就畀人叫做「雙帥對決」。


1997年，林加入香港藝術中心，2009年出任總幹事。林仲做過香港藝術行政人員協會董事局成員、香港創意藝術中心有限公司董事局成員、香港電影發展局成員、康樂及文化事務署場地伙伴計劃委員會、民政事務局藝術發展諮詢委員會視覺藝術小組委員會增補委員等。


林佳蓉係前香港無綫電視藝員，第二屆TVB周刊Cover Girl選舉嘅參選者之一，第17期無綫電視藝員訓練班畢業嘅藝人，同屆畢業嘅仲有陳丹丹、陳文靜、何慕琪、張雪芹等人，主要參與無綫電視劇集，演出劇集近30部。


不存在主義係香港商業電台叱咤903嘅309咤叱實驗性質節目，連埋廣告每集係三十分鐘。主持係奧仕卡。響2018年10月4號至2019年7月4號星期四下晝五點半至六點播放。節目主題曲係由Heyo以及葉耀坤製作。


巴士公司係由廣州賽馬會負責搞，1994年8月18號開始籌備，同年12月8號正式掛牌開始營運。雖然廣州賽馬場喺1999年底開始，俾嗰時打擊非法賭錢而禁咗賽馬，但馬會屬下嘅巴士公司一直都重響度。佢屬下有4部日班同1部夜班巴士。


吳天兒係基督徒，精於排球、田徑同劍擊，又識彈鋼琴、古箏、小提琴同芭蕾舞。15歲時隻身去英國讀書，喺華威大學畢業，主修商業管理。喺英國讀書時，一到長假期就一個人孭住背囊周遊列國，25歲已經去過52個國。


丹尼士三叉戟2型係一款由英國丹尼士車廠出嘅兩軸低地台雙層巴士，喺1997年推出。佢取代咗丹尼士飛箭雙層巴士。丹尼士車廠喺2001年正式併入TransBus International之後，三叉戟2型就改由TransBus出，由2004年起，三叉戟2型改由亞歷山大丹尼士出。


三叉戟2型底盤有打橫擺嘅後置式引擎，引擎擺喺引擎室右邊，散熱水箱就擺喺引擎室左邊。佢可以配康明斯C系歐盟二型引擎，後來改配康明斯ISCe歐盟三型引擎，波箱配搭係Voith DIWA或者ZF Ecomat。


三叉戟2型喺推出之後頭幾年，喺英國有多間巴士公司買，其中Stagecoach、第一集團、Travel West Midlands同埋Lothian Buses都買咗過百架。有啲三叉戟2型被出口去愛爾蘭同埋西班牙。


但後來Scania N94UD 'OmniDekka'喺英國推出令競爭更激烈，再加上TransBus International喺2004年被接管，三叉戟2型嘅需求明顯減少，得返Stagecoach繼續做佢嘅主要顧客。


2005年，亞歷山大丹尼士為咗整新嘅Enviro 400雙層巴士而研製出新版三叉戟2型底盤，底盤改以Enviro 400名義賣，不過喺前門附近嘅亞歷山大丹尼士金屬牌上面嘅車輛型號仍然係「Trident 2」。


新版三叉戟2型底盤保留原有嘅康明斯ISCe歐盟三型引擎，但好快俾康明斯ISBe六汽缸歐盟四型引擎取代，波箱配搭仍然係Voith DIWA或者ZF Ecomat。底盤經過多個改動，包括前輪跨被加長，令架車嘅前軸車轆上面可以裝最多3個位，另外亦可以用新設計嘅油缸去配合直樓梯車身設計。


喺2008年底嘅Euro Bus Expo 2008展覽會上，亞歷山大丹尼士展出咗一架新版Enviro 400。底盤再經過改良，一路用開嘅ZF驅動軸嘅動力輸入位置由左邊改咗去右邊，引擎改為擺喺引擎室左邊，而散熱水箱就擺喺引擎室右邊，尾輪跨亦長咗少少。


佢可以配康明斯ISBe六汽缸歐盟五型/EEV或者猛獅D0836LOH65引擎，波箱配搭係Voith DIWA或者ZF EcoLife。到咗2009年，亞歷山大丹尼士研製出香港版Enviro 400，佢嘅尾輪跨進一步加長，一副康明斯ISLe歐盟五型引擎擺喺引擎室左邊，而喺引擎室右邊嘅散熱水箱就升高咗，引擎室上面擺咗一副冷氣機。


2011年，喺歐洲賣嘅Enviro 400底盤改到符合歐洲委員會嘅Whole Vehicle Type Approval標準，同年亞歷山大丹尼士公佈北美洲開頂版Enviro 400，底盤規格較接近香港版，但前輪跨改番短同埋改用符合美國環保局EPA 2010廢氣排放標準嘅康明斯ISL引擎。


喺2012至2013年，亞歷山大丹尼士試出咗三架配康明斯ISBe六汽缸歐盟六型引擎嘅Enviro 400，一架配Voith DIWA波箱，兩架配ZF EcoLife波箱，尾輪跨比起2008年推出嘅英國本土版再長少少。


亞歷山大丹尼士喺2005年整咗兩架Enviro 400樣辦車，其中一架係畀Stagecoach London取代喺2005年7月7號倫敦連串炸彈襲擊中損毀報廢嘅一架三叉戟2型巴士，而另一架係畀Travel West Midlands，兩架車一齊喺同年底嘅Coach & Bus Live 2005展出。


喺2009年之前嘅倫敦，Enviro 400因為VDL冇啱嘅雙層巴士，同埋富豪B9TL因散熱水箱噪音等問題而俾管理倫敦交通嘅Transport for London禁止用嚟行倫敦合約巴士線而得益，有多間倫敦嘅巴士公司買咗Enviro 400。


而喺倫敦以外地區，Stagecoach係Enviro 400嘅主要顧客，佢喺2006至2007年先引入130架配歐盟三型引擎嘅Enviro 400，其後再引入幾百架歐盟四型/歐盟五型/EEV引擎嘅Enviro 400，包括僅有嘅20架猛獅引擎Enviro 400。


配Darwen/Optare Olympus車身嘅Enviro 400總共有56架，全部都係較早期嘅右邊引擎版本。第一架配Darwen Olympus車身嘅Enviro 400喺2008年付運倫敦CT Plus公司，同年底Courtney Coaches接收咗一架Optare Olympus車身嘅Enviro 400，2008至2009年London General接收咗54架Optare Olympus車身嘅Enviro 400。


香港嘅九龍巴士同埋城巴喺2009年底各自接收咗一架10.5米長嘅Enviro 400，佢哋喺2010年2月開始出街載客。城巴喺2010年7月再出多一架，又喺2011年出多38架，2012至2013年出多20架。


早喺2007年，亞歷山大丹尼士已經開始設計柴油/電力混合驅動版Enviro 400。佢用BAE Systems嘅HybriDrive驅動系統，用嚟發電嘅康明斯ISBe四氣缸引擎擺喺引擎室右邊，而散熱水箱就擺喺引擎右邊。


去到2011年，亞歷山大丹尼士開始出另一版本嘅Enviro 400H。佢改以2008年亮相嘅新版Enviro 400底盤為藍本，引擎室佈局左右倒轉，用嚟發電嘅康明斯ISBe四氣缸引擎擺喺引擎室左邊，而散熱水箱就擺喺引擎左邊。


喺2013年，亞歷山大丹尼士試出咗一架配康明斯ISBe四汽缸歐盟六型引擎嘅Enviro 400H，引擎改為打直擺喺引擎室中間，散熱水箱去返引擎右邊。其後倫敦市場曾經引入呢款歐盟六型引擎嘅Enviro 400H一段短時間。


2008年開始，有12架Enviro 400H喺倫敦投入服務作試驗，其中一架喺Euro Bus Expo 2008展覽會展出。後來英格蘭同蘇格蘭政府各自成立Green Bus Fund去資助巴士公司去買比較環保嘅巴士，兩隻基金喺2009同埋2010年夾埋資助購買586架巴士，其中300架係Enviro 400H。


聯和墟體育館，香港室內體育館之一，喺粉嶺聯和墟，和滿街九號，御庭軒基座三樓，英文叫Luen Wo Hui Sports Centre。行政上歸北區。設施有乒乓球檯、健身室、活動室、舞蹈室、兒童遊戲室。


由於佢都唔短，有好多路口。南向北數，同百和路相接之處，有無名路段去和合石和興路。粉嶺康樂公園附近，同樂業道、新運道交界。近上水差館，同沙頭角公路龍躍頭段以迴旋處交界。去到粉嶺健康中心，同壁峰路交界。去到華山一帶，同華山路交界。


去到北區公園，同掃管埔路、馬適路交界。去到順欣花園，同智明街、天平里交界。去到龍琛路體育館，同龍琛路交界。喺石湖墟，同符興街交界。石湖墟北端，同新豐路交界。再北上少少，以廻旋處同寶石湖路交界。去到天平路花園，同天平路交界。


仇思達喺2012年11月15號成爲香港城市大學校董會成員研究生代表，任期一年。喺任內，仇思達搞過活動批評城大研究生會。佢喺2013年3月28號喺香港城市大學搞咗「光復城大」直播論壇，質疑城大研究生會多年嚟財政開支欠缺監管，同埋違憲拖選舉。


仇思達話，當年佢發現個大選嘅委員會係由時任幹事會擔任，覺得有明顯嘅利益衝突，所以喺民主牆貼大字報表達意見。而喺選舉日之前，大選委員會宣布將選舉無限期押後，原因係有學生表達大選委員會嘅組成辦法對選舉會造成不公。


2017年6月10號夜晚，仇思達喺佢個網臺爆熱血公民立法會議員鄭松泰嘅錄音。喺個錄音，鄭松泰話，梁頌恆、游蕙禎應該死，又話佢係同佢哋扮老友，因為大眾係白癡，以為佢自己同佢班人係本土派。錄音播出冇耐，唔同嘅派系喺網上互相攻擊。


《聯合國海洋法公約》係聯合國決議嘅海洋法公約，1982年12月10號喺牙買加蒙特哥貝簽，1994年11月16號生效，有168個締約國。公約本身係處理各個對領海嘅主張，但實際上有好多海域爭議案例入面，好多國都無理到公約。


1997年嘅《廣州市城市快速軌道交通線網規劃研究》嘅B方案出現咗環綫。嗰時係5號綫係1987年方案嘅2號綫一分為二之後嘅產物。大概跟住新港路、昌崗路、芳村大道、黃沙大道、環市路同而家天河區嘅中軸線度行，形成咗個閉合環。


直到2008年，廣州市新一輪地鐵線網規劃方案又再次徵求意見而重新出現環綫。嗰時用咗8號綫海珠段嘅新港路同昌崗路嚟整條環綫，分別有細環同大環嘅方案。由於1997年嘅B方案，天河中軸線同環市路俾3號綫同5號綫霸咗，所以圍繞兩個方案將東北半環擴大到廣園路、天河北路、中山大道、天府路、員村二橫路走廊一帶，跟住過河入河南同琶洲站接埋一齊。


2014年，由於路線穿過白雲山同海珠濕地而引發環保問題，令嗰年份方案將大金鐘到雲臺花園嘅路線改喺廣園中路地底行，而雲臺花園站逼住喺雲臺花園南邊150m嘅廣園中、東路口度起。而石榴崗站唔喺濕地公園門口嘅人行道整地鐵口。


2015年12月，越秀區有關部門以拆遷困難同埋站距太短嘅理由建議取消田心村站，重俾發改委採納咗，2016年9月嘅綜合管廊項目打包招標入面亦冇寫到田心村個站。但係哩個時候國規委又受理咗田心村站嘅設計方案。


綫路由赤沙滘拐向北，穿過黃埔涌之後沿會展東路敷設，過珠江之後行員村二橫路同天府路，喺天河公園西北角轉向西，沿中山大道行到華師正門後向西北穿越華師校園，沿天科路、天河北路敷設，喺天壽路口轉向北行一段再轉向西下穿廣深鐵路，沿廣園快速路、禺東西路同沙河大街敷設，穿越廣州東鐵路貨場後行廣園中路，去到下塘西路跨綫橋轉向西南，下穿京廣鐵路同廣州火車站客運大樓後行流花路，喺流花湖公園東南邊轉向西，沿東風西路行到德坭立交再轉向西南，沿廣茂鐵路行到中山八後再下穿荔灣湖公園到如意坊，過江後轉向東南沿芳村大道敷設，喺廣船下邊轉向東過江，沿廣紙路、泉塘路敷設，下穿江南大道同東曉南路後行上逸景路，喺上沖偏向東南，行上新滘南路，最後返到起點赤沙滘。


廣州地鐵11號線為環綫，由赤沙滘開始逆時針數，車站依次為赤沙滘，石榴崗，大塘，上冲公園，逸景路，五鳳，江泰路，燕崗，南石路 ，鶴洞東，沙涌，芳村大道東，芳村，石圍塘，如意坊，中山八，彩虹橋，流花路，廣州火車站，梓元崗，廣園新村，大金鐘，雲台花園，田心村，沙河，廣州東站，天河東，華師，華景路，天河公園，員村同琶洲。


大角咀體育館，香港室內體育館之一，喺九龍大角嘴福全街六十三號，大角咀市政大廈五到七樓，英文叫Tai Kok Tsui Sports Centre。行政上歸油尖旺區。設施有籃球場、排球場、羽毛球場、運動攀登設施、健身室、兒童遊戲室、乒乓球檯、活動室。


第一屆決賽喺2005年7月16號舉行，以「亞洲先生、勁爆亞洲」做口號。突顯21世紀亞洲男士新形象，除咗外型、言行同舉止外，亦要有高智慧同埋內涵。其後亞洲電視宣佈2006年停辦一屆，2007年會搞返，但最後嗰年都係冇搞到，直至2011年先至恢復舉辦。


頭版，本來係指報紙、雜誌或者書嘅第一版，引申意思係使用者開瀏覽器嗰時自動打開嘅一個或者多個網頁。頭版亦可以指一個網站嘅入口網頁，即係開啟網站後睇到嘅第一頁，大多數作為首頁嘅檔案名係index、default、main或者portal加番副檔名。


一個網站嘅頭版係一個文檔，當一個網站伺服器收到一部電腦上網絡瀏覽器嘅訊息連結請求，就會向呢部電腦發送呢個文檔。當喺瀏覽器嘅位址列輸入域名，而未指向特定目錄或檔案，通常瀏覽器會開啟網站嘅頭版。網站首頁往往會被編輯得易於了解該網站提供嘅資訊，並引導網際網絡使用者瀏覽網站其他部分嘅內容。


呢個站嘅站廳分開咗2號綫同8號綫嘅兩個站廳，但係兩個站之間，唔理佢喺字體定配色方面都係一模一樣嘅，成個站廳好似個英文字母「L」字噉。而站廳嘅收費區四周圍俾人行通道同車站商舖圍住嗮。而商鋪方面都喺嗮車站嘅免費區入面，而收費區入面有好多座扶手電梯、專用𨋢同樓梯往返兩條綫之間嘅月台。


由於嗰時單嘢一直都未拗掂，令到8號綫嘅鳳凰新村站、沙園站同寶崗大道站呢3個站開通唔到，而呢個站凈係臨時借住隔籬商場入面嘅空調出嚟啲凍冰冰嘅水嚟營運。嗰時向西行嘅列車嚟到呢個站之後，乘客就要趕鴨咁趕離開呢個站轉2號綫，之後部車唔坐乘客去到鳳凰新村站之後就返轉頭。


喺呢個站開通嘅初期，凈係開放咗6個出入口。而凈低嘅E出入口喺2014年8月份先至開放，喺2016年1月26號到2月1號E出入口曾經因為配了合南方廣場嗰邊嘅出入口施工而封咗，同年3月4號，E出入口正式開通。


昌崗站係廣州地鐵嘅其中一個重要嘅樞紐站，呢個站係將廣州火車站同廣州南站連埋一齊。自從2010年9月底嘅舊2號綫一分為二之後，大多數喺舊2號綫嘅江南西站或以北嘅車站往返曉港站或以東嘅車站啲乘客都喺呢個站轉車，重有嘅係呢個站隔籬冇幾遠係一大堆住宅同商業區，所以喺呢個站開放咗之後，之前成日喺曉港站坐車啲部分乘客都一窩蜂去嗮呢個站或以南啲車站入面坐車去到其它地區。


馬新第二通道，亦叫新馬第二通道、簡稱「第二通道」，係一座總長1,920米，連接馬來西亞柔佛州同新加坡嘅跨海大橋，畀新加坡政府叫佢做「大士第二通道」。呢條通道喺1998年開始啟用，2008年2月1號開始實行收費制度，係繼新柔長堤之後第二條新馬嘅交通要道。


喺2021年9月，佢成為香港特别行政區選舉委員會委員。之後，佢喺李家超無提政綱嘅情況下，有份提名李家超參與2022年香港行政長官選舉。佢亦曾經公開喺2022年香港特首選舉完成後大讚選舉有廣泛代表性、政治包容性、均衡參與性、公平競爭性，唯一候選人李家超係最佳人選。


王薇君細個嗰陣，因為家庭經濟變故，小學讀咗三間學校，七年先畢業 。三年級以前喺桃園龜山國小就讀，後來搬到花蓮玉里，喺玉里國小念了四、五年級，跟住又搬到高雄鳳山，一家八口分隔多地，佢同媽媽、弟妹四人同住，爸爸喺台北做嘢，哥哥姊姊喺外地住校或工作。


王薇君嘅姪子王昊喺2011年遭灌毒致死，新聞曝光引起社會譁然。王薇君身為死者嘅姑姑，第一次走上法庭，希望兇手能得到合理嘅制裁。之後，佢就開始長期關注並投入兒童權益維護行動，喺第一線幫助家屬，也參與民間「76行者」團隊，協助修復事故罹難者遺體。


吳景曾跟隨孫堅征伐有功，受騎都尉。袁術上表吳景做丹楊太守，同討伐前丹楊太守周昕，於是吳景佔領咗丹楊。孫策、孫河同呂范聽吳景建議，合力大破涇縣嘅賊帥祖郎。吳景曾經被劉繇逼迫，往北投靠袁術。袁術用佢為督軍中郎將，與孫賁喺於橫江討伐樊能、於糜，又喺秣陵擊敗笮融、薛禮。


桃園機場捷運，通稱機場捷運、機捷，係一條橫跨臺灣臺北市、新北市、桃園市嘅捷運線，始於臺北車站，終於中壢。佢係臺灣嘅第一條主要提供機場聯外交通嘅捷運線，亦係第一條有跳站停靠運作模式嘅捷運線。除咗提供桃園國際機場嘅聯外交通，仲有區域鐵路嘅運輸功能。


凌永豪係澳門男藝人，2008年嗰陣同梁子龍、裴先達、何永健組成咗「花漾壯男」組合，喺唔同場合度搞即興劇比賽、清談節目、綜藝節目、舞台劇，後嚟喺2016年創立咗澳門第二大娛樂品牌《歡樂馬介休》，同時亦都係創作總監同埋玩員。


急救係有意外或急病時，緊急救助傷病者，尤其救援人員到達之前，施行個人急救或家庭急救。急救知識唔單止拯救性命，亦能協助有關人士，危境下決定救助傷者嘅先後次序，盡量減輕傷亡，保障最多人安全。急救知識同埋技巧，可提高家居、工作環境、街道上埋去玩嘅時候嘅安全意識。


觀察同評估現場環境會唔會對施救者或者傷病者構成危險或者潛在嘅危險。如果有危險嘅話要先移除所有危險因素先至開始施救。如果危險因素唔可能喺短時間內移除，有可能需要將傷者移離現場，不過除非唔移開傷者會造成更大危險，否則應該儘量避免移動傷者。


如果急救員嚟到火災現場，見到有傷者喺火場入面，急救員係唔應該自行進入火場救人，因為有好大嘅可能自己都身陷火場，加重其他救援人員嘅負擔。應該等有專業設備嘅消防人員進入火場，將傷者救出嚟之後先再進行急救。


遇到交通意外嘅時候，急救員係唔應該直接行出馬路救人。如果急救員係揸車嚟嘅話，可以用自己架車係意外地點前50米嘅地方停低並打死火燈，然後着上反光衣物，先好落車救人，同時最後通知當局派人嚟維持交通，避免造成更多嘅交通意外。


1990年廣州市人民政府將同德圍規劃做大型住房解困區，1996年因興建地鐵同內環路，幾萬廣州市區拆遷戶安置喺呢處，1998年興建教師新村。但交通、環境、治安、醫療、教育等等都同市區爭好遠。2005年，廣州電視台節目《新聞日日睇》報道同德圍嘅困境，令公眾對呢笪埞方有所關注。


呢間嘢之前係1958年成立嘅廣州紡織機械廠，曾經喺1991年評選做廣東節能先進企業同埋創造咗總產值大概一億嘅工廠史上最高紀錄。雖然1990年代尾，工廠出咗成個億嚟搞擴張用地發展工廠產業，但重未出新嘅生產線時咁啱撞正化工品原材料漲價風暴，令工廠出現資金短缺而好快執笠。


除咗一般服務之外，北約克中央圖書館有一啲特別服務，例如佢有一個 Digital Innovation Hub 同一個 fabrication studio，Digital Innovation Hub 入面有3D打印機，而 fabrication studio 主要係有衣車等等嘅設備，又例如佢有有關北約克歷史同安省歷史嘅特別館藏。


喺營運者採用法人形態嘅國，有唔少係以商事法以外嘅特別法作爲法人嘅設立根據，因此佢哋係特殊法人或者特殊公司。另外，好似舊時東歐社會主義國家等，呢啲地方由於歷史因素私鐵少到近乎無，只有國營或者國有嘅鐵路單位，於是啲人單純稱呼佢哋做「鐵路」「鐵路企業」等，鐵路單位嘅名稱或者簡稱係相當於「國鐵」嘅用語。


香港伍倫貢學院，前身係香港城市大學專上學院，喺1989年11月1號由香港城市大學開辦，學院喺2014年11月同澳洲伍倫貢大學結盟，2019年改成而家個名，2020年脫離咗香港城市大學，依家係政府認可嘅香港本地註冊嘅專上院校。


喺2016年9月22號，教育局公佈學院獲配柏傲莊校舍。學院樓高3層，佔地15,000平方米，可容納約1,700名學生，原定喺2020年交付，裝配教學設施後成為學院嘅永久校舍，主要用作教授副學士課程同埋學生服務中心，但因工程延誤，已訂於2023年7月遷校。


2020年1月2日，學院辦公室暫時搬去又一城商業大樓。2020年12月，學院以76.7萬元承租九龍城豪門商場一樓同埋二樓兩層樓面，月租約35.6萬元同埋41.1萬元，租約期由2021年1月去到2023年12月。


過去，城大專上學院設有四大學部，分別為電腦學部，社會科學學部，商學部同埋語文學部。去到2012年，為配合香港中學文憑考試同埋將學部名統一化，四大學部隨即重新命名為應用科技學部，社會科學學部商學部同埋語文及傳意學部。


2014年初，教育界開始傳出城大專上學院賣盤嘅消息，2014年6月學生設立咗Facebook專頁「城大人站出來！反對城大將專上學院賣盤！」提出抗議，並要求學院作出解釋。2014年11月13號，學院終於公布同伍倫貢大學結盟，並且設立5年過渡期，之後由伍倫貢大學主導嘅管理，並且喺2017年11月確定喺兩年後改名做「香港伍倫貢學院」。


過渡期內入讀城大專上學院副學士課程嘅學生，讀完課程後，除咗攞到香港城市大學畢業證書外，亦可額外獲頒由香港伍倫貢學院嘅畢業證書，學歷獲香港學術及職業資歷評審局認可，但伍倫貢嘅學生唔再有城大學生嘅身份，並且喺過渡期結束前逐漸失去使用城大設施嘅權利。


石澳天后廟有一個關於建廟源由嘅傳說。據說石澳曾經出現嚴重水災，當晚村民夢見天后娘娘，話自己會透過一尊木像顯靈，同時指示一個地方起廟宇。第二日朝早，啲村民果然喺沙灘上揾到一尊木像，就依照天后嘅指示興建天后廟。


喺2019年，香港陷入逃犯條例修訂草案風波，去到6月更加出現近200萬人上街反對嘅局面。親中陣營由於一直支持修訂，所以喺同年嘅香港區議會選舉入面，選情受到極大困擾，最終泛民主派取得大勝，取得全港86%嘅直選議席同埋17個區議會嘅主導權。


雙方嘅爭議涉及撥款被拖延，會議室安排，武漢肺炎口罩派發安排，民政事務專員指控區議員越權，拒絕提供秘書支援，公職人員喺會議期間離場等。而被指越權嘅議題除咗警察執法嘅行動外，仲包括唔少民生事項，例如最低工資檢討、明日大嶼等。


喺2020年2月，政府因應武漢肺炎暫停開會兩星期，灣仔區議會另覓場地開會，但民政事務署事後拒絕發還租用場地嘅租金。灣仔區議會主席楊雪盈入稟小額錢債審裁署追討，並表示《區議會條例》無列明會議要喺區議會會議室舉行。


2020年11月，沙田民政事務署喺未有同區議會商量嘅情況之下，將沙田區議會會議室變做「民政署會議室」。沙田政府合署大樓嘅水牌，本來印上「沙田區議會會議室」嘅部分亦被遮蓋。沙田區議會主席程張迎話嗰個會議室喺2002年起已稱為「沙田區議會會議室」，設計亦係為區議會開會而設，黃文萱批評呢個做法係矮化區議會，蔑視民意代表。


喺2020年12月，民政署曾經發表聲明，話民政署同區議會嘅合作關係被惡意渲染，聲稱無意圖打壓區議會，全力支援地區抗疫撥款嘅申請。去到19號，18區泛民主派聯絡會議召開記者會，批評署方聲明多署嚴重失實、避重就輕，意圖誤導公眾。


沙田區議會副主席黃學禮話，佢哋嗰區冇議員收過民政署嘅口罩，自己仲收到署方嘅信件，表明拒絕支援區議會購買口罩，因為市面已有供應，政府亦有派發。黃學禮批評，署方政治掛帥、拒絕合作，為打壓區議會連防疫同埋市民嘅安全都唔理。


離島區議員梁國豪亦批評，民政署將口罩率先分發畀親政府組織，同埋由落選親中派組成嘅分區委員會，質疑政府係要誤導市民區議會唔做民生工作。東區區議會副主席趙家賢就指責，政府只容許官府派發防疫物資，但係唔准區議會舉行防疫活動。


岑紫生香港出世，細個喺美國生活，大學法律系畢業，之後做咗兩年模特兒，拍過唔少廣告。不過佢係憑同媒體製作公司老闆陳學鳴一齊拍嘅「司徒夾帶」系列網上短片，先至開始多人識佢。之後佢簽咗英皇，拍過電影《衝鋒車》同《雛妓》。


喺2012年5月，團契爆出強姦事件，團契甚至被指包庇強姦犯，引發基督教內教徒強烈不滿。之後，基督路小教會成員譚得志連同十多名教徒發起聲援受害人嘅「紫絲帶行動」趁團契喺會展舉行25周年慶祝晚宴，到場請願，促陳世強當面交代事件。


有啲人唔能夠接受口交，但亦有好多人樂於此道。有時口交並唔係為咗避孕，而係作為「前戲」而做嘅。生殖器官具有大量嘅神經末梢，非常敏感，雖然脷、嘴唇都係噉，由於嘴入面冇刺激性慾嘅受器，係感受唔到性興奮，但因敏感嘅觸覺，若同時進行性幻想，係可以勾起性慾嘅。


突破運動喺1973年展開，並喺1974年1月推出《突破雜誌》，以抗衡文化、逆流而上為使命。1975年成立輔導中心，成為當時為青少年提供專業輔導嘅先驅。同年，「突破」開始發展影音工作，喺商業二台開始《空中突破》廣播節目，1年後開始《突破時刻》，並喺1978年成立影音中心。


踏入1980年代，移民浪潮暴露咗香港嘅無根文化。「突破」重申信念，喺1985年買入「突破中心」，表明植根香港嘅心志，以「植根香港、尋根中國、扎根永恆」嘅方向確認青少年嘅三重文化身分。 同時開展「根」運動，包括製作多元影像《根──獻給這一代香港的中國人》，喺北美巡迴放映。


1990年代以「塑造廿一世紀領袖」為使命，1993年獲政府撥地喺沙田興建突破青年村，並籌辦多個項目，包括喺1994年開展嘅「成長的天空」先導計劃、1996年舉行嘅第一屆「國際華人青年領袖訓練營」同1997年嘅「全人領袖教育計劃」。


2005年，獲優質教育基金贊助，推出為期兩年嘅「創意通識學習」計劃。2009年，通識書誌《Breakazine!》創刊，啟發青少年以唔同角度反思生活，並作為青少年表達呼聲嘅平台，並開展一系列嘅通識教育工作。


隨住手機嘅普及同互聯網嘅應用，令人隨時隨地進入網絡世界，新一代嘅世界觀同價值觀深深噉俾呢個流動世界嘅文化所塑造。2010年開始出版電子書，拓闊新一代嘅閱讀同吸收信息嘅體驗﹔強化 Uzone21.com 「玻璃樽」網誌功能，凝聚網上青年社羣﹔2011年推出「突破影像vBreak」同瀏覽播放專用程式，以錄像頻道網羅世界各地唔同網上生命文化嘅創意錄像短片，開拓青年視野。


與年輕人一齊推動並塑造文化，孕育並激發創意，讓城市展現不一樣嘅活力。事工集合共享工作空間Trial & Error Lab、突破書廊、連同影像同數碼媒體，引發青年作出批判思考，抗衡文化，帶嚟價值轉化。


懲罰Mee，簡稱Mee，又叫Mee懲罰師，係香港舊時一個消費優惠平台，喺2021年5月推出，參與嘅商戶都係黃色經濟圈嘅成員。用戶可以透過Mee嘅流動應用程式，搵到參與嘅商戶，同享用商戶提供嘅優惠。Mee個名啟發自牛奶公司嘅yuu，而佢嘅長遠目標係希望打破yuu同OpenRice嘅壟斷。


2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。警方又話佢哋透過營運「懲罰Mee」，賺錢支持流亡海外嘅香港眾志創黨主席羅冠聰從事危害國家安全嘅活動。


香港嘅刑事法律原先跟英國法律禁止男同性性行為。到1991年立法局通過《1991年刑事罪行條例草案》，將私下進行嘅男同性性行為非刑事化，但合法年齡定喺21歲，高過異性性行為嘅16歲。2005年，高等法院原訟法庭喺梁TC威廉·羅伊訴律政司司長案度裁定噉做違憲。


十一年，樂進同李典軍攻打高幹，由北道進逼上黨嘅壺關，佢哋用曹仁嘅計策攻克咗。同年八月，曹操派樂進、李典同張郃去淳于征伐管承。管承敗逃海島，海濱已經平定。後來曹操上奏漢獻帝讚賞樂進、于禁同張遼三人，升樂進為折衝將軍。


建安十八年，樂進去從征孫權，得到假節。，二十年，同張遼、李典等七千士兵一齊守合肥，孫權領十萬大軍圍城嗰陣，曹操密函張遼同李典出戰，樂進同薛悌一齊鎮守合肥，當時樂進、張遼同李典一來都唔啱，不過李典呢刻為咗公務同張遼迎擊，之後樂進同埋張遼追擊孫權，樂進因功增食邑五百，總共一千二百戶。


1923年4月~9月代理大韓民國臨時政府總理，1927年12月8號至1928年3月韓國臨時政府首領。喺中國武裝獨立運動。1932年1月李奉昌義舉，4月尹鳳吉義舉指揮。1940年到1947年3月3號再做臨時政府總統。


由於第一張專輯《Smile》喺香港大熱，令寶麗金唱片公司想栽培張學友，並將佢定位為公司內嘅主力主打新人，無論喺佢宣傳力度定係佢歌曲質量方面都被公司重視，令唱片嘅錄製過程一帆風順，加上佢自身嘅功底，喺唱片推出後，即刻做咗熱門，樂迷反映強烈。


今年奧運開幕儀式，日本影片分享網站Niconico都有直播。其中喺台灣代表隊出場嘅時候，有好多日本網民寫上「台灣獨立」同台日友好嘅字眼。另外喺香港同中國大陸代表隊出場嘅時候，亦表示支持香港民主運動、香港修例風波同埋用「武漢肺炎」、「元凶」、「責任」、「戰犯」等字眼形容中國。


有啲台灣藝人，包括范瑋琪、徐熙娣、蔡依林、徐佳瑩、魏如萱同埋吳映潔等，因為支持台灣奧運選手而被一啲中國內地網民攻擊，話佢哋支持台獨或者辱華。就算有啲藝人已經避重就輕，唔提及「中華台北」或者台灣等字眼，佢哋都一樣遭受到中國網民嘅欺凌。


呢次選舉有59人報名參選，但係就有十個人入唔到閘，包括公民黨嘅郭家麒、鳩嗚團嘅錢寶芬、顧步青、胡健華、張德榮、何淑如、袁月卿同葉慶禮、香港民主進步黨嘅楊繼昌，郭因為唔肯簽聲明擁護中國憲法被取消資格，其他8個人說因為畀主席團話言行唔符合參選聲明嘅內容被取消資格，另外重有1個人因為唔夠十個提名冇資格參選。


廿世紀前嘅朝鮮族有用開漢字。漢字係包括粵語在內多數漢語傳統用嘅文字系統，屬於語素文字，每隻字符都係表達意思為主，會表示字詞或者形態素，而唔係講嘢嘅元音或者輔音。諺文就係純表音嘅，隻隻符號都表示緊元音或者輔音，唔帶有任何內置嘅意思。


《Columbo》係美國電視電影系列，甚爲經典。片由彼得福克主演。1968年2月20號到2003年1月30號，播咗六十九集。呢部片，講個洛杉磯重案組刑警，名哥倫布。佢着住件皺皺地啡色風褸，頭髮亂龐，擔住雪茄，揸部老爺車，不修邊幅。


套片倒敘推理，一開頭講咗邊個做，同點樣犯案。片中注重點樣捉到犯人，而唔多講查證邊個係兇手，犯罪手法或者動機。呢種劇情鋪陳手法、同人物設定，日後連三谷幸喜創作嘅日劇《古畑任三郎》都有跟。另外隻集都有明星名人，客串演出犯人角色。


套劇屬電視電影嘅一種，唔計廣告，一集大概七十到一百分鐘。成套片由環球影業制作，1968到1978年，喺美國NBC國家廣播公司電視台播放。當時神祕之夜節目，幾套警匪片循環輪流播出，除咗本片之外，一齊有《麥高探長》、《麥美倫探長》等。


本片第七季時，卽一九七七年，同NBC神祕之夜節目齊齊停播。到第八季，一九八九年開始，改由ABC美國廣播公司電視台接手。台中有ABC神祕之夜，循環輪流播出到第九季。1990年8月ABC神祕之夜節目完咗之後，本片不定期播放，期間片集，歸做第十季。


棋局開始嘅時候，白、黑雙方各有兩隻城堡，都係a、h行各一隻，白城堡喺第1行，黑城堡就喺第8行。開局嘅時候全部城堡都係郁唔到嘅，一般要到中局或者殘局城堡先會發揮最強嘅功效。喺國際象棋理論入邊，城堡嘅價值相當於五隻兵。


教育局曾經向學校發問卷「諮詢」學校對於改革科目意向，但由於諮詢以學校為單位，學生唔能夠發表意見。香港教育專業人員協會喺2021年2月4號召開記者會，批評無提供反對選項，且認為以「能有助學生減壓」並唔係恰當考量，認為係「假諮詢」。


沿襲過往通識科做法，試卷分開「資料冊」同埋「試題答題簿」兩部分。樣本試卷設有三條考題，內容分別關於「疫苗猶豫」、「港區國安法」同埋「粵港澳大灣區發展」，有前通識科教師認為刪去高階能力「延伸回應題」，會令內容停留喺認知層面，流於背誦官方答案同埋抄寫資料，屬於基本知識，令科目難度降低。


中華基督教會蒙民偉書院係香港九龍觀塘區曉明街嘅一間文法學校。1970年，信興電器貿易有限公司董事長蒙民偉捐贈30萬元作為建築校舍嘅部份費用，所以學校被命名為「蒙民偉書院」。校舍喺1974年9月正式啟用。


裴黎，又名裴演，字伯宗，河東聞喜人，係西晉時嘅將領，做官到遊擊將軍，佢阿爺係裴茂，老豆係「八裴」之中嘅裴徽。佢係佢老豆嘅大仔，下面嘅三個細佬亦都係「八裴」中嘅名士，而佢亦都同佢啲細佬一樣出名。佢嘅仔黎苞，做文官到秦州刺史。


1981至1984年，施介強係「新藝城」第一位合約演員。1988至1990年，佢係亞洲電視藝員。佢拍過好多齣電影，著名角色包括《審死官》入邊嘅「肥龍」。佢又同車保羅搭檔，以一高瘦一矮肥嘅形象，拍電影之外仲拍過唔少廣告。


據施嘅好友、中學同學林嘉華介紹，施非常樂於助人，愛好電影同音樂。佢多才多藝，識耍柔道同中國武術，彈鋼琴又好叻。施喺加拿大留學嗰陣，試過喺運動場比賽現場表演音樂，返香港之後都有去一啲以前1980年代嘅酒廊表演，純粹因爲佢嘅興趣。


2018年2月18號晚黑，施喺屋企跌親，入院留醫，21號晏晝昏迷。2018年2月22號晚黑8點，施介強喺香港伊利沙伯醫院病逝，終年60歲。3月23號喺萬國殯儀館設靈，第二日喺鑽石山火葬場火化，之後按佢本人遺願海葬。


練荻伽喺澳門聖羅撒女校畢業。2008年，佢參加澳門「IT代言人」模特兒選拔賽攞亞軍而入行，參加香港、澳門兩地活動。2009年，傳媒揭發過佢只係用旅客身份入境，無工作簽證，不過件事最後都拆掂。2010年佢曾經退出幕前，同朋友合資租鋪開時裝鋪頭K.


如果係排印刷嘅版，以前輸出通常係 PostScript，而今就通常係 PDF。不過喺2010年代左右開始，排版軟件已經唔再係淨係要可以排印刷嘅版出嚟，例如有啲可能可以排到電子書，又或者輸出到無障礙 PDF 等等。


鍾馗，中國古代神話中嘅神祇，專門鎮宅驅魔，道教中稱翊聖雷霆驅魔辟邪鎮宅賜福帝君，簡稱「鎮宅真君」、「驅魔真君」、「驅魔帝君」，中國江南嘅道教信仰，伏魔大帝關聖帝君、蕩魔天尊真武帝君、同驅魔真君鍾馗帝君，合稱為三伏魔帝君，係降妖伏魔嘅三大神祇，亦係南方奉祀嘅家堂神之一。


觀塘碼頭廣場，香港公園之一，遊樂場之一，喺觀塘，開源道同偉業街交界，英文叫Kwun Tong Ferry Pier Square。行政上歸觀塘區。設施有狗公園、寵物公園，以及休憩草坪、狗隻飲水器、狗廁所、狗隻遊樂設施、公園座椅。


《光明頂》係香港商業電台第一台嘅一套收音機廣播節目，係陶傑由香港電台過檔嘅第一個節目。而家同一時段，重有港台嘅《講東講西》。大家都係清談節目，內容係以意見領導嘅角度，指點時事政治、經濟、社會、歷史、文化、藝術、民族主義等。


特拉普提派又有人叫佢做“治癒者派”，而另有一個以女性成員為主嘅分派叫 'Therapeutridae'，係一個同艾賽尼派好相似嘅猶太教苦修派系，但成員就以社會上層人士為主。關於呢個派系嘅資料其實好有限，大都係嚟自一本叫做《論冥想生活》'On the contemplative life'嘅書，作者係斐洛，但係喺斐洛寫呢本書嘅時候，呢一派已經沒落咗。


一個禮拜六日入面，佢哋各自單獨生活，所有涉及身體嘅事，都要摸黑進行，禁酒禁肉不特止，好多人都係每兩日先食一餐，有啲重一個禮拜只食一餐。而喺每個安息日佢哋都會坐埋一齊食嘢，然後聽一啲派系入面比較資深嘅成員宣道。


HOY國際財經台，之前叫香港國際財經台，係香港有線寬頻開電視擁有嘅一條以英文廣播為主嘅香港免費電視頻道，主打財經新聞同資訊，每日亦有4個鐘頭播普通話節目。頻道冧巴76，喺2018年7月30號正式啟播。


根據發牌條件，呢個台原本要喺2018年5月或之前啟播，但係喺2018年4月，奇妙電視因為出現難以確定嘅情況，同主要人員有人事變動，向通訊事務管理局申請延遲啟播呢個台期限2個月，2018年5月7號通訊事務管理局批准奇妙電視短暫延長英語頻道嘅提供期限兩個月，由2018年5月30號延長到7月30號，但聲明今次破例唔會成為先例，亦唔可以再延期。


例如  等嘅元音就有高嘅固有音響，一個人發出  音嗰陣佢條聲道大開，令吓聲帶有大嘅聲能，而相比之下，好似  噉嘅音就係固有音響低，一個人發出  等嘅輔音嗰時佢聲道會局部或者完全閂埋，能夠通過聲道嘅空氣量就少咗。


Union 係一個地底車站，唔計地面出口總共兩層。又或者話地面同地底又得，因為卑街喺嗰度開始斜落，上街作準嘅話，地鐵站大堂係地底，但係下街作準嘅話，嗰度只係地面。1號綫嘅月台改建過，本來係島式，2014年變咗側式。


首爾由2016年10月29號開始，連續六個禮拜六舉行反對總統朴槿惠嘅大型集會，主辦單位話12月3號嗰次有一百七十萬人出席，突破上個禮拜嘅紀錄，全國加埋超過二百一十萬人參加類似集會。數以十萬計嘅民眾，再次聚集響首爾光化門廣場，要求涉及親信干政醜聞嘅總統朴槿惠落台，部分人舉起拘捕朴槿惠嘅牌，雖然朴槿惠早前第三次同國民道歉，又承諾交由國會決定佢嘅去留。


不過民眾並唔接受，連續第六個星期六舉行集會，講明直到朴槿惠落台為止。全國都有類似咁嘅集會。集會前，示威者遊行到總統府青瓦台一百米前嘅地方，以人鍊方式包圍總統府。之後沿住首爾市中心，遊行到光化門舉行燭光集會。


南韓三大在野黨，響2016年12月3號向國會提交彈劾動議，有一百七十一個議員簽咗名。動議指控朴槿惠容許親信崔順實干政合謀受賄，同埋喺2014年超過三百人死亡嘅世越號海難，指朴槿惠處理唔妥。在野黨正喺度游說執政新國家黨「非朴派」嘅議員支持。


南韓中央日報報道話，「非朴派」要求朴槿惠響當地時間12月7號下晝六點前，宣布明確嘅落台時間，之後先再決定係唔係參加表決。所以朴槿惠屆時係唔係直接宣布落台時間，同埋提及權限轉讓問題，將會成為決定彈劾案過唔過到嘅關鍵。


2017年3月10號，憲法法院代院長李貞美宣佈，八個法官一致同意國會嘅總統彈劾案，親信干政事件就係主要彈劾理由。朴槿惠正式被罷免，成為南韓首個被彈劾落台嘅總統，同時喪失總統刑事豁免權，將要就涉嫌受賄同濫用職權等罪名接受檢察部門調查問話。


公佈判決前後，大批支持同反對彈劾朴槿惠嘅民眾響憲法法院出面聚集，而反朴槿惠嘅民眾要求佢即刻落台。南韓當局啟動最高級別警戒令，出動超過八千警力同三百六十部巴士響憲法法院外戒備，首爾市中心同青瓦台附近一帶亦加強保安。


大廈入面，係一個小型社區，有衛生中心、托兒所、茶餐廳、小商店等設施，兩排房屋中間重有公園嘅公共空間。以設計、功能同建築質量嚟講，筷子基平民大廈當時被視為澳門，甚至東南亞地區最成功嘅社會房屋之一。1995年，筷子基平民大廈重攞到亞洲建築師協會金獎，之後亦響里斯本、香港、澳門等地多次展出。


2009年，為咗要達成2012年底前要起好萬九間公屋，有三十年歷史土地利用效率低嘅筷子基平民大廈，成為優先進行社會房屋重建項目之一，重建後嘅社屋單位加到七百個，數量加咗兩倍，有效提升土地使用率，同埋改善住戶生活環境。


交加街係香港香港島灣仔區一條路。交加街東西走向，喺莊士敦道同皇后大道東之間，西起春園街，東面連接住灣仔道。中間穿越嘅橫街有太原街、石水渠街。交加街喺灣仔街市中心，條街兩邊都係小販檔位，車唔可以駛入去。


洪承疇，字彥演，號亨九。明朝福建南安人，係明朝末期至清朝初期嘅政治同軍事人物。崇禎朝，洪承疇係陝西三邊總督，參與清剿李自成流寇勢力。1642年松錦之戰後降清，做武英殿大學士、兵部尚書同都察院右副都御史、五省經略。


亞洲粉塵係種季節性嘅自然現象，喺東亞嘅冬末春初期間出現，但好少見。最先喺蒙古嘅沙漠地帶、中國北邊同哈薩克出現。佢刮出啲高速表面風同好猛嘅沙塵暴而形成嘅雲霧同極細粒嘅乾塵土。不過佢會將一個城市啲空氣污染指數提高到甚高及嚴重嘅級別。


文德樓係中國廣東省廣州市嘅一間比較有民國特色嘅古建築。喺越秀區嘅文德東路1～4號，隔籬冇幾遠就係之前廣州市第八十五中學嘅所在地區。雖然話呢度樓係用咗「文」字嚟做名，但係佢出嗮「武」嘅，因為呢度係因為中華民國時期有幾位中國內地非常出名嘅猛人喺呢度住過，所以先至出咗名。


民事結合係指由政府當局認可嘅類似婚姻嘅伴侶結合關係，係近代隨住同性伴侶權益提升而產生出嚟嘅概念，亦係同性婚姻未合法化嘅過渡產物，1989年由丹麥首創。有啲地方民事結合嘅法律地位同權益已經差唔多等同民事婚姻，只係少咗個夫妻名份。


迷羊嘅比喻係耶穌講嘅一個比喻，記載喺《新約聖經》《馬太福音》第18章第12至14節、《路加福音》第15章第3至7節。呢個故事係《路加福音》第15章裏面耶穌嘅比喻「三部曲」嘅第二個，另外兩個比喻係唔見錢嘅比喻同浪子嘅比喻。


佢雖然已經筋疲力盡，仍然帶住喜樂嘅心將羊托上佢膊頭。呢種係失而復得嘅喜樂經歷。當一個人搵到佢唔見咗嘅嘢，一定會樂於同人分享呢份無比嘅喜樂。呢個比喻解釋一個罪人悔改，上帝嘅喜樂就好似牧羊人搵返迷路嘅羊咁喜樂。


香港喺中國南部沿岸，北靠廣東省、西背珠江口、南向南中國海，介乎北緯22°08′至35′、東經113°49′至114°31′之間，所處嘅時區比協調世界時快8個鐘頭。香港北部同廣東省深圳市僅隔住一條深圳河，南部海域連接珠海市萬山群島海域。


九龍半島同香港島之間嘅維多利亞港係又闊又深嘅天然良港。而且香港位處東亞中心，所以英國人喺19世紀中葉鴉片戰爭後由滿清政府割走香港，開通港口、發展航海貿易。時至今日，香港嘅地理位置仍然令到本地經濟透過轉口貿易同中轉旅客而得益  。


由於佔據境內大部分範圍嘅新界山多平地少，香港本身無乜可以發展嘅土地。香港開埠早期，新界同市郊大部分範圍都係由林地、灌木、以及務農嘅鄉鎮村落所組成，並未有大規模發展。政府後嚟喺1976年將部份未開發地區劃做郊野公園，保護綠化環境。


而接近維多利亞港嘅市區，則因為經濟發展而令到土地供不應求，高密度樓宇向高空發展，寸金尺土。政府自1960年代起規劃多個衛星城市，發展新市鎮，分散人口。為咗方便市民跨區工作、增加各區人口流動，政府亦都大力發展交通運輸網絡，縮短市區同郊區之間嘅旅程時間，陸路、鐵路和地鐵網絡至今仍然不斷擴張。


今日香港特別行政區嘅邊界，係香港同廣東省兩地政府喺1997年6月19日簽署嘅《粵港邊界管理範圍線諒解備忘錄》所界定嘅，並由國務院令第221號公佈。同年7月1日起，香港根據《中英聯合聲明》同《香港基本法》，成為中華人民共和國首個特別行政區。


現時各區都設有區議會，部份成員係地區直選議員，議會職能主要係屬諮詢性質，亦都可以喺政府度獲得撥款，安排地區活動。各區亦都設有由政府部門組成嘅地區管理委員會，以及隸屬民政事務總署、負責統籌地區事務嘅民政事務處。


自然形成嘅較大型平地主要集中喺最接近珠江口嘅新界西北部，當中元朗、粉嶺等，都係由河流自然形成嘅沖積平原。呢啲天然平原土地肥沃，適合耕種。但係由於地勢低漥，一旦落起暴雨嚟，冇妥善處理過坑渠嘅地區就會形同澤國。


但係其他地區嘅高地，並唔係話等於免受大雨嘅衝擊。遇上豪雨，遍佈香港各地嘅斜坡可能出現山泥傾瀉，威脅市民人生安全。所以，政府整治山坡、處理排水等工作係好重要嘅。境內其餘僅有嘅平地位於九龍半島同埋香港島北部嘅維多利亞港沿岸，呢啲土地就係香港最初發展成市區嘅地方，至今仍然係香港都市命脈所在。


就地殼板塊位置而言，香港喺歐亞板塊入面，遠離板塊邊緣600公里，所以發生強烈地震嘅機會好微。香港境內極偶然會感覺到地殼震動，但係唔會造成任何傷亡或者損毀。1918年位於香港東北偏東約300公里嘅汕頭，曾經發生過黎克特制7.


相對於45億歲嘅地球，香港嘅岩石年紀好輕，可以追溯度4億年前嘅泥盆紀。當時香港由一大片河谷平原覆蓋，河水流向東南面，而河水氾濫帶嚟嘅軟泥有利原始植物生長，海岸地區亦都將海洋生物嘅殘骸沉積到沿岸海洋軟泥度。


呢啲沖積物逐漸形成新界東北部船灣、黃竹角咀同赤門北岸一帶嘅岩石。到3億5000萬年前嘅石炭紀早期，熱帶淺海淹沒香港，水位下降後嘅沿岸沼澤地區出現植物，軟泥地面就有枯萎嘅植物。呢啲物質經過掩埋、遇熱同擠壓，分別成為埋喺地表下嘅大理岩，以及含有石墨嘅片岩，分佈喺香港西北部。


2億9000萬年前嘅二疊紀時期，香港再次被淺海所淹，沉積物混入砂礫、海洋動物同珊瑚殘骸，經過沉埋、壓迫，岩石被巨大嘅地殼力量扭曲變形，形成摺曲、拱起或者斷層嘅狀態。這類岩石分佈喺吐露港嘅馬屎洲和丫洲。


1億6400萬至1億4000萬年前嘅侏儸紀時期，香港發生過多次火山爆炸，噴出大量熔岩同火山灰。香港嘅岩石約有一半由火山岩所形成，噴到火山口邊嘅火山灰冷卻後，成為切面呈六邊形嘅石柱，可以喺果洲群島同埋今日萬宜水庫度見到。


未有噴出嘅熔岩就喺地底深處慢慢冷卻凝固，形成藏有粗大礦物粒嘅花崗岩。1億年前白堊紀嘅香港就係一片乾燥荒蕪，中國大陸嘅洪流偶然會將砂石同軟泥沖到香港，形成紅色嘅岩石層，喺東北部嘅赤州和烏蛟騰可以見到。考古學家發現呢個時期嘅岩石並冇生物痕跡，但係隔籬廣東省發現嘅白堊紀恐龍化石就反映鄰近地區可能有恐龍出沒。


直至8000萬至5000萬年前嘅白堊紀晚期同第三紀早期，氣候變得潮濕，香港逐漸形成遼闊嘅淺湖。雨季同旱季循環交替，為湖底嘅軟泥舖上一層又一層嘅鹽分凝固物，形成東坪洲所見嘅粉砂岩薄層。湖泊周邊嘅植物昆蟲形成化石。


香港嘅礦物資源極少，礦物蘊藏量並冇大規模開採嘅經濟價值。馬鞍山嘅磁鐵礦過去產量都幾高吓，多數會運去日本提煉。1957至1968年係鐵礦全盛期，平均年產量有成98,000噸，直至1976年停產。沙田針山同埋大嶼山沙螺灣有幾處規模好細嘅鎢礦，而打鼓嶺蓮麻坑就有鉛同鋅礦，當中可能含有銅同埋銀。


非金屬礦藏方面，香港現時有4個石礦場，分別係觀塘嘅安達臣道石礦場、大嶼山嘅石澳石礦場、南丫島石礦場，以及屯門嘅藍地石礦場。這些石礦為建築業生產石料製品，每年平均生產碎石600至900萬公噸，佔全港約50%需求，其餘則由中國大陸輸入。


彎曲嘅海岸線係香港地貌嘅特徵之一。當中只有西面以及通過填海得嚟嘅土地海岸線較為平直。向東嘅海岸就因為曾經下沉，彎曲嘅山坡成為今日嘅海岸線。彎曲嘅海岸線形成大小海灣及海灘，成為愛好水上運動人士嘅好去處。


香港另一地形特徵就係分隔九龍和香港島嘅維多利亞港。維港被四周嘅島、九龍嘅獅子山、同埋港島嘅太平山等高山包圍，港內船隻唔會受到強風侵襲。相對於鄰近海域嘅澳門等珠三角一帶，維多利亞港深而闊，再加上冇珠江所帶嚟嘅泥沙淤塞，令到維港適宜海運發展，素來有世界天然良港嘅美譽。


相對於華南其他地區，香港境內河流規模較細，且河谷淺窄，反映丘陵受河水侵蝕時間有限。香港位處珠江河口，珠江流量已經較少，因此即使係香港境內較大嘅深圳河、林村河等所帶動嘅水土流動，並未能侵蝕境內丘陵。山貝河同深圳河將大量泥沙積埋喺香港西北部，形成後海灣一帶紅樹林等景緻。


受到地形所礙，香港有約75%土地屬郊區，未曾開發成市鎮。由於受香港城市擴張嘅影響，郊區同城市嘅距離十分近，市民及旅客可在短時間內前往郊區。2005年，前往郊野公園嘅遊人達1,200萬人次，進行遠足、燒烤、露營等活動。


政府喺郊區開闢咗23個郊野公園同17個特別地區，共佔地416.44km²，即全港土地約38%。呢啲地域受到法例保護，交由漁農自然護理署管理。郊野公園主要係為市民提供郊野康樂設施，而特別地區則主要為保護自然生態環境。


政府指定嘅郊野地區受到法例保護，並有漁護署管理，自然生態環境得以維護發展。截至2006年6月，境內維管植物超過3,100個物種或變種，當中2,100個係本土植物，油杉、紅皮糙果茶以及大苞山茶等稀有植物已經由漁護署成功繁殖。


鳥類方面，喺香港本地繁殖嘅鳥類約有120種。由於香港位處亞洲候鳥遷飛路線上嘅中途站，因此濕地、草原等成為多種野生鳥類嘅棲息地。瀕危品種黑臉琵鷺亦會喺香港過境。位於新界西北部嘅米埔沼澤區最多候鳥棲息，所屬嘅后海灣濕地由1995年起根據《拉姆薩爾公約》列為國際重要濕地。


兩棲類同爬行類動物就合共有超過100種，其中蛇佔50多種，蜥蜴佔20多種，另外有大概24種兩棲類同埋大概10種龜鱉類動物。香港特有種包括鮑氏雙足蜥同埋盧文氏樹蛙，連同其他動物受到《野生動物保護條例》保護。


至於水生動物方面，由於香港地理位置關係，主要品種都係熱帶嘅，但海流同埋季候風亦會帶嚟啲溫帶品種。香港水域最常見嘅魚類係鯡魚類、黃花魚同埋鯛魚等。另外，東部水域由於唔會受到以西北嘅珠江水流影響，珊瑚同埋甲殼類物種亦都較多，全港水域共有84個石珊瑚品種。


就四季而言，春天大致為3至4月，潮濕、有霧、微雨係常見嘅天氣現象。5月至8月係夏季，太陽高度角大，造成氣溫高企。正如先前所講，東南面嘅太平洋季候風會帶嚟充沛嘅雨量以及熱帶氣旋活動。熱帶氣旋中心移近香港，香港風力會增強，廣泛地區可能會有持續幾日嘅大雨，並且發生山泥傾瀉同水浸。


香港降雨嘅特別之處，就係雨量往往會同地形分佈吻合，咁樣叫做地形性降雨。雖然香港受到季候風嘅影響而會出現季節性風向，但睇勻全年數據，東風都仍然係盛行風向。香港嘅山脈就以東北－－西南排列，山地同盛行風向以直角相交，尤其係向東嘅山地。


另外，香港市區人口同建築密度高，對城市嘅微氣候亦有所影響。搵石屎冚過嘅土地失去天然散熱功能，市區高樓密佈亦都整到條街好難散熱，令到香港市區出現熱島現象。以2006年10月30為例，當日係農曆九月初九重陽節，本應係秋高氣爽嘅日子，但天文台錄得當日最高氣溫達29.


4℃，而全個10月嘅平均溫度亦都有成26.4℃。天文台話咁係同熱島現象有關，而2006年10月就可能成為香港有史以來最熱嘅10月份。香港大學地理系有研究話，喺大廈天台進行綠化有助城市降溫，植物冚住嘅天台同石屎相比較，溫度相差可以有成26℃。


密集嘅市區建設阻擋陽光照射，亦都會令空氣流動減少，汽車廢氣等污染物亦都容易積埋積埋，加深空氣污染。除咗市區嘅商業大廈之外，向海嘅住宅樓宇亦都可能係熱島現象嘅「元兇」。例如，新界嘅元朗站、大圍站、大圍車廠和南昌站上蓋嘅物業發展項目，就被環保組織批評起得高得滯、密得滯，減少空氣流通、阻礙散熱，形成「屏風效應」。


香港開埠早期，城市發展主要集中喺香港島北岸嘅中西部，成為維多利亞城。另一方面，西人嘅高尚住宅就沿住太平山向上發展。1851年之前，填海拓展土地係私人行為，香港政府係喺1852年將填海納為政府工程嘅，展開文咸填海計劃。


九龍半島方面，開埠早期都重係以私人發展為主。踏入20世紀初，九龍灣啟德濱填海地同九龍塘分別喺1910年代及1920年代曾經計劃發展大型綜合社區，不過都係以失敗告終。前者最後成為啟德機場嘅一部份，後者就變成純高尚住宅區。


新界由於根據1899年《展拓香港界址專條》，英國只係租借99年，所以政府長期未有發展上述新九龍以外嘅新界土地。1951年，香港政府為阻止中國大陸嘅難民湧入香港，設立咗邊境禁區，令到新界北部嘅發展進一步受到限制。


自從中國大陸喺1978年實行改革開放，深圳河兩岸嘅發展逐漸出現差異，而家更形成深圳一邊高樓密佈、香港一邊就係荒蕪土地嘅現象。另一方面，1950年代起因為嬰兒潮而導致人口激增，政府喺1960年代起開始策劃第一代新市鎮，1970年代展開建設荃灣、沙田同屯門新市鎮。


另一方面，香港政府拓展土地近年開始遇到一定阻力。終審法院喺2004年1月9日裁定灣仔北填海計劃必須重新檢討，為將來填海發展更添限制。啟德機場原址嘅東南九龍用地自1993年開始進行發展研究，根據 1998年嘅規劃建議，第一批居民更可於2003年遷入，但因為填海嘅爭議而空置多年，截至2007年重未落實最後規劃方案。


另一方面，香港農業逐漸式微，新界農地嘅荒廢同埋城市蠶食情況亦都好嚴重。元朗平原過去係香港稻米嘅主要供應地。但隨住香港人口急劇增長，唔少農民都將原有農地改做園藝作業，種菜呀、花呀呢啲較高收入嘅經濟產物。


香港環境污染嘅問題大致可以歸為廢物、空氣、污水、噪音及光害五類。有分析認為，香港政府要到1970年代至開始重視有關問題。環保處於1981年成立，至1986年升格為署級部門，負責統籌同執行政府環保政策，並就各項計劃提供科學意見。


污水方面，香港每日製造約220萬立方米污水，家居、工商業和農業係污水嘅主要來源。香港目前有五個污水處理廠，當中沙田污水處理廠係香港目前最大規模嘅二級污水處理廠。而於噪音方面，就主要受到建築工程、飛機、道路交通同埋鐵路等影響。


雖然維多利亞港夜景有世界三大夜景之一嘅美譽，但咁亦都反映香港受到光害嘅影響。喺旺角、尖沙嘴等商業區，啲舖頭喺夜晚閂門後都重係長期着住啲廣告牌射燈，造成光害。咁做唔單只嘥電，亦都影響附近居民瞓覺，市區更幾乎再睇唔到星星。


大印銀紙，係香港退役競賽馬，為美國出世嘅灰色閹馬，係香港練馬師高伯新、告東尼嘅馬匹。響2014年12月正式喺香港出賽，跑1400米，由於一出即贏，當時被喻為兩隻灰色神獸嘅其中一隻。當時嘅評價，係嗰屆嘅打吡大賽熱門之一。


2016年1月31號，大印銀紙力壓一對蔡約翰馬房賽駒戰利品、詠彩繽紛，勝出董事盃，成功鞏固「灰色神獸」嘅地位。之但係，大印銀紙其後未再交出頭馬，喺2017年嘅年初，同三匹同主馬代代為王、大雄圖、大運起轉投告東尼訓練。


1940年代中葉日軍投降後，梁世光同幾位西關地區住嘅有錢佬為咗解決西郊泳場成日爆滿同嗰時受渠水污染嘅問題，提議喺西郊一河之隔嘅大坦沙搞間泳場，結果好多人讚成咗重計劃招標。但嗰時大坦沙當地嘅治安七國咁亂，加上好多業主都有唔同嘅意見而一直辦唔成租地手續。


成個1950年代，入場人數最高紀録去到11萬而出嗮名，甚至出咗「唔識紅樓，好打有限」嘅講法，開業後連續卅幾年有好多泳客去入場游水。 1956年5月3號，毛澤東嚟廣州考察時去到白鵝潭，之後跳水穿過如意坊碼頭入大坦沙河段後到海角紅樓之後掉頭。


從1980年代開始，由於珠江水質開始變差，加上設備太舊嘅原因，泳場喺1988年10月開始暫停開放。同年年底雖然同珠江容器廠一齊合作，但廠方成日撻Q而未恢復返辦體育嘅職責，到1995年底都未正式恢復而出現咗中國大陸第一單體育官司。


馮克利，又稱馮三界，唐人神仙。大明廣西貴縣人。大明弘治時，入山採藥，同仙人捉棋，仙人送件無縫衣，返到屋企，發現過咗好多年，兒孫都唔喺度。馮克利講禍福好靈，大明時敕封遊天得道三界，到蒼梧江口羽化。所以人稱馮三界。


到2010年亞運會前夕開始有一定規劃編制，嗰時定位係白雲山西邊嘅宜居新城、主城區北邊嘅商業文化服務中心。同年2號綫一分為二之後，原先嘅用地俾房地產商入場搞。隨住規劃喺2015年正式落定後，用地逐漸改成商業範疇。


大學鞋店，又名大學鞋業公司，係喺廣東省廣州市嘅一間老牌鞋類商家，創始人係李鉅觀，佢原本係高第街華強鞋店學徒，1934年始創鞋店，初名亞履鞋店，鋪面設喺萬福路，因料優質，適足耐用，明碼實價，其出品俾顧客譽為鐵價鞋。


1956年，大學鞋店畀人公私合營。1986年9月，鞋店全面裝修，時上屬國企東山區百貨公司將其變成咗大學鞋業公司。90年代尾面臨地鐵一號線拆遷，喺2002年8月13號被逼遷出，暫時安置去北京南路，鞋店舊址被完全清拆。


汶萊文化好受馬來人同伊斯蘭所影響，文化類似馬來西亞文化。另外，汶萊文化亦受到人口結構所影響，其中汶萊三分之二以上人口為馬來人，其餘人口為華人、印度人同埋原居民群體，例如Murut人、卡達山－杜順人同埋 卡達央族。


汶萊飲食文化同鄰近嘅馬來西亞、新加坡、印尼相似，亦帶嚟好大影響。以及少部分嚟自印度、中國、泰國同日本所影響。汶萊好似附近地區一樣，魚同飯係主食，因為牛肉價格昂貴，所以比較少見。基於汶萊官方宗教係伊斯蘭教，同時政府亦好重視，所以食物汶萊食物以清真食品為主，避免使用豬肉同禁止飲酒。


汶萊菜餚好多都係辣，通常同飯或者麵一齊食。巴東牛肉、椰漿飯同pajeri nanas係汶萊主要食物。汶萊特有嘅少數幾道菜係西米糕，係一種無味嘅西米澱粉粘球，將佢包喺竹叉上面，並浸入酸辣嘅肉汁入面。椰漿飯，字面意思係「爆米飯」，係一道受歡迎嘅菜，包括普通飯、炸雞同sambal，由辣椒粉同多種輔助成分製成嘅辛辣味道，包括唔單只蝦醬、大蒜、姜、蔥、蔥、棕櫚糖、酸橙汁、醋同埋鳳尾魚。


小食方面，雞囉柚喺當地街頭嘅小食檔好容易揾到。通常5至6個雞囉柚串埋一齊，再刷上濃油同一層厚蜜糖以大火烘烤。烤好嘅雞囉柚會好惹味，而重口味嘅調味料亦掩蓋咗雞囉柚原有嘅氣味，會有一陣肉香，係一道充滿特色嘅小食。


常見嘅飲品包括椰奶、果汁、茶同埋咖啡。其中三色奶茶最大特色，底部棕黑色係椰糖或者小麥糖，中段白色係牛奶，頂部係橘色嘅茶，以一種好有創意嘅色彩製造呢杯奶茶。飲用時要先將奶茶攪勻，先體會到椰糖嘅甘甜同茶嘅芬芳。


汶萊馬來人人口主要以Jipin或者Zapin舞蹈出名，由6個男人同女人表演，伴奏包括gambus dan biola、dombak同埋rebana。鑼好似Kulintangan 、duck gong同其他風格會演出。


馬來民間音樂由技藝高超嘅音樂家喺特別嘅慶典度演出。反應性嘅唱歌有時會喺婚禮入面表演，而來賓就參加  。歌曲「Alus Jua Dindang」亦係汶萊嘅結婚音樂重要嘅一部分。其中，新郎奉承同稱讚佢對新婚妻子嘅虔誠 。


《Artpop》係美國歌手Lady Gaga嘅一首歌，收錄喺佢嘅第3張同名錄音室專輯入面。佢同Paul 'DJ White Shadow' Blair、Nick Monson同埋Dino Zisis一齊創作同監製。


陳之漢，原名陳思翰，中華民國宜蘭縣人，喺臺北縣蘆洲鄉出世，部落客、直播主、YouTuber、網絡名人、意見領袖、企業家、運動員、健身教練、散打武術家。由於佢同時係連鎖健身館「成吉思汗健身俱樂部」嘅創辦人，所以人稱「館長」。


侯煥玲係香港女演員，1989年出道，拍過《小小小警察》、《喋血雙雄》、《審死官》、《嚦咕嚦咕新年財》、《我左眼見到鬼》、《神經俠侶》、同《六樓后座》等嘅戲。佢因成日喺周星馳主演嘅電影入面出境而俾觀眾叫做「星爺御用阿婆」。


丹拿CO系列除咗喺英國本土用之外，亦有被運出口。丹拿間廠喺1940年第二次世界大戰期間，俾納粹德軍空襲高雲地利嘅行動摧毀，丹拿用喺車廠廢墟揾到嘅零件，喺1941年出多三副COG5底盤之後就將CO系列停產，八年期間總共出咗二千幾架。


艾迪巴約係多哥足球員，打前鋒，曾經帶領多哥足球代表隊打入2006年FIFA世界盃決賽周。佢3場歐聯賽事射入4球，喺英超2007/08球季入咗廿幾球，僅次於C朗拿度排第二。佢曾經喺2008年夏天大跳草裙舞，話要過AC米蘭，但最後都宣佈留喺阿仙奴。


即使佢係嚟自美國南部，但係佢堅持拒絕喺佢嘅活動實施種族隔離，反而同馬丁路德金一齊喺1957年紐約市做過播道會，嚟表明種族之間嘅合一。葛培理呼籲嚟自唔同背景嘅人，唔可以繼續容許人與人之間嘅仇恨去扎根，因爲呢個係罪，違反神嘅心意，反為應該著重同高舉作爲基督徒嘅身份。


葛培理曾經做過 Gallup “最敬佩的人”61次，令佢喺任何事嘅觀點，對社會都有重大嘅影響。喺佢一世之中，葛培理去過185個國家做播道會，估計總共有超過2.1億人參與。而喺佢嘅電視播道，估計有20億人聼過佢嘅節目，其中有320萬人公開接受耶穌做個人救主。


打金麻，北話譯塔科馬，係美國一城，又係一埠，歸華盛頓州。個城地處大平洋東岸，即係北美洲西岸，喺些路西南五十一千米，省城奧林比亞五十千米。二千年統計，人口19萬3556，統計部門估計2008年有19萬7181。


牛丸源自客家菜。早年賣牛丸嘅小販，多數係客家人。小販行過汕頭街頭巷尾，擔住牛丸，一路挑，一路賣。晚黑，韓江一帶，韓堤路八角亭到公園後面，成日有艇穿梭，船頭掛盞燈仔，為泊嗰處嘅客家貨船賣宵夜，賣牛丸湯。


二十世紀四十年代，新興街一帶飲食攤檔好多，羅錦章造牛丸最出名，有特色。以後又有外馬路大香山牛丸同鎮邦街牛丸，檔檔嘢食都賣。改革開放以後，牛丸成為潮汕美食美名遠揚，壟美齋牛丸，用料上等，口味正宗，最爲出名。


中西區海濱長廊中環段，香港公園之一，遊樂場之一，喺中環，去到金鐘，近龍和道，中西區海濱長廊一截，英文叫Central and Western District Promenade – Central Section。


公園跟中環新海濱城市設計研究所建議而起，起喺中環填海計劃第三期，新填地上。而海濱走廊前期工程，二〇一〇年五月，土木工程拓展署咨詢中西區區議會。收集意見後，二〇一〇年底，新填地已填好大部份，預計二〇一一年填完，署方匯報海濱事務委員會，並且開工。


前期工程主要種草種樹，建簡單設施，以唔阻長遠營造為前題。預計二〇一二年初搞掂，添馬公園行到中環十號碼頭。故此，二〇一一年八月，康樂及文化事務署，提議起為現名。前期有海邊行人路，有休憩花園，有觀景臺，有小食亭，有洗手間，有避雨亭。


祖些·派華，簡稱基爾，係巴西嘅足球員，北里約格朗德州新克魯斯人，司職防守型中場，職業生涯期間去過聖克魯斯、莫奇米林、瓜拉廷格塔同埋維多利亞、聖安德烈、邦迪比達、哥列迪巴球會踢波。2015～2016年間連同租借同加盟形式，喺查比高恩斯隊踢過波。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年29歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


另外喺車站東北邊有條雙存車線。從2013年12月28號開通咗6號綫後，啲列車都喺呢啲存車線返轉頭直到2016年12月27號尾班車收車為止。2016年12月28號頭班車開出後，雙存車線除中間兩條用嚟做短線車嘅用途外，兩邊嘅存車線改成往返香雪站嘅線路，唔再做存車線用途。


呢個站最先喺1997年嘅《廣州市城市快速軌道交通線網規劃研究》出現，嗰時講嘅係7號綫嘅中途站。直到2003年轉成而家嘅6號綫車站，但嗰時定咗做元崗站。後嚟地鐵方將6號綫拆開咗兩期嚟起而成為一期嘅東邊終點站。


從2013年12月28號開通咗6號綫之後，雖然話A出入口隔離冇幾遠就係東升廠嘅巴士站，但係C出入口附近就非常之唔方便而俾街坊猛咁投訴。直到2014年11月16號，廣州市交通部門為咗方便市民同乘客出行而喺車站C出入口南邊50m嘅地方整咗「地鐵長湴站」嘅巴士站。


2015年5月4號晚黑，當日廣州落暴雨。由於呢個站附近嘅地面市政排水設施出現淤塞現象，令大量雨水從車站出面順住出入口樓梯倒灌入站廳。站方即刻啟動緊急情報而閂咗C出入口。地鐵公司防洪搶險隊第一時間到咗現場處理洪水令車站嘅客運服務好快恢復正常，積水亦喺嗰晚黑退嗮。


呢個站嘅客流主要畀附近啲院校同埋少數工業區啲乘客用。2013年12月28號開通6號綫一期後，由於呢個站係一期終點站，所以做咗近到天源路，遠到廣汕公路同324國道增城段嘅居民會坐到呢個站落車出站或轉城際大巴。


期間重出現行天河客運站嘅廣州城際大巴啲乘客有時喺呢個站落車轉地鐵。雖然喺禮拜五晏晝到晚黑同埋禮拜日晏晝到晚黑時段好多學生喺呢個站上落，及禮拜六、日行華南植物園嗰邊啲遊客會用呢個站落車之外，其它時間都好少人上落。


2016年12月28號，由於6號綫東延段開到香雪，所以喺呢個站以東喺廣汕公路上嘅院校同居民都唔會揀呢個站落車。但係去鎮龍或增城嗰邊啲人多數兜到高塘石站或黃陂站出站轉其它交通工具直達。期間因植物園站同柯木塱站未開通，所以嗰時去華南植物園啲乘客繼續揀呢個站或龍洞站上落。


余詠珊，香港電視人。佢出身無綫電視，做過無綫助理總經理、亞洲電視、香港有線電視、壹電視等媒體，為多個傳媒機構創辦唔少為人熟悉嘅綜藝娛樂、資訊文教節目，如《今日睇真D》、《亞洲先生競選》、《尋找他鄉的故事》等。


1976年，余詠珊喺新界鄉議局元朗區中學中五畢業，1977年中六畢業後就去咗報讀香港浸會學院，1981年傳理系畢業，主修電影。佢喺1980年代加入無綫電視，同林超榮、王晶等一齊成為綜藝節目嘅編劇、策劃，係香港編劇陳翹英嘅徒弟，擔任《勁歌金曲》、《歡樂今宵》等編劇，編纂多個小品趣劇。


喺雨傘革命期間，無綫新聞有記者被反佔中人士襲擊，之後無綫員工發起網上聯署譴責暴力，要求管理層保障前線員工安全等。不過，余詠珊就出言打壓，話咁樣做係反公司，仲建議唔撤回聯署嘅員工要受罰，甚至係革職。無綫電視之後回應就話，呢啲余詠珊嘅個人看法。


淘金站係廣州市入面，附近有比較出名嘅建築網站。車站附近都係啲花園酒店同白雲賓館、建設馬路同埋淘金路小區啲人嚟呢個站坐車嘅。重有，附近嘅廣州市第廿一中學同廣東國際大廈做嘢同埋返工、返學嘅人都成日嚟呢個站上落車嘅。


利園山道嚮以前係一座山，叫做利園山，而家呢條街道係畢直嘅兩線行車平路。因為嚮銅鑼灣購物商業區，利園山道日夜都係行人同車輛走嚟走去，街兩邊開咗唔少食肆、地鋪同樓上鋪。好似大家樂同銅鑼灣蘋果商場。幾年前重有座興利中心三越百貨添，後來興利中心拆卸重建，成為而家嘅希慎廣場。


呢間學校嘅校徽方面，佢係由廣州市嘅首拉丁字「G」搞出嘅跑道，係「發展運動軌跡同傳承前人智慧結晶嘅書」噉解。而阿拉伯數字「21」係「組成教化，助人嘅文明之火」噉解。同時重係一隻諗住擘開對翼嚟飛嘅雀仔噉解。


呢間學校喺1954年9月開始創辦，嗰時重未有明顯嘅學校校界。喺啱啱開辦咗學校無耐，由呢間學校同市16中、市17中成立咗三間聯合中共黨支部隸屬中共市文教機關學校嘅總部門。而學校就畀咗廣州市教育局嚟睺住。


到咗1957年11月～1958年7月間，學校就改名做「廣州師範專科學校附屬中學」，結果佢就同執信中學一齊成立咗廣州市中等教育黨委。而學校就屬廣州師專科學校。後嚟先至同17中一齊搞咗聯合中共支部。嗰時學校重係蘇聯化嘅教育學模式，而「教學計劃」教學大綱、教科書同教學法都係學嗮蘇聯嗰邊嘅。


而學校喺環市東路嘅天勝村嘅崗仔嗰度起。喺成立初期先至搞掂咗嗰時規劃嘅一期工程，而建築物凈係得10間到，最高嗰棟樓係磚木結構、蘇聯掛瓦，紅階磚計面嘅三層樓建築，而二期嘅建築起咗喺環市東路邊，但係由於種種原因先至冇起到。


學校到咗1958年8月先至開始收高中生而成為一間完全中學，學校就畀咗廣東師範學院嚟睺住，嗰時學校嘅教育教學工作從「蘇聯化」行到「勞動化」。而學校喺1964年8月先至改返之前嗌嘅「廣州市第廿一中學」嘅名。


喺文化大革命時期，由於教育俾人當成四舊嚟睇，結果高等學校招生考試制度就取消嗮，結果學校猛咁搞「複課鬧革命」，而呢個現象直到1976年先至結束。而廣州市第廿一中學革命委員會喺1976年先至取消咗。而1977年秋，由於中國內地恢復返普高等學校招生考試，學校嘅課程同秩序先至恢復返正常教學水平一直到而家。


香港警察國安處喺2021年指控支聯會屬「外國代理人」，引用未經諮詢或香港人同意之下訂立嘅《國安法》要求支聯會提交喺香港嘅資產、收入來源同開支等資料，但遭到支聯會多名常委拒絕，之後警方拘捕咗佢哋。去到2022年6月29號，前支聯會副主席鄒幸彤要求控方披露支聯會屬於乜嘢外國組織嘅「代理人」並提出有關證據，否則無從抗辯。


砲臺喺大清光緒十年由兩廣總督張之洞提出話搞。清末民初，長洲要塞司令部成立咗之後睇實咗各個炮臺。黃埔軍校喺1924年6月16號開辦之後，砲臺發射過禮砲嚟歡迎孫文到訪。之後，白鶴崗砲臺同大坡地炮臺畀咗軍校用。


日軍喺1938年秋霸咗廣州之後，火砲被拆除兼運走，甚至有砲管有得佢漚爛。直到1990年代初先至開始修復，1995年11月1號俾廣州市文化局列佢入內部控制文物。1999年7月27號，廣州市人民政府宣佈砲臺為第五批文物。


之前遺址分別由白兔崗、白鶴崗、蝴蝶崗、大坡地、新西崗、舊西崗同四縫等7座砲臺，夾埋15座砲位及15尊洋炮组成。最大嗰座係新西崗炮臺，有24cm口徑咁大，但主砲臺當中，白鶴崗砲臺嘅規模最大。而四縫、舊西崗及新西崗呢3座砲臺後嚟冇咗。


卡斯地安嘅作品喺西班牙嘅有名藝術館裡面都有展出，其中有華倫西亞現代藝術館、阿利山迪大學藝術館、  巴倫西亞大學Guerricabeitia Martinez藝術展覽、 Miguel Hernández University of Elche, Miguel Hernández埃爾切大學、 班基亞銀行基金會中心、 Carmen Valencia中心， 同埃爾切現代藝術館


屏山天水圍體育館，香港室內體育館之一，喺元朗屏山天水圍，聚星路一號，屏山天水圍文化康樂大樓低座一到三樓，英文叫Ping Shan Tin Shui Wai Sports Centre。行政上歸元朗區。


館三樓有多用途主場，做到籃球場兩個、或排球場兩個，或羽毛球場八個，有七十觀眾席。而一、二樓有多用途活動室二間，而面積一間為一百八十二平方米，另一間為七十九平方米，有乒乓球室一間，面積一百一十二平方米的，以及兒童遊戲室一間，面積六十六平方米，以海洋世界為題，但不設健身室。


《家變》喺香港首播時最高收視率有成95%，估計成500萬人收睇，係史上最多觀眾收睇嘅電視劇。洛琳嘅形象深入民心，當年更有唔少女仔模仿洛琳嘅髮型，「洛琳頭」引起一陣潮流。而「女強人」呢個詞據講亦係源自洛琳呢個角色。


晒草灣堆填區係香港垃圾堆填區之一，已經唔再用嘅，響觀塘區晒草灣，英文叫Sai Tso Wan Landfill。佢面積九公頃，由1978年一路用到1980年，跟住響1978年到1980年搞修復工程。現時部份已起咗晒草灣遊樂場。


源禾路體育館，香港室內體育館之一，喺沙田源禾路四號，近沙田鄉事會路，近城門河，英文叫Yuen Wo Road Sports Centre。行政上歸沙田區。設施有籃球場、排球場、投球場、羽毛球場、壁球場、乒乓球檯、活動室、健身室。


間嘢喺1952年成立，初期嗌做青年泳場。不過嗰時得個沙灘池，啲水攞嘅係珠江啲水，入面重有條風雨長廊響度。期間一直為咗全民健身而堅持對外開放。1972年搞改造時整咗個兒童池同標準池兼改名做珠江泳場。1973年成立咗個業餘體校嚟推廣游水運動。


直到1980年代初，由於珠江受到嚴重污染嘅關係，令泳場方改用咗自來水而繼續生意而打響咗「珠江泳場」個招牌。1993年又從美國引入咗先進嘅設備而將原先單一嘅泳場改成有遊樂、休閒、表演喺埋一齊嘅市區大型泳場。


台灣動物保護黨簡稱動保黨，係中華民國政黨之一，以動物保護為主要政綱嘅政黨，終極目標為「打造對所有生命友善的社會」。佢哋認為，讓人民嘅生活富足，人們自然就會產生同理心去關心其他生命，進而達到族群平權同動物權益的提升，所以提出嘅政見以關注民生為主。


徐忠信1960年代入行，做武術指導同演出嘅電影超過一百部，喺圈中有「大師兄」之稱，初期做小生，例如俠客居多，後期多數演三合會阿頭或者大賊之類嘅奸角。1970年代開始喺無綫電視做武術指導工作，1984年因爲結婚冇耐，想有穩定收入，就正式簽約無綫電視。


1989年，徐忠信喺無綫電視劇《決戰皇城》幫鄭少秋做替身，要佢由茶樓嘅窗跳出去，喺半空再做出轉圈效果。做第二次時出咗意外，佢被直送浸會醫院，原來十字韌帶剩低一條冚澎唥斷晒，做咗手術，連埋其後嘅物理治療，醫咗大半年時間，從此再做唔到高難度動作，唯有專注做武術指導，平時就算行快啲，跳高跳低都成問題。


喺令制國時代呢度屬於山城國，宇治川以東區域屬於宇治郡，以西區域屬於久世郡。由於呢度以前係京都通往日本東邊嘅主要通道，大概7世紀嗰時，呢度起咗宇治橋方便啲人橫渡宇治川，同時藤原氏亦開始喺度起莊園，11世紀時藤原賴通改建佢老豆嘅別院做平等院。


司馬炎世家，上幾世都係服侍魏國。亞爺司馬懿同亞爸司馬昭重係魏國有頭有面嘅大臣。266年司馬炎逼魏元帝曹奐退位，自己做皇帝，改國號「晉」。即位之後司馬炎派咗賈充、羊祜、楊濟、杜預、王濬南下消滅吳國，統一南北。


平吳之後，天下乂安，遂怠於政術，耽於游宴，寵愛後黨，親貴當權，舊臣不得專任，彝章紊廢，請謁行矣。爰至未年，知惠帝弗克負荷，然恃皇孫聰睿，故無廢立之心。復慮非賈后所生，終致危敗，遂與腹心共圖後事。說者紛然，久而不定，竟用王佑之謀，遣太子母弟秦王柬都督關中，楚王瑋、淮南王允並鎮守要害，以強帝室。


又恐楊氏之逼，復以佑為北軍中候，以典禁兵。既而寢疾彌留，至於大漸，佐命元勛，皆已先沒，群臣惶惑，計無所從。會帝小差，有詔以汝南王亮輔政，又欲令朝士之有名望年少者數人佐之，楊駿秘而不宣。帝復尋至迷亂，楊後輒為詔以駿輔政，促亮進發。


中華人民共和國旅遊業，簡稱中國大陸旅遊業、中國旅遊業，因卅年間有明顯增長、而家成為唨中國大陸經濟嘅大產業之一而受到國際社會關注。 中華人民共和國幅員遼闊、歷史悠遠，有住大量人文景觀同埋自然景點，譬如萬里長城、紫禁城、敦煌莫高窟、麗江古城、黃山同長江三峽、杭州西湖、青海湖等等，同時又有似上海邇啲快速發展緊嘅城市。


中國大陸每年吸引唨超過1億3千萬人次嘅外國遊客到中國大陸旅行，同時內部國民旅遊高至38億人次。國際媒體即專稱中國大陸國籍遊客叫做中國遊客、內地遊客、抑或大陸遊客。佢哋以普通話同簡體中文為主，多數唔識廣府話、繁體中文同英文。


中共建國、進入毛澤東時代之後，共和國就選擇性噉容許外國遊客入境內。1949年至1974年，中國人民幾乎完全冇出國權。20世紀70年代末，當鄧小平決定大力推動旅遊業作為賺取外彙經濟手段陣時，中國開始唨發展旅遊業。


大型酒店、建設項目增加唨，歷史同新景點都翻唨新、對外開放，好多專業導遊同其他服務人員都有受到培訓。對內外嘅航空交通同埋其他旅遊交通設施都擴大，令到旅行方便過舊時。到20世紀80年代中期，已有250多個市、縣對外開放唨。


2015年4月，中日韓三國喺日本召開唨旅遊部長會議討論合作。到2020年推動外國遊客人數由2014年2千萬增長至3千萬，2018年平昌冬奧會、2020年東京奧運會時仲有「東亞觀光簽證」，志在吸引愈多觀光客。


2015年，世界經濟論壇嘅旅遊業競爭力報告顯示，中國大陸排名由第45位升至第17位。聯合國世界旅遊組織嘅數據顯示，2017年中國人外出花費成2580億美元，佔2成國際旅遊收入，有1.305億中國人到外國旅遊。


中方局勢嘅複雜同埋緊張，亦都會影響中國旅遊業嘅環境。中美貿易戰嗰陣間，中方同中國媒體批評唨美國好多次。2018年1月12號，中國駐美大使館發表文章「提醒」唨啲去美國旅遊嘅中國遊客，指稱美國醫療費用昂貴、美國成日有槍擊等重案發生、美國海關有搜身權、美方要防範恐怖主義又要授權書、又要簽證、又要嚴密安檢等等，示意去美係會麻煩複雜又危險。


2004年至2014年，中日關係一直緊張住，導致大陸人入境日本數量每年下降唨近19%。除開嗰啲，越南同菲律賓都有同中國捲入南海領土爭議問題，但係2009年至2013年，入境越南同菲律賓嘅中國客數量反而多出65%同埋33%。


中國政府有提到要針對，個別中國遊客違法同缺公德、破壞環境嘅問題。有遊客進行違規攝影，甚至偷攝法庭審訊人物同過程。有激進親共派中國人士恐嚇同攻擊本土人士。又有一屋人到瑞典嘈喧巴閉出唨國際頭條新聞。中國遊客喺飛機上成日有特殊要求捱媒體報導，仲涉有機上鬥爭同打交、唔遵守空中服務員指示及打開逃生門、侮辱空姐等，结果令航班中途截返或延遲，最終引致警方介入。


日本知名媒體人加藤嘉一撰文指，日本政府觀光局統計2015年中國遊客訪號人數為499萬人，按年增長107%，首次排名第一，超過第二韓國400萬人次、第三台灣368萬人次。近年「中國遊客爆買」成唨現象，甚至等同安倍經濟學。


而真愛終於搞掂咗病魔嘅奇跡殺到呢對喺度等緊真愛嘅戀人度。而以薰就冇理到自己嘅病，夾硬要迎接新嘅生命出嚟，佢諗呢個係佢哋真愛嘅象徵。晴川一直睇住同照顧佢，重幫以薰同佢哋嘅BB整咗首《幸福的瞬間》嘅歌。而晴川喺電台諗住唱呢首歌嗰時就死咗，凈係丼低晴川響度，用一世嘅回憶嚟諗返短而靚嘅愛……


呢部片喺珠三角地區入面，曾經俾亞洲電視嘅本港台同廣東電視台嘅珠江頻道買咗佢嘅版權嚟播過，但係佢哋嗰時嘅集數唔一樣，加上廣東電視台珠江頻道比亞洲電視本港台嗰次早播完。而廣東電視台珠江頻道嗰邊就影咗16集，而亞洲電視本港台嗰邊凈係影咗10集。


牟敦芾喺國立藝術專科學校影劇科研習電影。1969年，喺台灣執導兩部小型製作《不敢跟你講》及《跑道終點》，大受好評，但兩齣都俾台灣政府禁映，原因係題材太敏感。1973年，牟開始到歐洲同中美洲等地流浪咗四五年，以教中文為生，亦試過喺玻利維亞拍攝電影。


1977年，牟去香港，簽約邵氏公司，成為基本導演。首作執導短片《鎗》，收入《姦魔》呢套戲，成為《香港奇案》系列其中一集。公映票房只屬一般，但邵氏對佢嫺熟嘅導演手法甚為滿意。跟手佢繼續喺邵氏公司開拍幾齣犯罪片，包括《撈過界》，以及引起社會大眾議論紛紛嘅《打蛇》。


1980年代初，牟返中國大陸拍戲。1983年，佢到四川執導由夏夢監製嘅功夫片《自古英雄出少年》。1988年，佢以抗日戰爭時期，日軍731細菌部隊攞中國平民做生化武器實驗嘅暴行作題材，幫銀都機構執導《黑太陽731》，再次展現佢對犯罪心理、視覺暴力、官能刺激情有獨鍾。


東港鎮2018年4月底人口4萬7840，而鎮內總共劃分為22里，但隨住近幾年人口逐漸往市郊發展遷徙，里鄰人口數發展極之唔均衡，行政資源難以公平分配同有效運用，為咗令基層里鄰行政組織人力調配符合實際需求，針對戶數同人數較少嘅里鄰合併，戶數同人數較多嘅就拆分，由公所提出後交由代表會審議。


最大嘅興東里就有1萬1049人，但最細嘅頂中里只有454人。現任鎮長徐志雄提案行政區域里鄰調整案，東港鎮民代表會已喺2018年5月15號審查通過，將報屏東縣政府核定，預定2021年7月1嘅施行，屆時生效日以公告為準。


呢個站最先喺1997年份地鐵規劃入面出現，嗰時方案A入面話係5號綫支綫嘅其一車站，但方案話喺琶洲出嚟去到世界大觀入面。但2000年份規劃取消咗5號綫嘅支綫，車站亦轉成4號綫嘅中途站。而2003年嘅廣州地鐵線網嘅規劃話咗，雖然呢個站冇變到，但位置向東搬到中山大道中近車陂路口東邊冇幾遠嘅地底。


不過佢冇同首通段一齊起，一直到2005年嘅4號綫北延段去到家下嘅車陂南站之後，重係冇聲氣咁滯。而呢種情況一直到2007年先至開始逳手起呢個站，到咗2010年6月份先至搞掂。後嚟喺2010年9月25號，地鐵公司為咗方便啲乘客去亞運場館嗰度睇比賽，就將4號綫北延段延長到而家嘅黃村站重一直開放到而家。


喺2012年，廣州市人民政府出嘅嗰份地鐵方案入面話咗，13號綫嘅二期將會經過呢個站。本嚟2015年尾，地鐵方考慮到13號綫開通之後有一大堆客流會逼爆呢個站而提出將一期工程延長到天河公園站，而且半佬經過呢個站，不過上級唔批，直到2017年連同二期方案一齊批埋。


喺中華人民共和國成立咗無耐，嗰時嘅陶鑄同志提出話喺而家白雲山北邊嗰度搞個水庫里解決住喺山下面啲農民嘅生產同生活用水問題。因為嗰時附近都係一片鄉下嘅地區，啲農民成日喺出面擔水。後嚟呢個水庫喺1956年先至起好。


陳柏良係中華台北足球員，司職中場，中華台北足球代表隊球員，2015年效力中國甲組足球聯賽球隊浙江綠城至今，擔任隊長。2009年8月，佢以21歲又4日之齡成爲中華台北足球代表隊史上最後生嘅隊長，佢又係頭一名加盟香港甲組足球聯賽同頭兩名參加中國大陸職業足球聯賽嘅中華台北職業足球員。


耶穌用寡婦同法官嘅比喻，教導人祈禱。有一個傲慢嘅法官，遇到一個寡婦去到佢嗰度求佢伸冤。法官對佢嘅申訴毫無興趣亦都無動於衷，但係因為呢個寡婦好堅持又唔放棄嘅態度，勸服咗呢位法官。法官照住佢嘅要求去做，並唔係出於崇高嘅動機，佢只係想擺脫呢個女人對佢嘅糾纏，受唔住佢嘅煩擾。


可以睇得出呢個法官係好勉強噉幫佢，並唔係出於真正嘅憐憫同情，因為呢個法官係一個唔敬虔嘅人。上帝唔會好似嗰個法官噉，因為唔想受到煩擾而採取行動。上帝係毫無條件噉幫助世人，佢會聽人嘅祈禱。上帝對嗰啲不斷祈禱尋求佢嘅人，會對佢哋有公義嘅回答，因此我哋祈禱唔可以灰心，上帝鍾意人對佢持續嘅祈禱。


黃頌明，綽號小明，係香港女演員，2017年開始係無綫電視自由身女藝員，兼big big channel旗下嘅KOL，2021年正式加入無綫電視。佢係順利天主教中學同埋香港演藝學院戲劇學院2012年藝術學士嘅畢業生，主修表演。


曾經露宿街頭嘅資深社工阿東，喺網上睇到一篇有關德國為無家者而設嘅第一屆「流浪漢世界盃」嘅報導。佢深信露宿者可以透過足球比賽接觸世界，並且透過足球運動重拾自信，同埋鍛鍊出逆境自強、唔輕易放棄嘅人生態度！


於是佢就組織咗一隊以流浪漢組成嘅足球隊，並同另一位社工Sunny合力訓練一班「騎呢」球員晉身國際賽事。一班拉集成軍嘅球員，奇幻之旅就喺度展開，球場同人生嘅大戰亦一觸即發。抱住永不放棄嘅精神，呢班流浪漢可唔可以還自己一個奇蹟呢？


殷琦係台灣知名模特兒同女演員，模特兒圈人稱「電眼名模」。2004年進入伊林模特兒經紀公司，成為旗下嘅女模特兒。以勾魂電眼神，性感美女形象廣為大眾認識。曾經為多個時尚品牌走秀，並參與多項平面廣告及雜誌拍攝工作。


廣州地鐵12號綫係廣州地鐵「X形對角綫」入邊嘅西北～東南綫。綫路西邊由白雲區金沙洲潯峰崗開始，穿過白雲區、越秀區、海珠區、番禺區，喺番禺區小谷圍島上嘅大學城南設終點站，途經新市、淘金、二沙島等區域。綫路全長37.


2017年初，廣州將12號綫同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，12號綫喺埋入邊。3月23號，12號綫進行咗第一次環評公示。


ROCKET DIVE係日本音樂家Hide嘅第八張單曲，喺1998年1月28號推出。ROCKET DIVE推出之後就攞到日本Oricon排行榜第四名。直到1998年尾，一共賣出690,220張，年度33名最暢銷細碟。


《小霸王》係一部1931年嘅美國犯罪電影，由Mervyn LeRoy執導，改編W. R. Burnett嘅英文同名小說。主演係愛德華魯賓遜、Glenda Farrell、Douglas Fairbanks Jr.


1980年代，中國大陸開始第三次實行計畫單列市體制，計畫單列市嘅收支直接與中央掛鉤，由中央財政與地方財政兩分，而無須上繳省級財政。四川嘅重慶當時財政已經接近四川嘅1/3，為逃過造成省會許可權集中，而開始嘗試設立單列經濟計畫。


另外，1986年8月，海南行政區畀國務院準予賦予省一級嘅經濟管理許可權，實行計畫單列，同各計畫單列市具有同等地位。直到1988年海南正式起省。呢段時間，國務院同各部委派各省嘅檔案，均附計畫單列市同海南行政區嘅名。


譚兆偉係香港足球員，而家效力香港甲組足球聯賽嘅傑志。打進攻中場嘅佢喺傑志嘅波衫冧巴係8號，佢後生時係「東方王朝」嘅其中一員，同效力南華足球隊、同樣係進攻中場嘅山度士齊名，經過幾次轉會後喺2004年加盟傑志到而家。


親中派因為逆民意支持修訂逃犯條例，選情大受影響。而俞卓君選舉期間佢報稱獨立，但之後就被揭發阿媽係貴州省政協、東區區議員李進秋。另外去到選舉後期，親中派內部流傳支持名單，佢亦榜上有名。呢種隱瞞政治背景嘅做法，被指係假獨立，受到一啲批評。


2003年FIVB女排世界盃係國際排協喺日本從2003年11月1號～15號辦嘅女排世界盃，12個隊通過4輪比賽之後，排名前三個隊直接入雅典奧運。參賽隊伍方面，分別有亞、歐、兩美嘅各洲冠亞軍隊、東道主、非洲冠軍同兩個外卡隊嚟參賽。


阮浩棕喺喇沙書院同香港科技大學畢業。佢本嚟喺2013年大學畢業後打算投身銀行界，後嚟因為修讀香港科技大學舉辦嘅「音樂與戲劇」課程後，發現咗自己喺呢方面嘅興趣，就轉向發展演藝事業。佢參加第27期無綫電視藝員訓練班而做咗藝員，同埋曾經做過兩年《Think Big 天地》、《Think Big 大明星》嘅節目主持。


第十屆立法委員陳柏惟罷免案，又叫刪Q案，係針對喺中華民國臺中市第二選舉區擔任第10屆立法委員嘅陳柏惟，根據《公職人員選舉罷免法》程序進行嘅罷免案。呢次罷免案原定喺2021年8月28號進行投票。但由於武漢肺炎臺灣疫情影響，所以延期去到2021年10月23號進行投票。


呢次罷免案由龍井區區民，「刪Q總部」代表楊文元發起。喺2021年2月1號，佢喺國民黨台中市議員羅廷瑋同埋大里區立仁里長鄭伯其陪同下召開記者會，宣布成立「刪Q總部」。雖然佢得到國民黨支持，但就指自己無黨無派，因睇唔過眼陳柏惟「政見跳票」先企出來。


啱啱做返國民黨主席嘅朱立倫喺10月3號宣傳罷免嘅時候，公開指控陳柏惟第三會期「0提案」，但台灣基進之後反駁，話不論係立法院公開數據，或者公督盟嘅評鑑資訊，陳柏惟事實上喺第三會期有七項領銜提案。台灣基進又質疑，朱立倫咁做係當作向對岸示好嘅獻禮，更以政治交換嚟報答顏家喺之前國民黨黨主席選戰嘅支持。


對於財產申報嘅問題，連勝文嘅辦公室質疑陳柏惟點解財產喺2016年去到2021年大幅上漲，持有物業嘅價格上升，存款去到441萬。對此，台灣基進反駁，話物業就係喺自由市場市場有升有跌，存款增加係因為有選舉補助款，連勝文冇可能唔知。


喺10月19號，台灣基進組織部主任李雨蓁係Facebook發文表示，有好多以陳柏惟團隊名義嘅「假文宣、假拜票」行動，喺Line群組狂傳自製圖卡，洗版聊天室，甚至係深夜打畀啲選民，李雨蓁話，呢種手法係傷害民主，亦會引起民眾反感，亦呼籲有懷疑嘅選民保留證據，用嚟日後法律用途之用。


有網友喺PTT社群網站爆料，話陳柏惟請自己哥哥做助理，違反佢之前向公督盟保證，所聘任嘅公費助理中無三等親之內親屬嘅承諾。之後，台灣基進新聞部副主任陳子瑜就話陳柏惟係獨仔，所謂嘅哥哥係堂哥，法律上屬於四等親，人工亦係由台灣基進而唔係公費去支付。


綠黨支持陳柏惟留任，批評國民黨喺呢次罷免案中並未提出陳柏惟唔適任立委嘅事證，擔憂罷免制度淪為敗選候選人嘅報復工具，而且提出陳柏惟係少數關心醫療政策嘅立委，包括擋下開放中國人來台使用健保、監督健保署唔合理自費醫材上限、主張設立司法精神病院等，充分關注醫療人員同埋患者就醫嘅權利。


趙頌宜出身藝術世家，哥哥趙祥誠係男歌手，家姐趙綺婷曾經報名參加2019年度香港小姐競選。趙頌宜自細學習唱歌，屬於女低音。2016年曾經以原名趙綺琪參加中國大陸歌唱比賽《中國好歌聲》》）廣東省海選，入圍半決賽，演唱《海闊天空》。


2022年，趙頌宜參加《聲夢傳奇2》，被人話似《聲夢傳奇》第一季參賽者林君蓮。趙頌宜被導師林二汶揀中入組、加入藍隊，最終10強止步。之後簽約做無綫電視旗下藝人。現時喺國立臺灣藝術大學美術學院兼讀書畫藝術學系學士課程。


喺加拿大，節禮日有好多地方以前係法例規定唔准開鋪做生意嘅，但係有啲鋪頭會唔理被人罰錢照開，仲減價吸引顧客，等罰錢都賺得返，所以 ｢節禮日減價｣ 變成咗一種生意綽頭，就算而今好多地方冇咗爾種法例，好多人都仍然會認為節禮日係掃平貨嘅日子，不過佢作為瘋狂購物日嘅地位已經被美國傳入嘅黑色星期五取代。


香港以前並冇拆禮物日拆禮物嘅傳統，反而有港裔加人曾經以為 Boxing Day 係指應該喺嗰日先拆禮物，所以被傳媒譯咗做節禮日，佢哋可能將節禮日拆禮物嘅做法帶返咗去香港，再演變成 ｢拆禮物日｣ 嘅名。


到而家仍然無人知道呢首歌係邊個作。一個廣為流傳，但未被證實嘅說法係，呢首歌係由英王亨利八世作畀佢嘅愛人安妮·博林王后。安妮曾經拒絕亨利八世嘅愛意，而令亨利八世對佢有更痴痴嘅苦戀。而呢首歌嘅內容，敍述咗一個君王愛上平民女人嘅故事，令人不禁聯想到妻子眾多嘅國王亨利，同埋佢嘅第二任妻子安妮王后。


外開喺芭蕾舞技法上係指個舞蹈員用髖關節嘅力將兩條髀向外面轉，令到對膝頭同腳尖彼此遠離，喺五大腳位當中都會用到。用髖關節將雙髀向外轉一般俾人認為好睇過用膝頭嘅力令對髀向外轉，而且亦都冇咁易整親個舞蹈員。


香港天文台喺8月25號下晝表示會喺第二日考慮發出一號戒備信號。香港天文台喺8月26號上晝9點40分發出一號戒備信號，當時帕卡集結喺香港東南約750公里，並表示喺黃昏前後考慮改發三號強風信號。預料帕卡將喺8月27號日間最接近本港，預料喺香港西南約150公里內掠過。


不過帕卡嘅預測路徑較預期偏南，增強趨勢亦比預期中慢，因此天文台延後至午夜前考慮改發三號信號，並表示係唔係改發八號烈風或暴風信號，視乎佢嘅強度變化同埋同香港嘅距離。天文台喺8月26號晚上8時40分改發三號強風信號。


澳門地球物理暨氣象局喺8月25號話會喺8月26號中午懸掛一號風球，預計帕卡將喺8月27號朝早最接近澳門，到時好大機會改掛三號風球，但改掛八號風球機會唔大。氣象局喺8月26號上晝10點05分發出「特別報告」，表示短時間內懸掛一號風球。


氣象局喺上晝11點半懸掛一號風球，當時帕卡集結喺澳門東南約770公里，預計一號風球將喺日間維持。氣象局預料帕卡第二日將迫近澳門以西嘅廣東西部海岸並逐漸增強，澳門風力亦會喺晚間開始逐漸增強，將喺嗰晚至凌晨考慮改掛三號風球，並改口話唔排除懸掛八號風球。


之後喺8月26號下晝4點話晚間考慮改掛三號風球。氣象局喺下晝6點半話黃色風暴潮警告將喺8月27號上晝11時生效。氣象局喺8月26號晚大概9點55分話喺短時間內改掛三號風球。之後喺夜晚11點半改掛三號風球，當時帕卡集結喺澳門東南約390公里，並表示將喺8月27號朝早5至8點改掛八號風球。


氣象局喺8月27號凌晨4點宣佈將喺上晝6點懸掛八號東北風球。氣象局喺上晝6點懸掛八號東北風球，當時帕卡集結喺澳門東南約90公里。氣象局再喺上晝8點改掛八號東南風球，呢個時候帕卡集結喺澳門西南偏南約40公里，大致趨向珠江口。


澳門氣象局預測澳門風力將維持，八號風球將維持一段時間。氣象局喺上晝8點發出「特別報告」，表示由於帕卡嘅移動路徑較預期接近澳門，已錄得超過每小時70公里嘅風力，但係最終冇發出。氣象局喺上晝8點半宣佈黃色風暴潮警告將提前至上晝9點生效。


隨著帕卡登陸台山，預測澳門風力將會減弱，因此氣象局喺10點50分話下晝1點前考慮改掛三號風球。之後喺11點20分確定會喺下晝1點改掛三號風球。氣象局喺下晝1點改掛三號風球，當時帕卡集結喺澳門西北偏西約150公里，並預料三號風球將維持一段時間。


帕卡喺澳門造成8人受傷，另外錄得95宗事故，包括9宗石屎脫落同墮下物事故，32宗招牌、簷篷、窗戶等搖搖欲墜事故，4宗電箱着火冒煙事故，16宗水浸事故，2宗電力中斷事故，10宗樹木、電線墜落及倒塌事故，同埋1宗山泥傾瀉事故。


波蘭華沙嘅解放同盟軍，其實係個有寫住革命旗號嘅恐怖組織。佢為咗顯出佢嘅能力，就準備喺美國商務代表團訪問香港嗰時搞咗噉爆炸案嚟達到佢哋嘅政治目的。而美國中央情報局就知咗呢單線索之後，就派咗偵探去到香港，唔畀呢場陰謀繼續發展落去。


美國法律源自美國獨立戰爭時期嘅英國普通法體系，只係喺最高權力條款規定下，美國憲法、國會制定嘅其他法律同美國參與嘅國際條約係國家嘅最高法律。呢啲文件組成聯邦制下聯邦法律嘅基礎，確定咗聯邦、五十個州同海外領地嘅法律權限。


第二輯第二組比賽入面，參賽者吳幸美喺頭兩回合成績遙遙領先，只係到最後一個回合有小失準，但最後只係得汪明荃同專業評判投吳幸美晉級，另外三位評判就投畀另一參賽者樊亦敏，最後樊亦敏成功晉級，而吳幸美就被淘汰，觀眾認為評判太過睇重第三回合，而忽視咗頭兩回合嘅表現。


鐘落潭鎮係中國廣東省廣州市白雲區轄下嘅一個鎮，喺白雲區東北部。轄區總面積169.4平方公里。全鎮地形以丘陵臺地為主，屬亞熱帶海洋性季風型氣候。2002年國內生產總值169，414萬元。新廣從公路同京珠高速公路穿越全鎮。


伊利沙伯英文係指伊利沙伯時期  嗰陣嘅英文。當時嘅英文同廿一世紀初嘅有顯著差異，尤其係喺啲第二身單數代名詞仲有分親密同生疏，親密嘅會例如 thou指「你」同 thy 指「你嘅」，爾種分別而今喺主流英文已經冇咗。


佢位於銅鑼灣銅鑼灣道148號，近住港鐵天后站，高33層。有266間客房，當中超過七成面向維多利亞港同埋維多利亞公園，可盡覽香港海景。酒店鄰近多個旅遊觀光點及購物中心，包括銅鑼灣崇光百貨、時代廣場同連卡佛等。


《義膽雄心》係一部1987年嘅美國黑幫電影，由白賴仁狄龐馬執導，改編1957年嘅真人真事著作《The Untouchables》。主演係奇雲高士拿、Charles Martin Smith、安迪加西亞、羅拔迪尼路、辛康納利。


好耐好耐之前，太上老君條後生化成仙，趕班石牛跟住派潭墟條河行落去，到附近嘅空地搞座城。啲仙人到咗高陂頭時，見到有位女仔孭住孲𤘅子到河邊洗衫褲，就問佢有冇見到成班牛跟住條河落嚟。而女仔亂罯廿四話冇牛，就見到好多嚿石頭碌落嚟。


山體主要由燕山第四期嘅花崗岩再經過億萬年嘅風化、剝蝕、沖刷而形成。用肉眼直覺，牛牯兩「角」之間大概1.5km遠。南「角」由高約10米嘅三嚿垂直節理風化嘅石蛋並排組成。山頂嘅花崗岩波通過風化而形成嘅怪異石蛋同岩窿，山上啲石通過風化同坍塌而形成峭壁。


東南邊係迎風坡，坡度好陡，除溝穀有好多大石蛋外，其它地方嘅山體幾乎光禿禿，其中有七嚿大石有「七仙姑巨石顯百縷」嘅古仔。西北邊係背風坡，坡度好緩，山體嘅岩層受冷縮熱脹唔平衡而形成球狀石比較多。尤其超過海拔900米地方，好多嚿大石上出現幾個或十幾個有序排列嘅金龜圓，喺南中國各省花崗岩嘅山體當中好少見。


《飲食男女》係香港一本飲食雜誌，1997年7月18號創刊，屬壹傳媒旗下，初頭隨《蘋果日報》附送，2000年一度獨立發售，2002年又改做同《忽然1周》雜誌一齊賣，2015年《忽然一週》停刊後再改做同《壹週刊》一齊賣，2017年8月3號出版最後一期實體雜誌，之後改做網上雜誌。


佢喺2004年開始，佢就頂住基奧雲尼·查帕東尼呢個位去做意大利足球代表隊主教練，攞咗2006年FIFA世界盃冠軍，之後就走咗佬。雖然話佢喺2008年重新入過意大利足球代表隊做主教練，但係佢喺2010年FIFA世界盃打完小組賽之後就返咗屋企。


吳成業喺澳門來香港揾親戚但係揾唔到，流落元朗街頭，喺林潔貞屋企後門餓到暈低，好彩俾潔貞父女救咗佢，重俾成業喺度暫住，潔貞阿爸林剛重揾潔貞個朋友蘇德成幫成業揾份司機工。潔貞同成業日久生情，重珠胎暗結。之後成業得到老闆個女金寶蓮賞識，成業貪慕虛榮，漸漸疏遠潔貞。


高先電影係香港一間電影發行公司，1998年成立，嗰時因為同嘉禾娛樂簽過合約，所以改個差唔多嘅名。公司早期業務集中喺電影發行，自2010年代開始亦開始投資本土電影。佢亦喺2020年開設高先電影院，撈埋電影放映。


2013年香港電影金像獎，陳靜憑高先電影發行嘅《低俗喜劇》獲頒「最佳女配角」獎，上台嗰陣話「多謝Golden Scene」，但畀高登討論區嘅網友誤會「多謝高登先」，自此高先電影就多咗個花名叫「高登先」。


新竹市大眾捷運系統，簡稱新竹捷運，係新竹市所規劃既輕軌運輸系統，所以又被稱為新竹輕軌。係台灣一座最早喺1989年提出嘅大眾捷運系統，服務範圍廣及新竹市、新竹縣，當時叫做「新竹都會區大眾捷運系統」。後嚟因為各種因素而冇起到，只係優先推動咗六家線作為台鐵喺新竹縣市支線喺2011年通車啟用。


而捷運路網就喺2001年改規劃為輕軌運輸系統，最早只係新竹市規劃路網。之後新竹縣、新竹市、苗栗縣、竹科管理局曾經喺2007年聯合提出竹竹苗輕軌，但未進入細部規劃。後來範圍縮限至新竹縣市，喺2012年、2014年各提出過路網規劃。


去到2020年又將範圍縮至新竹市，叫做「新竹市大眾捷運系統」，俗稱大新竹輕軌計畫，其中嘅新竹環線輕軌列入前瞻基礎建設計畫。同年新竹市計劃又將環線輕軌拆分為紅、藍、橘等線，並新增綠線，其中藍線交由新竹縣負責規劃辦理，新竹縣喺2022年路網規劃嗰陣再新增黃、淺藍、棕、紫等線。


而玩啤牌嘅時候，一般來講通常都會係四個人以對疊嘅形式咁玩，每人派十三隻來排陣出牌鬥一番，睇吓邊個成為最後嘅大贏家。當然亦都有只係兩個人對疊嘅形式，又或者多過四個人一齊玩嘅啤牌遊戲，林林總總，各有各嘅刺激同趣味。


利奧波德咖啡館係孟買一間餐廳，嚮一間警局對面。呢間食肆成日有鬼佬幫襯，因為2003年有個澳洲作家羅伯茲嚮本自傳小說《項塔蘭》出力寫過呢度。本書好好賣，講個澳洲賊好傳奇，逃獄去咗印度，十年之後又捉返去澳洲坐監，嚮監獄寫小說。


雖然話巧茶嘅葉既可以嚼碎嚟食，又可以沖成茶嚟飲，但係如估成日食，係好容易上癮嘅。所以有好多個國家話巧茶係興奮劑或者係限制藥品，至於喺沙地阿拉伯更加係唔畀帶入去。如估帶咗巧茶入沙地阿剌伯嘅話、發現咗係要斬頭㗎。


就算係沙地阿剌伯週圍嘅國家，巧茶亦都係違法嘅，唔使問阿貴喇，無話賣，就算個身有巧茶都會判終身監禁，冇得出返嚟。不過有例外，喺也門係合法嘅。而喺聯合國、歐美，就話阿剌伯茶係隻軟性毒品。喺2014年1月1號，中華人民共和國國家食品藥品監管總局、公安部同埋衛生計生委公佈嘅《精神藥品品種目錄》正式實施，巧茶列入咗「毒品」嘅範圍。


巧茶雖然話係可以醒神，但係如估成日食嘅話，會搞到厭食、跟住營養不良，重會降低人體嘅免疫力、搞到週身病。將佢啲葉整乾咗之後，個樣好似茶葉，不過毒性無減，無論係嚼定沖茶飮，效果同啱啱食完海洛英差唔多，佢毒效好犀利，會上癮。


2016年歐洲國家盃係第15屆歐洲國家盃，由歐洲足協喺2016年主辦。決賽週喺法國度進行，由葡萄牙攞冠軍，不過佢哋喺七場比賽當中，只有一場能夠喺90分鐘法定時間之內擊敗對手，球隊總領先對手時間亦只有73分鐘，因此好多人都質疑佢哋嘅冠軍唔係實至名歸。


2017年10月召開嘅中共十九大，通過將用習近平命名嘅《習近平新時代中國特色社會主義思想》寫入《黨章》。喺2018年3月召開嘅十三屆全國人大第一次會議上面通過嘅《憲法修正案》，再將《習近平新時代中國特色社會主義思想》寫入《憲法》。


根據中國中央電視台嘅報道，有全國人大代表為習近平再次當選領導人喜極而泣。中共中央政治局會議稱呼習近平做“領袖”，喺中華人民共和國歷史上得毛澤東同華國鋒曾經被官方叫做領袖。喺2018年7月，中共中央政治局常委、全國人大常委會委員長栗戰書公開發表習近平係“全黨核心”，要全黨維護核心嘅權威。


喺2017年，有報告話江西省人民政府通知基督徒要佢哋將懸掛嘅耶穌相片換做習近平嘅肖像。自從2017年10月，越嚟越多中國高校將《習近平新時代中國特色社會主義思想》納入大學課程嘅核心部分，係《毛澤東思想》之後有另一個領導人嘅指導思想可以達到咁高嘅重視程度。


2018年10月，湖南衛視開始播放名為“新時代學習大會”嘅節目，宣傳習近平嘅個人形像同佢嘅指導思想。2019年1月，阿里巴巴集團開發咗一個叫“學習強國”嘅移動應用程序，方便智能手機用家學習關於習近平嘅言論同睇關於習近平嘅新聞。


呢個應用發布咗2個月之後，已經有超過7300萬嘅下載量。而喺官方媒體工作嘅中國記者，都必須通過學習強國平台手機用戶端嘅培訓考試，通過之後先可以申領新版記者證。考試內容包括習近平新時代中國特色社會主義思想、“習近平總書記關於宣傳思想工作的重要講話”、馬克思主義新聞觀、新聞倫理與政策法規同埋新聞采編業務。


北京四通橋抗爭係喺2022年10月13日發生喺北京市四通橋上面嘅公民抗命事件。喺嗰日，有一個抗爭者喺條橋上面燒咗個車軚吸引人注意，然後掛起咗兩條橫幅，仲用大聲公嗌口號，指責中共總書記習近平搞獨裁，係賣國賊，有人拍片擺上網。


陳用林，中國浙江寧波人，前中國駐雪梨總領事館政治領事，一等秘書。因為無法再繼續忍受中國對異見人士嘅鎮壓，佢喺2005年5月26號出走並喺2005年6月4號一個雪梨六四天安門事件紀念活動入面公開露面。同年7月8號澳洲移民局對陳用林同埋佢屋企人畀咗政治避難類別嘅永久居留權，佢哋一家人而家住喺雪梨。


陳用林關注中國政府打壓人權、法輪功同埋喺其他地方影響力嘅問題。例如喺2006年，佢曾經絕食聲援因為弱勢群體維權而被中國政府秘密綁架同施予4個月酷刑嘅高智晟。喺2019年4月喺悉尼科技大學一個研討會發言嘅時候，佢就批評騰訊旗下嘅澳洲中文媒體今日傳媒集團喺好多議題上都極力地同中共保持一致。


由一隊有線電視攝影隊冒險到地球上唔同嘅旮旯探究靈異事件，曾經去過泰國、台灣、東南亞、日本等地方，就係《不思議手記》。2007年，節目更公開招募對不可思議嘅嘢勁有興趣嘅觀眾去做「怪談攝製隊」嘅成員，跟埋大隊出去海外拍嘢，反應都好熱烈，最後兩位參賽者當選。


哩個環節係由余思敏同埋簡信回師傅揸旗，自2008年4月5號起到6月28號一共十三集，每集播一個字咁上下，喺節目嘅第四節度播，用檔案形式講吓警隊內部嘅靈異傳聞同埋剖析吓啲傳聞堅定流，其中有啲案件，好似嘉利大廈大火、Hello Kitty 藏屍案、徐步高槍擊案、跑馬地馬場大火咁，都好轟動。


《屍前‧死後》係盂蘭節嘅特備節目，由2008年7月26號起至9月27號為止一連十集，主持梁思浩用第一身嚟演繹一個人死咗之後嗰「七七四十九日」裏面嘅真實經歷，百無禁忌「為自己搞一個最正嘅喪禮」，可以話係「死屍真人騷」。